
Predgovor 


u našoj široj javnosti, pogotovo izvan crkvenih krugova, pojam 
»misionar« nejasan je i nedovoljno poznat, a ima čak i negativan pri¬ 
zvuk. »Misionari« su najčešće bili prikazivani kao nekakve reakcionar¬ 
ne i fanatizirane skupine ljudi iz krila Katoličke crkve koje su, u ime Cr¬ 
kve, zatupljivale neuki narod, odnosno koje su kao crkveni »osvajači« 
u prekooceanskim zemljama radile za interes kolonijalnih vlasti. 

Izraz »misija« (latinski »missio«) ima u crkvenoj terminologiji spe¬ 
cifično značenje, a u isusovačkim Konstitucijama vuče korijen iz »mi¬ 
sije« (poslanja) što ju je Sin Božji primio od Oca: navijestiti radost spa¬ 
senja. U tom smislu se ona rabi i u isusovačkim Konstitucijama, tako 
su je shvaćali prvi isusovci u svojoj djelatnosti navješćivanja Evanđe¬ 
lja, bilo među katolicima radi obnove njihovog duhovnog života, bilo 
među nekršćanskim narodima kojima se prviput navješćuje Krist. Zbog 
te razlike »publike« razlikuju se takozvani prekomorski misionari koji 
su išli u daleke zemlje Azije i novootkrivene Amerike, i pučki misionari 
koji su odlazili među kršćanski puk u Europi. Mnogi ođ tih misionara, 
kako u prekomorskim zemljama tako i u Europi, nisu bili samo vjerovje- 
snici što im je prvotna dužnost, nego su bili također istraživači, učenja¬ 
ci, pisci i prosvjetitelji, a sve to opet radi one svoje prvotne svrhe, a to 
je navješćivanje Evanđelja. To ćemo vidjeti i na primjerima hrvatskih i- 
susovaca - misionara. 

U našoj literaturi, popularnoj i znanstvenoj, ne postoji sustavan i 
cjelovit prikaz hrvatskih isusovaca - misionara, nedostaju njihove bio¬ 
grafije. Gotovo su nepoznati mnogi zaslužni hrvatski isusovci. Tu pra¬ 
zninu želi donekle popuniti ova knjiga. Ona ipak ne obuhvaća sve isu¬ 
sovačke velikane koji su potekli iz našeg naroda, ili druge koji su dje¬ 
lovali u našem narodu, več samo one koji su djelovali baš kao misio¬ 
nari i u tom su se radu na neki način isticali. 

Premda malena, hrvatska skupina prekomorskih misionara uspje¬ 
šno se uključila u znamenit misionarski pothvat Družbe Isusove koji je 
u 17. i 18. stoljeću bio vrlo poznat i pružio je izvanredne vjerske i civi¬ 
lizacijske rezultate. Među hrvatskim misionarima bilo je strpljivih i tihih 
radnika koji su čitav svoj život posvetili obraćenju urođenika (N. Ratkaj, 



I.^archesetti, N. Sušić) u čemu su izgradili i svoj svetački irk, a Ivan 
Ratkaj jedini je Hrvat iz tog razdoblja koji je podnio i mučeničku smrt 
kao misionar Indijanaca. Neki od njih istakli su se i kao zaslužni istra¬ 
živači, učenjaci, kartografi i putopisci. Oni su imali zapaženu ulogu u is- 
tr^ivanju i upoznavanju naroda i zemlje gdje su djejovali, i gdje su i 
danas poznatiji i priznatiji nfegoli u zemlji iz koje’ su potekli (Konšćak i 
Szentmartony). 

U ovoj su knjizi obrađeni životi trinaestorice vanjskih misionara. 
Među njima je zapravo svih deset hrvatskih isusovaca poslanih u pre¬ 
komorske misije tijekom 17. i 18. stoljeća, a njima smo pridodali i dvo¬ 
jicu misionara u Carigradu (Temparica i Bai’ač), te Fiorovića koji je kao 
misionar radio u Libanonu i to u 19. stoljeću. 

Budući da je u prošlim vjekovima rnnogo pučkih misionara djelo¬ 
valo u našim krajevima, izabrali smo za ovaj prikaz jedanaestoricu iz 
prvog razdoblja isusovačke djelatnosti (16-18 st.) od kojih su neki u 
nas poznati i po svom kulturnom i književnom radu, dok su drugi, iako 
značajni, do sada bili posve nepoznati. Tako su u knjizi prikazani oni 
koji su djelovali u krajevima pod Turcima kao Kašić i Ranzi, među hr¬ 
vatskim iseljenicima u susjedne zemlje poput Pitačiča i Loviniča, zatim 
su tu najpoznatiji misionari Dalmacije i Primorja Delta Belia i Zuzorić, u 
dubrovačkom kraju Matijaševič, a u sjevernoj Hrvatskoj Mulih, Geiler i 
Milunović. Njihov je misionarski rad imao različite oblike i metode od 
jednostavnog obilaska sela i gradova do pokorničkih misija o. Segne- 
rija i katehetskih misija po uzoru na Sv. Franju Regisa. 

U knjizi se nastoji naglasiti i prosvjetiteljski i književni rad onih koji 
su inače po tome bili u nas poznatiji nego po svom misionarskom dje¬ 
lovanju. 

Biografije misionara objavljene su u ovoj knjizi onako kako su već 
prije toga bile objavljivane u »Glasniku Srca Isusova i Marijina« tijekom 
1989. i 1990. godine. Premda je specifičnost lista značila i ograničenje 
obzirom na broj životopisa i raspoloživost stranica, nastojali smo ipak 
pružiti cjelovit život misionara s točnim podacima utemeljenima na iz¬ 
vorima i na literaturi. Nastojali smo donijeti i što više zanimljivih zgoda 
i pojedinosti iz njihova plodnog djelovanja. Namjeravali smo time poka¬ 
zati jedinstvo misionarovih nastojanja na vjerskom, kulturnom i pro¬ 
svjetiteljskom izgrađivanju naroda. Jedini cilj svega djelovanja tih mi¬ 
sionara bio je; poslužiti bližnjemu u njegovim temeljnim duhovnim i du¬ 
ševnim potrebama. Nadamo se da će i takvi kratki, ali povijesno ute¬ 
meljeni, životopjsi čitateljima biti zanimljivi, poticajni i poučni. 

Da se upotpuni slika o našim misionarima, u trećem smo dijelu 
knjige nadodali opširne tekstove iz izvora i literature o devetorici od o¬ 


pisanih misionara. Tu su nekrolozi, pisma i izvještaji iz misija, suvre¬ 
meni prikazi o životu i radu misionara te izvatci.iz djela samih misiona¬ 
ra. Veći dio tih priloga po prvi put se pojavljuje na hrvatskom jeziku. Oni 
su dragocjen i zanimljiv dokument o revnom apostolskom radu, o he¬ 
rojskom i svetačkom životu nekih naših misionara, o njihovoj prosvje¬ 
titeljskoj i istraživačkoj djelatnosti te o životu i prilikama naših ljudi u to 
doba. O. Josip Kukuljan je za ovo izdanje preveo s latinskog tri izvorna 
teksta, pa mu srdačno zahvaljujemo na plemenitoj usluzi. 

Na koncu knjige nalazi se i najvažnija literatura koja može zainte¬ 
resiranim čitaocima poslužiti za svestranije upoznavanje hrvatskih isu¬ 
sovaca - misionara. 

AUTOR 


Riječ izdaveča 

Potpuni naslov ove knjige morao bi glasiti ovako: »Neki hrvatski 
isusovci prekomorski misionari, istraživači, pučki misionari i prosvjeti¬ 
telji«. Tako bi moralo biti zbog toga što knjiga obuhvaća samo neke ali 
nipošto sve znamenite isusovce. Knjiga ne govori o onima koji su dje¬ 
lovali u domovini u prvom redu kao znanstvenici, ali ne i kao izraziti 
misionari. Naslov je skraćen iz tehničko-praktičnih razloga i glasi: »Hr¬ 
vatski isusovci - misionari«. Knjigu objavljujemo u Ignacijanskoj godini 
u namjeri da širim slojevima našeg čitateljstva svratimo pozornost na 
udio sinova našeg naroda u stvaranju kršćanske uljudbe u Europi i 
drugdje. O tome se desetljećima skrivala istina, te je mlađim narašta¬ 
jima uglavnom nepoznata. To je nepravda kako prema onima zasluž¬ 
nima, tako i prema današnjoj mladosti kojoj su potrebni uzori kojima se 
mogu s pravom ponositi, ali koje mogu i nasljedovati. 

PEČAT SV. IGNACIJA LOVOLE, OSNIVAČA DRUŽBE ISUSOVE. ISPOD ZNAKA IHS (KOJI 
ZNAČI: ISUS KRIST SPASITELJ) SU DVIJE ZVIJEZDE I POLUMJESEC KOJI VJEROJATNO 
PODSJEČAJU NA IGNACIJEVU PRVOTNU ŽELJU DA KAO MISIONAR DJELUJE U PALESTI- 


HRVATSKI ISUSOVCI 
MISIONARI I ISTRAŽIVAČI 
U PREKOMORSKIM ZEMLJAMA 

Ivan Vreman, misionar u Kini 
Nikola Ratkaj, misionar u zapadnoj Indiji 
ivan Ratkaj, misionar u Meksiku 
Ferdinand Konšćak, misionar u Kaliforniji 
ivan Marchesetti, u Paragvajskim redukcijama 
Nikoia Plantić, misionar u Paragvaju 
Ignacije Szentmartony, misionar u Braziiu 
Nikola Sušić - Riječanin, misionar u Peruu 
Nikola Bakranin i Franjo Haller, na putu u Južnu Ameriku 
Marin Temparica i Vinko Balač, medu sužnjevima u Carigradu 
ivan Fiorović, misionar u Bejrutu 

Ivan Vrcman* 
misionar u Kini 


U isto vrijeme kad su glasoviti isusovački misionari i astronomi 
Matteo Ricci, Adam Schall i drugi postizavali velike uspjehe u Kini, 
onamo je bio poslan i hrvatski isusovac Ivan Vreman (ili Ureman, kine¬ 
ski Jo-Wang Tchang-Yu), ali je umro 1620, tek što je ušao u »Carstvo 
Sunca«. Po sudu subraće bio je »izvanredan talent, veliki maternati- 
čar, i što više odgovara njegovu zvanju, čovjek apostolskog duha i vrlo 
zauzet za vlastiti duhovni napredak«. 


IZ SPLITA U RIM, NA DUHOVNE I ZNANSTVENE VISINE 

Kad je mladi Ivan s nepunih 17 godina došao 1. veljače 1600. u 
isusovački novicijat u Rimu, donio je sa sobom, osim nešto odijela, 
samo hrvatsku knjižicu kršćanskog nauka. Rodio se, naime, u Spiitu 6. 
iipnja 1583. i završio tek četiri niža gimnazijska iii gramatička razreda. 
Zato nakon dvije godine isusovačke formacije u novicijatu nastavlja 
srednjoškolski studij kiasične iiterature i govorništva. U isto vrijeme 
poučava gramatiku i odgajatelj je pitomaca u Rimskom sjemeništu. Od 
1605. studira filozofiju u Rimskom koiegiju, najpoznatijem isusovač¬ 
kom učiiištu tog doba. Tu Vreman otkriva viastitu sklonost i talent za 
matematiku i astronomiju, koje uči u sklopu filozofskog studija, i upo¬ 
znaje glasovite učenjake i profesore Kristofora Clavija, zvanog »Euklid 
modernog doba«, Kristofora Grienbergera i Otta van Maelcota, koji mu 
i predaje matematiku. 

Mladi student je toliko napredovao u znanosti da sam obavlja 
astronomska promatranja i surađuje sa svojim profesorima i drugim 
talijanskim znanstvenicima. Tako 31. siječnja 1609. piše astronomu 
Antoniju Maginiju u Bolognu o rezultatima vlastitih promatranja i prora¬ 
čuna pomrčine Mjeseca kojima prisustvuju i spomenuti profesori. Na 
taj način Vreman se uključuje u istraživanje sustava i gibanje planeta. 
Tim pitanjem tada su se bavili najvrsniji znanstvenici i postizavali pio¬ 
nirska otkrića. Ivan se želio što više usavršiti u znanosti da se što bolje 
osposobi za misionara. 

SLUTNJA SKORE SMRTI I ČEŽNJA ZA KINOM 

Ivan kao da je osjećao da će i njega ubrzo zadesiti teška stradanja 
i prerana smrt pa prijatelja Maginija tješi zbog smrti maloljetnog mu 
Sinaj »Vi sigurno znate da su to plodovi našega bijednog života u koje¬ 
mu što više živimo to češće susrećemo žalost i nesreće, i na neki način 
u zarrijenu za jedan život moramo podnositi tisuću smrti. No najveća 
nam je utjeha što Bog pravedne i nedužne poslije ovoga života nagra¬ 
đuje vječnim blaženstvom.« 

Ivanova vruća želja da postane misionar u Kini sve više ga je poti¬ 
cala da se usavrši u znanostima, jer se tada u Evropi već znalo kako 
je pater Ricci 1601. zahvaljujući upravo svojoj vještini u matematici i 
astronomiji uspio doprijeti na carev dvor u Pekingu, stekao veliki ugled 
znanstvenim radovima i obratio na kršćanstvo mnogo uglednih Kineza. 
Zato Ivan često moli poglavare da ga pošalju u misije. Tadašnji proku- 
rator (upravitelj) kineskih misija Nikola Trigault zatražio je od generala 
isusovačkog reda da mu pošalje tog darovitog mladića. 

DUG PUT PREMA »CARSTVU SUNCA« 

Ipak se njegova želja ostvarila i najesen 1609, nakon druge godi¬ 
ne studija teologije, otputovao je u Portugal gdje se trebao ukrcati na 
lađu. Tu, međutim, novi misionari moraju čekati preko pet godina jer je 
u Kini, nakon Riccijeve smrti 1610, buknuo progon misionara. Čekalo 
se na dolazak prokuratora Trigaulta u Rim da izvijesti o prilikama u 
čarstvu Sunca. Kroz sve to vrijeme Vreman u Portugalu I u Španjol¬ 
skoj predaje matematiku i završava studij teologije. 

Nakon što je Trigault 1614. stigao u Evropu, mladi misionari kre¬ 
nuše 5. travnja 1615. lađom za Kinu. Tek u ožujku iduće godine stižu 
u Gou u Indiji, a potkraj ljeta doplovili su na odredište u Macao, malu 
portugalsku koloniju na južnoj obali Kine. Na putu i u Macaou Vreman 
se opet bavi znanstvenim radom: promatra pomrčine Mjeseca, prou¬ 
čava magnetske deklinacije (otklon magnetske igle) I pomoču tih istra¬ 
živanja određuje razlike jzmeđu evropskog i azijskog vremena, te koor¬ 
dinate (položaje) mjesta od Goe do Macaoa. Te rezultate šalje 20. 
listopada 1616. prijatelju Grienbergeru, a tridesetak godina kasnije 
objavio ih je jedan od najsvestranijih i najvećih učenjaka 17. st. o. Ata- 
nazije Kircher. 

U prosincu iste godine Ivan piše opširan izvještaj o stanju Crkve u 
Japanu. Premda nije bio tamo, on na temelju pisama i pričanja progna¬ 
nika, na 90 tiskanih stranica podrobno prikazuje političke prilike, život 
i stradanja misionara i japanskih kršćana. Opisuje ono razdoblje o 
kojemu smo mi posljednjih godina čuli mnoštvo izmišljenih priča r 

iskrivljenih podataka u romanu »Shogun«, prema kojem je sazdana i 
istoimena TV serija. 

Zbog učestalih progona u Kini on ostaje u Macaou četiri godine. 
Za to vrijeme predaje matematiku i ispovjednik je miadim isusovcima, 
a uz pomoć prognanih misionara proučava kinesku astronomiju da se 
tako sto bolje pripremi za budući rad. 

SA DNA LAĐE U VISINE NEBA 

Promjena zraka i hrane štetno djeluje na njega i sve više poboli¬ 
jeva na želucu. Poglavari su tražili prvu priliku da ga pošalju na konti¬ 
nent u nadi da će se tamo oporaviti. Konačno u prosincu 1619. otplovi 
Ivan s još jednim patrom u Kinu. Kad su stigli u luku Chuanchovv on se 
morao sakriti ispod tovara, na dno lađe, jer su kineski špijuni strogo 
nadzirali portugalska plovila. Tu osta s nogama u vodi, u smradu i vlazi 
puna tri dana. Tek treće noći uspije se tajno prebaciti na čamac kojim 
dospije na kopno. Ona vlaga potpuno ga skrši, tako da je jedva stigao 
u grad Nanchang. Tu u misijskoj postaji ostade u postelji nekoliko mje¬ 
seci, trpeći teške bolove u crijevima. Časni brat Kinez, koji ga je njego¬ 
vao, pripovijeda da je bio samo kost i koža; tako siab da se sam nije 
mogao pokrenuti. Stiskao je raspeio na prsima i s tolikim žarom razgo¬ 
varao s Isusom da su bratu navirale suze na oči. Često je molio brata 
da mu čita živote svetaca i recitira pokorničke psaime. Na uskrsnu sri¬ 
jedu, 22. travnja 1620. reče bratu da je došao čas toliko željenog 
susreta s dragim Isusom. Ponavljao je da se ne boji smrti, samo mu je 
žao što neće moći raditi u Kini kao što je oduvijek želio. Dao je napo¬ 
kon spaliti sveščić svojih duhovnih spisa (nije htio da ih drugi vide) i 
oko jednog sata poslije podne tri puta je izgovorio »Isuse i Marijo« te 
blaženo izdahnuo. Onaj brat stavi drugi dan njegovo tijeio u sanduk, 
odveze ga u Nanking i pokopa izvan gradskih zidina pod brežuljkom 
zvanim Yuhoa-tai. 

Nakon dvije godine stiže u Kinu Ivanov drug sa studija, Adam 
Schali koji je kasnije reformirao kineski kaiendar, postigao u Pekingu 
čast mandarina, bio predsjednik Društva matematičara carevine i ispo¬ 
slovao da še kršćanstvo moglo širiti u cijeloj zemlji. Da naš Vreman nije 
prerano umro bio bi jedan učenjak i misionar više uz svoju veiiku 
subraću. Ali ga je Gospodin pozvao k sebi jer ga je našao spremna da 
licem u lice gleda Onoga o kojem i najveće znanosti imaju tek blijede 
siutnje. 

(Vidi prilog, str. 105-107) 


Nihola RathaJ* 
misionar u zapadnoj Indiji 

Isusovac Nikola Ratkaj iz Velikog Tabora u Hrvatskom zagorju 
već se kao mladić tako odlikovao kreposnim životom da mu se divio i 
njegov redovnićki subrat iz studentskih dana u Rimu, sv. Ivan Berc- 
hmans. Njegov krepostan život sigurno je plod odgoja u roditeljskom 
domu, a kasnije i u isusovačkom kolegiju u Zagrebu. Majka mu je bila 
uistinu kršćanska duša, što se vidi iz njezinih pisama i pamti po dobrim 
djelima. Nikola je oko 35 godina djelovao kao misionar u zapadnoj Indi¬ 
ji. 

CVIJET VELIKOG TABORA 

Nikolini roditelji bili su barun Juraj Ratkaj i žena mu Eufrozina 
rođena grofica Pallfy. Na samu Novu godinu 1601. rodilo im se muško 
dijete kojemu su na krštenju dali ime Nikola. 

Nikolin otac barun Juraj Ratkaj umro je godine 1616. kad je sinu 
bilo već šesnaestak godina. Grofica Eufrozina nije se preudavala. 
Poznata je biia po svom dubokom kršćanskom životu i po djelima lju¬ 
bavi. Na srcu joj je bilo svako dobro, a osobito kulturno i vjersko uzdi¬ 
zanje naroda, pa je mnogo novaca i stvari poklonila isusovačkom kole¬ 
giju u Zagrebu kao školskoj ustanovi. Posebno je pomagala gradnju 
isusovačke crkve sv. Katarine na Griću, tako da je njezino ime upisano 
među dobrotvore i stavljeno u kamen-temeljac crkve. Obnovila je i fra¬ 
njevački samostan u Zagrebu te mnogo pomagaia siromašne i potreb¬ 
ne. 

NA STAZI PREMA ZRELOM ŽIVOTU 

Već od svoje desete godine Nikola pohađa gimnaziju u'isusovač¬ 
kom kolegiju u Žagrebu. U tom je kolegiju tada djelovao i njegov stric, 
također isusovac Stjepan Ratkaj, kao profesor i katehet. Iz pisama što 
ih je Nikola kasnije pisao iz Indije vidi se da je tog svog strica veoma 
volio i poštivao, pa se može reći da ga je i stričev primjer priviaćio u isu¬ 
sovački red.. 

U isusovački novicijat stupio je Nikoia 3. svibnja 1616, u Morav¬ 
skoj. Dvije godine prošie su brzo, a tada miadi redovnik odlazi na studij 
filozofije u Graz. Ujesen 1620. već počinje studij teologije u Rimu. 

u Rimskom kolegiju bilo je tada više mladih isusovaca oduševlje¬ 
nih za svet život, a među njima se isticao sv. Ivan Berchmans. Nikola 
i Berchmans postadoše istinski prijatelji. Kad je Ivan 13. kolovoza 
1621. umirao htio je da Nikola bude posljednji s kojim će se oprostiti jer 
poslije njega nema više nikoga kome bi htio nešto reći. Neki kažu da 
se Ivan oduševljavao za misionara po vojnim taborima, pa je uz Nikolu 
učio hrvatski jer je hrvatskih vojnika bilo po svim taborima austrijskog 
carstva. 

ZRCALO MAJČINE DUŠE 

Nije nam poznato kada se u Nikolinu srcu rodila želja za preko¬ 
morskim nisijama. Moglo je to biti u bilo koje doba njegove redovničke 
formacije. Rad za Kraljevstvo Božje u misijama bio je veoma privlačan 
jer su ga isusovci, prožeti ignacijanskom karizmom, snažno propovije¬ 
dali i ostvarivali. O svojoj želji Nikola je morao često govoriti sa svojim 
poglavarima, da bi u suradnji s njima pouzdanije razabrao da li je taj 
poticaj autentično Kristov. U prolječe 1622. dobio je obavijest da je 
određen za misije u Indiji. Sav sretan obavještava o tome svoju majku. 
Dva mjeseca kasnije, neposredno prije polaska na put, piše majci 
pismo kojim se oprašta od nje. 

Kako je majka primila sinovljevu odluku, govore nam dva njezina 
pisma (22. IV. i 24. VI. 1622. godine) koja su se srečom sačuvala. Ta 
pisma spadaju u red najljepših pisama starije hrvatske literature koja 
govori o kršćanskoj kreposti i ljubavi, i pravo su zrcalo materine duše. 
Evo nekoliko odlomaka iz tih predivnih pisama Nikoline majke Eufrozi- 
ne: 

»Znam, premili Nikola, da se dogodilo mimo očekivanja sviju nas 
to što si stupio u ovaj sveti red. To pak što si u njemu do sada ustrajao, 
naucima se posvetio i u svakom dobru napredovao, sklon bio kreposti 
i za njom težio, sveje to bio i jest dar Božji. Ja vidim, ti hoćeš biti u milo¬ 
sti dragoga Boga. Želiš ići njegovom stazom kojom nam on i zapovije¬ 
da hoditi. Neka je stoga daleko od mene i sama pomisao da bih se pro¬ 
tivila volji Božjoj. I premda mi je teško izreći, ipak ću ti kazati: Više me 
raduje tvoja želja da odeš u one strašne krajeve i države negoli kad bi 
želio da se vratiš u ovu našu domovinu gdje bi te gledale naše oči, ali 
bi te barem vidjele... Odazovi se draga srca svojem pozivu, i nemoj biti 
kukavica i nevrijedan takva poziva... 

Sada čuj, moj slatki i premili sine: Ne štedi tijela u napornom radu, 
ne boj se proliti krv za preslavno Ime Isusovo. A znaj, sinko, da se ja 
nimalo ne žalostim zbog tvog odlaska u one daleke krajeve, već se 


radujem iz dna duše što te je dobri Isus odabrao da naviještaš njegovo 
Ime neznabošcima... 

Sretnim te držim što si odabrao bolji dio, a i sebe držim sretnom, 
sinko, što je u mojem vrtu niknuo ljiljan - cvijet koji će širiti miomiris 
među neznabošcima i naviještati ime Gospodina isusa Krista. Jer, bez 
sumnje, ne bih uživala tu utjehu niti bi što vrijedilo da si ostao u ovim 
našim krajevima. Od sada će mi, eto, sav život biti jedna radost, pa ću, 
kad se Bogu svidi, radosna i umrijeti, što te vidim od Boga za to izabra¬ 
na i pozvana. A ti se, premili sine, raduj i veselo pođi kamo te Bog 
vođi...« 

Ta su majčina pisma pravo zrcalo njezine plemenite duše. Nije 
ona neka grofica bez srca, nego majka koja svoje dostojanstvo crpi iz 
predanja u volju Božju. Ta plemenita duša prešla je s Velikog Tabora 
u Božje ruke početkom veijače 1623. dok joj je sin još bio u Portugalu, 
ali je on to saznao tek 1625. u Indiji jer je pošta u ono vrijeme sporo 
putovala, osobito preko oceana. 

NA PROSTRANIM BOŽJIM NJIVAMA 

Mladi je barun bezbroj puta s Velikog Tabora promatrao prekra¬ 
sne zagorske brežuljke i dolinu Sutle, ali mu pogled nikad nije dosegao 
kraj. Tako nije bilo kraja ni Božjoj njivi na koju je pošao raditi iz ljubavi 
prema Isusu i dušama. 

Put ga je vodio najprije iz Rima u Portugal gdje se 24. ožujka 
1623. ukrcao u lađu za Indiju. Time je počeo njegov križni put kojim će 
vjerno ići punih 35 godina. Uzor mu je bio veliki misionar Indije sv. Fra¬ 
njo Ksaverski. 

Naporno putovanje ipak mu je narušilo zdravlje, i Nikola u gradu 
Goi, svom prvom odredištu na zapadnoj obali Indije, boravi gotovo dvi¬ 
je godine teško bolestan. Ipak je smogao snage da u tamošnjem isu¬ 
sovačkom kolegiju nastavi studij teologije. Za svečenika ga je zaredio 
naslovni etiopski patrijarh Alfonso Medina 26. rujna 1624. Prvu misu 
služio je u isusovačkoj crkvi sv. Pavla, na grobu sv. Franje Ksaversko- 
ga, koji je također u Goi započeo svoj misijski rad. 

Portugalski isusovac Antonio de Andrade bio je prvi Evropljanin u 
novom vijeku koji se 1624. preko Himalaje popeo na Tibet, »krov svi¬ 
jeta«, i ondje počeo navješčivati da je Krist još više, na nebeskom pri¬ 
jestolju. Za tu misiju bio je određen i o. Nikola Ratkaj. Međutim, nikada 
nije dospio u Tibet, ali u pismima rektorima Zagrebačkog kolegija odu¬ 
ševljeno piše 0 uspjesima tamošnjih misionara te o običajima ljudi i pri¬ 
likama u Tibetu. Već nakon nekoliko godina među tibetanskim je kne¬ 
zovima planuo rat i onemogućio svaki daljnji misionarski rad. 

PROMIJENIO JE PREZIME, ALI NE I SRCE 


Zapadna Indija postala je Nikoli druga domovina. Više od 35 godi¬ 
na djeluje po selima i na školama toga prostranog kraja, a najviše u 
okolici današnjeg velegrada Bombaya (Diu, Thana, Bandra, Bas- 
sein...). 

Godine 1650. imenovan je zamjenikom rektora isusovačkog kole¬ 
gija u Damanu, a zatim je rektor kolegija u Chaulu. Neko vrijeme obav¬ 
lja dužnost vizitatora svih misijskih postaja i kolegija na području sjeve¬ 
rozapadne obale Indije. Pred kraj života opet je župnik među urođeni¬ 
cima u Banđri i Thani. 

U Indiji je o. Nikola promijenio prezime Ratkaj u Jorge ili Georgi. 
Zašto je to učinio? Bilo je to, prije svega, iz političkih razloga, naime 
zbog interesa i zahtjeva portugalskih kolonijalnih vlasti kojima su pripa¬ 
dale one zemlje. Budući da je, po sudu svih koji su ga poznavali, umro 
na glasu svetosti, može se pretpostaviti da je i tom promjenom Nikola 
htio »postati svima sve«, da što više ljudi predobije za Krista. 

Daleko od toga da bi promjena prezimena značila promjenu srca 
ili zatajenje svoje domovine. Hrvatskim banovima, pa i samom caru u 
Beč, pisao je više pisama i uspio isposlovati da dio njegove baštine pri¬ 
padne ZagrebačkotTi kolegiju. Od bogate tetke Barbare Pallfy nastojao 
je dobiti novčanu pomoć za svoje misije i urođenike među kojima je 
radio. 

Iscrpivši se napornim radom, preminuo je u Thani 25. veljače 
1662. Stvarno je bio »ljiljan - cvijet koji je širio miris među neznaboš- 
cima«, kako je njegova pobožna majka željela i predviđala, a svojom 
molitvom za života, a još više nakon svoje smrti, u tome mu pomagala. 

(Vidi prilog, str. 108-114) 


Ivan Ratkaj« 
misionar u Ncksihu 

Iz poznate hrvatske plemićke obitelji Ratkaj, u Hrvatskom zagorju, 
potječu četiri zaslužna svećenika od kojih su trojica isusovci. Stjepan 
(1576-1631) cijeli život djeluje kao profesor i kateheta u Zagrebu; 
Nikola (1601-1662) je misionar u Indiji; Juraj (1613-1666) je još kao 
student izašao iz isusovačkog reda i postao svjetovni svećenik. Kao 
zagrebački kanonik sudjeiovao je u ratovima protiv Turaka i pisao o 
hrvatskoj povijesti. 

Ivan je najmlađi (1647-1683). On je kratko ali plodno djelovao 
među Indijancima u Meksiku. Biio mu je tek 36 godina kad je umro 
mučeničkom smrću (otrovali su ga Indijanci za koje je radio). Bio je 
uzorna života, neumorni misionar i izvrstan putopisac. 

ANĐEO U TIJELU 

Ivan Ratkaj, sin grofa Petra Ratkaja i grofice Konstancije rođene 
Herberstein, rodio se 22. svibnja 1647. u Ptuju u Štajerskoj. Još kao 
dječak postao je paž kralja Leopolda I na bečkom dvoru. Ta služba 
mogla je biti uvod u buduću blistavu karijeru. Na dvoru se isticao toli¬ 
kom krepošću i pobožnošću da su ga nazivali »anđelom u tijelu«. Ivan 
je u Beču završio I gimnaziju te započeo studij prava. Uskoro je odlučio 
da se odrekne svjetovne slave i stupi u Družbu Isusovu. Kralj je blago¬ 
naklono prihvatio njegovu odluku I na oproštajnoj audijenciji mu rekao: 
»Da imam sina, drage volje bih mu dopustio poći u samostan, ako bi 
za to osjećao poziv.« 

BLISTAVA KARIJERA? DA, ALI NA KRISTOVU PUTU! 

Daroviti sedamnaestogodišnji mladić Ivan Ratkaj stupa u Isuso¬ 
vački novicijat u Beču, 11. studenoga 1664. Osim materinjeg, hrvat¬ 
skog jezika, već je tada govorio njemački, latinski, talijanski i francuski. 
Nakon dvije godine novicijata tri godine studira filozofiju u Grazu. Na 
kraju studija, kao najizvrsniji student, javno brani teze iz trogodišnjeg 
gradiva. 

Godine 1670/71. gimnazijski je profesor u Gorici, a 1672. u istom 
svojstvu je u Zagrebu. Iz Zagreba se ponovno vraća u Graz na četiri- 
godišnji studij teologije. Za svećenika je bio zaređen 4. travnja 1676. 
Studij je završio takozvanim »velikim aktom«, što znači javnom raspra- 

vom 0 cijeloj teologiji. Zbog velikog uspjeha u javnoj raspravi mnogi su 
mu proricali blistavu profesorsku karijeru na najodličnijim sveučilištima. 

I zaista, odmah nakon treće probacije ujesen 1667, poslan je u Linz za 
profesora etike. 

Mladom isusovcu Ratkaju ipak nije cilj profesorska slava nego 
suobličenje svome Vođi i Kralju, Isusu Kristu. Početkom iduće godine, 
kad je general reda zatražio nove isusovce za misijski rad u Americi, 
Ivan se odmah prijavio svome provincijalu. Molba mu je bila uslišana i 
već u ožujku je poslan u Efeč da se pripravi za put. Iz Beča pismeno 
zahvaljuje generalu reda na uslišanju molbe, a general mu isto tako 
pismeno odgovara, čestita na spremnosti i šalje svoj blagoslov sokole- 
ći ga za budući apostolski rad. 

Pred odlazak iz Beča oprostio se Ivan od kralja koji se obradovao 
što njegov bivši paž odlazi za misionara u Ameriku. Tom prigodom 
darovao mu je sliku na koju je napisao: »Leopoid moli Gospodina da 
patru Ivanu podari sretan put u Indije (tako su u ono vrijeme nazivali 
obje Amerike) i bogatu žetvu duša, a kao nagradu za sve što će pretr¬ 
pjeti za Krista obilat Božji blagoslov, te mu preporučuje da se u svojim 
molitvama i apostolskim naporima sjeti njega, njegove obitelji i njego¬ 
vih država.« 

BURA JE SKRIVILA ZAKAŠNJENJE 

Koncem travnja 1678. krene o. Ratkaj s još petoricom austrijskih 
isusovaca u Genovu gdje se s raznih strana skupljahu isusovački kan¬ 
didati za misije. Tu su bili i Nijemci; Eusebije Kino, otkrivač Kalifornije 
i njezin geograf; Josip Neumann, mučenik na Marijanskim otocima, 
Karlo Boranga iz Beča, i drugi. Dvadesetorica njih ukrcaše se 11. lipnja 
1678. na lađu za Španjolsku, ali ih već na početku zadesi nezgoda. 
Zbog jake bure zakasnili su u Cadiz odakle su lađe španjolske morna¬ 
rice kretale preko oceana. Zbog toga su morali pune dvije godine čeka¬ 
ti u Sevilii drugu priliku za plovidbu preko oceana. Vrijeme su koristili u 
pripravi za budući rad vježbajući se u matematici, astronomiji i raznim 
zanatima. Izrađivali su kompase, sunčane satove i razne predmete od 
metala i stakla. 


OČE, KRIST JE UMRO I ZA MEKSIKANCE! 

Nova prilika za put pružila im se tek uljeto 1680. kad je velika eks¬ 
pedicija kretala brodovima u Ameriku i na Filipine. Misionari se na brzi¬ 
nu spremiše na put i dođoše u Cadiz. Tri dana gladni su čekali u luci 
na ukrcavanje. Konvoj napokon krenu 11. srpnja ali, gle opet nesreće! 


Lađa, na kojoj je bio o. Ratkaj, pri samom izlasku iz luke nasukala se 
na greben. Putnici su se morali vratiti na kopno, ali su izgubili sav svoj 
prtljag. 

Slijedećeg dana prokurator misija koji je također putovao na Filipi¬ 
ne, a organizirao je putovanje svih misionara, s puno je poteškoća 
nastojao ukrcati brodolomce. Kad je naš Ratkaj vidio da prokurator 

daje prednost očima koji su određeni za Filipine, pobojao se da će 
ostati, pa je prekorio prokuratora: »Oče, Krist je umro i za Meksikance, 
a ne samo za Filipince!« To je djelovalo na prokuratora te on Ivana 
toplo preporuči kapetanu lađe, koja je trebala ploviti za Ameriku, i 
biskupu koji se več nalazio na toj lađi. Ivan kasnije o tom piše: »Od 
veselja nisam znao kako da zahvalim ovoj dvojici gospode i ocu proku- 
ratoru. Ja sam molio makar posljednji kut uvjeravajući ih da ču u sve¬ 
mu biti zadovoljan onim što je najgore.« 

Sredinom kolovoza zadesi ih na moru strašna bura pa su veliki dio 
stvari moraii s lađe pobacati u more đa je olakšaju. Jedan dječak se 
ipak utopio. Ivan nije imao prtljage koju bi morao baciti. U meksičku 
luku Vera Cruz prispjeli su 15. rujna, a odatie su nastavili kopnom do 
glavnog grada. 

Nakon kratkog odmora misionari su bili raspoređeni u razne kra¬ 
jeve. Ivan je molio poglavare da ga pošalju u najteže misije. Tako se i 
dogodilo. Bio je poslan u pokrajinu Tarahumaru koju su nastavali Indi¬ 
janci tog istog imena. Ta brdovita pokrajina nalazi se na sjeveru Mek¬ 
sika (današnja država Chihuahua). O. Ratkaj i o. Neumann krenuše 
zajedno iz grada Meksika 17. studenog. Put je trajao sedamdeset 
dana. Povremeno su sami slijedili indijanske vodiče i samo kroz opa¬ 
snije krajeve pratila ih je četica španjolskih vojnika. 

O. IVAN RATKAJ UMRO ZA MEKSIKANCE 

Stigavši u Tarahumaru, ivan je ostao najprije u misiji Vpomeran da 
nauči urođenički jezik. Budući da je bio osobito nadaren za učenje jezi¬ 
ka, več je za mjesec dana toliko uznapredovao da su ga poglavari 
smatrali sposobnim za nastup među urođenicima. Poslat će ga u siro¬ 
mašnu gorsku misiju Tutuaca. Tu je za mjesec dana pokrstio preko 
četrdeset Indijanaca, ali je ubrzo jako oslabio i obolio. Stanovao je u 
bijednoj kolibi izložen nevremenu, a hranio se uglavnom pečenim 
kukuruzom, glavnim jelom siromašnih urođenika. Pogiavari ga pozva- 
še u misiju San Javier (Sv. Ksaver) đa se oporavi. Premda teško bole¬ 
stan, Ivan prevali put od nekih 30 milja. 

Nakon oporavka poslaše ga na lakšu misiju Carichi, osnovanu pri¬ 
je šest godina i tada več dobro organiziranu. Imala je 120 obitelji. Za 
javni red, poslove i život u selu brinuo se upravitelj s 24 pomoćnika. 
Sve su to bili Indijanci. Oni su pomagali i misionarima. Za nepune tri 
godine o. Ratkaj je obratio nekoliko stotina Indijanaca, a misiji pridružio 
još tri sela. Često je obilazio okolna sela, krijepio bolesnike i brinuo se 
za duhovno i tjelesno dobro urođenika. Nastojao je ukloniti njihovu naj¬ 
veću manu, a to je bilo noćno opijanje i orgije koje bi potom uslijedile. 

Koncem godine 1683. o. Ratkaju naglo pozli. Nakon desetak dana 
teške agonije preminuo je 26. prosinca. Njegov redovnički subrat, koji 
je radio na susjednoj misiji o. Neumann, bio je uza nj u bolesti i na 
smrti. Napisao mu je i lijep nekrolog. Tek poslije nekoliko godina o. 
Neumann je saznao da su o. Ivana Ratkaja otrovali neki Indijanci zato 
što im je zabranjivao noćno opijanje i orgije. 

Isti misionar opisuje Ivanove izvanredne vrline i svetački život: 
»Sve što je imao, pa i plaču koju su misionari dobivali od španjolskog 
dvora za uzdržavanje, sve bi dijelio svojim Indijancima. Hodao je u sta¬ 
rom i trošnom odijelu, sam si je krpao odjeću i obuću. Obično je spavao 
bez plahte, a na putovanjima često i pod vedrim nebom, na goloj zem¬ 
lji. Nosio je pokornički pojas i često se bičevao. Nikad ni jednom riječju 
nije isticao svoj visoki rod. Kad su to drugi pokušavali, pokazao je da 
mu to nije drago, nego mu je čak i mrsko. 

PUTOPISAC I GEOGRAF 

O. Ratkaj bijaše izvrstan pripovjedač. Pažljivo je promatrao sve 
pojedinosti u krajevima kroz koje je prolazio. Promatrao je i ljude za 
koje je radio. Godine 1680. i 1681. poslao je austrijskom isusovačkom 
provincijalu dva opširna pisma u kojima iznosi potankosti svoga puto¬ 
vanja iz Španjolske preko oceana u Meksiko te pojedinosti o životu u 
novom svijetu. Opisuje ljude i prilike u pokrajini Tarahumari i početak 
svoga djelovanja. 

Ta su pisma objavljena na njemačkom prijevodu 1726, a na hrvat¬ 
skom 1906. u »Katoličkom listu«. U rukopisu je ostao Ivanov izvještaj 
na 25 stranica o pokrajini Tarahumari, što ga je 1683. poslao u Rim 
generalu reda. U tom izvještaju potanko opisuje biljni i životinjski svijet 
u kojem živi, opće prilike i način života te običaje i praznovjerja tamo¬ 
šnjih Indijanaca. Izradio je i preciznu zemljopisnu kartu dotične pokra¬ 
jine označivši misijske postaje i indijanska sela. To je prvi zemljopisni 
i etnografski prikaz Tarahumare u povijesti. Činio je to po dobroj tradi¬ 
ciji isusovačkih misionara te se tako naš Ratkaj uvrstio ne samo među 
revne i požrtvovne apostole, nego i među znanstvenike širokog znanja 
i zanimanja. Njegov život i rad značajan je i za povijest Meksika i za 
našu kulturnu baštinu. 

(Vidi prilog, str. 115-122) 


Ferdinand Konšćak« 
misionar Kalifernije 

Malo se u nas zna o glasovitom misionaru i istraživaču Donje Kali- 
fornije, Ferdinandu Konšćaku (1703-1759). Taj isusovac iz Varaždina 
27 godina je obavljao odgovorne službe u misijama poluotoka Kalifor- 
nije (Meksiko). Poduzimao je znanstvena istraživanja onih krajeva i 
izrađivao zemljopisne karte. On je konačno i utvrdio da je Kalifornija 
poluotok, a ne otok kako se do tada mislilo. Njegovi putopisi s kartama 
izdavani su u 18. st. više puta i na više jezika. Ali je on nadasve bio 
uzoran i neumoran apostol kojeg su Indijanci veoma voljeli i cijenili. 


OPETOVANE MOLBE DA POĐE U MISIJE 

Ferdinand se rodio 2. prosinca 1703. u Varaždinu. Otac mu je po 
službi bio viši vojni časnik. Osnovnu školu i gimnaziju Ferdinand je 
pohađao kod isusovaca. Promatrajući njihov život i sam se oduševlja¬ 
va za redovničko i misionarsko zvanje pa nakon završene škole ulazi 
u isusovački novicijat 21. listopada 1719. u Trenčinu u Slovačkoj. Filo¬ 
zofiju je studirao u Grazu 1723-1725, a odmah potom predaje po godi¬ 
nu dana na gimnazijama u Zagrebu i Budimu. Ujesen 1727. opet je u 
Grazu gdje započinje studij teologije. 

Kroz sve vrijeme svoga školovanja mladi Konšćak neprestano 
upravlja svojim poglavarima molbe da ga pošalju u misije. Sačuvala su 
se četiri njegova pisma generalu reda Michelangelu Tamburiniju. Prvo 
piše na početku studija filozofije u prosincu 1722. iz Graza. U njemu 
veli da na koljenima moli oca generala da mu udijeli uzvišenu milost 
misionarske službe jer živo osjeća da ga Bog zove u tu službu. Za pre¬ 
komorskim misijama veli da je čeznuo još kao mladić te da ga je to naj¬ 
više i potaklo da stupi u isusovački red. Prijatelji ga već u šali nazivaju 
misionarom jer ne može izdržati a da o tome često s njima ne priča. 
Mnogi narodi propadaju u neznanju i zbog nestašice misionara koji bi 
ih poučili pravoj vjeri, a on je evo spreman za njih podnijeti sve napore 
i patnje pa i svoj život dati. Slijedećih godina Konšćak iznosi tu molbu 
pred svog o. provincijala, a 1726. iz Budima ponovo piše generalu da 
već i sanja o misijama i da se ne može othrvati Božjem glasu koji ga 
tamo zove. Za njega bi bila najveća radost u životu kad bi ga general 
odmah poslao i zato je spreman do cilja kopnom putovati pješke, a na 
lađi obavljati najniže poslove. S istom molbom ponovo se obraća 

generalu iz Graza na početku studija teologije u prosincu 1727, i opet 
ujesen 1728. Tolike molbe vrhovni poglavar reda nije mogao odbiti pa 
mu napokon naređuje da sljedećom ekspedicijom Krene u Ameriku. 


UGLEDNI MISIONAR U REDUKCIJAMA 

Ujesen 1729, tek što je završio drugu godinu teologije, odlazi Kon- 
šćak u španjolsku luku Cadiz. Čekajući na polazak lađe u Ameriku, 
nastavlja studij teologije i biva zaređen za svećenika. Koncem 1730. 
otplovi iz Cadiza, a 19. travnja iduće godine prispijeva u meksičku luku 
Vera Cruz. Ondje dovršava teologiju i 1731. biva poslan u Donju Kali- 
forniju (Baja California) u Meksiku, gdje su isusovci u južnom dijelu 
poluotoka osnovali 15 redukcija. Bila su to organizirana naselja u koji¬ 
ma su pokršteni Indijanci živjeli civiliziranim životom pod vodstvom 
misionara, privikavajući se radinosti i kršćanstvu. 

Sjedište Konšćakova djelovanja bila je redukcija San Ignacio, naj¬ 
sjevernija u lancu isusovačkih misija. Kao misionar djelovao je i po dru¬ 
gim naseljima, a od 1750. pa sve do smrti bio je poglavar redukcije San 
Ignacio. U dva navrata, 1748. i 1758. bio je vizitator (nadzornik) svih 
kalifornijskih ruisija. Kao revni apostol, Ferdinand je poučavao Indijan¬ 
ce u kršćanskoj vjeri, raznim zanatima i praktičnim umijećima. 

Koljko god ga je misionarski rad zaokupljao, našao je vremena i 
za istraživanje. Poduzimao je česta putovanja u sjeverni dio poluotoka 
koji je do tada još bio neistražen. Probio se na stotine milja kroz nepro¬ 
hodne planine i beskrajne pustinje u potrazi za pogodnim predjelima 
gdje bi sagradio nove misije. Posebno je tražio izvore vode bez koje je 
bilo nemoguće osnovati misije u onim pustim krajevima. Usput je obra¬ 
tio mnogo urođenika. Za nekoliko godina pokrstio je preko 540 pripad¬ 
nika plemena C.ochimies, a oko 1751, još 448 drugih Indijanaca. U civi- 
liziranju divljih krajeva imao je značajnih uspjeha; godine 1748. osno¬ 
vao je rudarsko naselje San Antonio Real, a 1752. novu redukciju San¬ 
ta Gertrudis i u nju uselio oko 600 Indijanaca koje je sam obratio i pokr¬ 
stio. Mnogo obraćenih urođenika doveo je sa sjevera u misiju San 
Ignacio i udario temelje misiji San Francisco Borj^, koju su drugi 
dovršili tri godine nakon njegove smrti. Iscrpljen neprestanim putova¬ 
njima i napornim radom preminuo je 10. rujna 1759. u 56. godini života. 
Sahranjen je u crkvi misije San Ignacio. 

ISTRAŽIVAČ I GEOGRAF KALIFORNIJE 

Konšćak je još za života postao glasovit u svijetu zbog svojih 
znanstvenih istraživanja. Godine 1746. organizira i vodi ekspediciju 


kroz Kalifornijski zaljev na sjever do ušća rijeke Colorado (uz istočnu 
obalu poluotoka), da bi dokazao da je Donja Kalifornija poluotok. To su 
već i prije njega dokazali poznati misionari Kino i Ugarte, ali im neki 
nisu vjerovali tvrdeći i dalje da je Kalifornija otok. 

Konšćakov je zadatak bio veoma važan jer je trebalo pronaći nove 
plodne krajeve za naseljavanje kao i za opskrbu postojećih misija. Tre¬ 
balo je također pokazati da je Kalifornija kopnenim putem spojena s 
ostalim meksičkim pokrajinama. Na temelju njegovih detaljnih opisa 
krajeva i izrađenih zemljopisnih karata španjolska vlada službeno pro¬ 
glašava da je Kalifornija poluotok. 



ZEMLJOPISNA KARTA KALIFORNIJSKOG ZALJEVA FERDINANDA KONŠĆAKA IZ 1746. 

Godine 1751. Konšćak poduzima drugo znanstveno putovanje u 
zapadnim dijelovima poluotoka i uz obalu Tihog oceana, a 1753. pro¬ 
dire na stotine milja prema sjeveru kroz unutrašnjost Kalifornije. Na 
svojim putovanjima marljivo bilježi podatke o urođenicima, o prirodnim 
bogatstvima pojedinih krajeva, o biljkama i životinjama. Njegovi dnev¬ 
nici s prva dva putovanja tiskani su još za njegova života, a kasnije su 
doživjeli na desetke izdanja na raznim jezicima. On je prvi sustavno 
istraživao te krajeve i izradio prve precizne zemljopisne karte Kaliforni¬ 
je. Bio je izvrstan matematičar, astronom, prirodoslovac, geolog, gra¬ 
ditelj puteva i nasipa, a 1748. napisao je životopis češkog misionara 
Antuna Tempisa koji je umro u Kaliforniji. 

Prema sudu povjesničara, Konšćak je jedan od najvećih pionira 
Kalifornije i najviše je pridonio za kasnije osvajanje cijele pokrajine. 
Američki povjesničar Dunne piše; »Njegova hrvatska energija nije mu 
nikad dala da miruje ili da zastane u svom napornom radu.« Jedan oto¬ 
čić na sjeveru Kalifornijskog zaljeva nosi danas njegovo ime: Consag 
Rocks (Konšćakove stijene). U Americi su, naime, njegovo ime pisali 
Consag, a on se tome nije protivio. 

APOSTOL KOJEG ŠTUJU INDIJANCI 

Konšćakova želja iz mladosti da obraća daleke narode u potpuno¬ 
sti mu s ispunila. Različita indijanska narječja tako je dobro govorio kao 
da je urođenik. Pokrstio je oko tisuću Indijanaca, a svojom blagošću, 
mudrošću i ljubavlju znao je pridobiti i najsurovije urođenike. Nije stoga 
čudo što su ga Indijanci štovali kao oca i žalili za njim nakon njegove 
smrti. O tome svjedoči njegov poglavar i životopisac Zevalios: »Njego¬ 
va smrt duboko se dojmila Indijanaca. Hrpimice su dolazili, glasno 
jecali i plakali, a nisu se dali odvratiti od toga da grle i cjelivaju pokoj¬ 
nika te da ga suzama zalijevaju. U velikoj žurbi i bez ikakve opreme 
nagrnuše sa svih strana, čak iz udaljenosti od 20 milja, da bi imali bar 
tu utjehu što su vidjeli njegovo mrtvo tijelo, i da mu iskažu odanost, 
poštovanje i ljubav te da posljednji put pokažu koliko cijene njegova 
brojna dobročinstva... Još nakon mnogo mjeseci, kad bi pribivali sv. 
Misi dolazili bi odrasli i djeca da pozdrave grob mrtvog misionara. 
Liceim bi se okrenuli prema sobi u kojoj je umro, oči bi netremice upirali 
u nju i bez ijedne riječi proplakali. Neku olakšicu u boli nalazili su u tom 
da se isplaču na njegovu grobu, izmole tamo krunicu i druge molitve...« 
Ferdinand Konšćak upisao se u velike misionare i ostavio primjer vri¬ 
jedan udivljenja. 

(Vidi prilog, str. 123-127) 


Ivan NarchescCtl« 
u Parasvajskim 
redukcijama 

Ivan Marchesetti iz Rijeke jedini je hrvatski isusovac koji djeluje 
kao misionar u Paragvajskim redukcijama ili »isusovačkoj državi«, 
kako su ih još nazivali. Obuhvaćale su 30 naselja Indijanaca Guarani 
na današnjem pograničnom području Paragvaja, Argentine i Brazila. 
Osnovali su ih i vodili od 1609. do 1768. isusovci da bi Indijance priveli 
kršćanstvu i civiliziranom životu (od toga doiazi i ime: reducere = pri¬ 
vesti), a ujedno ih oslobodili od izrabljivanja kolonijalista i osigurali im 
samostalan teritorij. Bilo je to kršćansko društvo s najrazvijenijom vjer¬ 
skom praksom, najpismenije u tadašnje doba i jedino u kojem nije 
postojaia smrtna kazna. Osim toga Paragvajske redukcije su po izvan¬ 
rednoj organizaciji, ekonomskoj snazi i samostalnosti najzanimljivije 
ostvarenje u povijesti pravednog društva i jedinstvene kulture među, 
do tada, divljim urođenicima. O njima je u nas prije dvije godine bio pri¬ 
kazivan lijep film »Misija«. Marchesetti djeluje punih 30 godina u šest 
različitih redukcija i puno je učinio za njihov vjerski i ekonomski napre¬ 
dak. 

OD RIJEKE DO CĆRDOBE 

Članovi riječke plemićke obitelji Marchesetti (ili Marchisetti) bili su 
u 17. St. senatori i gradski suci. Obitelj je bila podrijetlom iz Italije i s 
vremenom se pohrvatila. Ivan, rođen 10. prosinca 1704, dobro je govo¬ 
rio hrvatski, a njegov rođak ili brat Josip, također isusovac (r. 1709) 
čitavog je života hrvatski propovjednik u našim krajevimđ. Ivan odlazi 
u isusovački novicijat 27. listopada 1720. u Beču, gdje studira i filozo¬ 
fiju, zatim po dvije godine predaje na gimnazijama u Gorici i Trstu. Teo¬ 
logiju je studirao u Grazu i 1733. bio zaređen za svećenika. Od rane 
mladosti je gajio želju za misionarskim radom, a isticao se posebnim 
govorničkim darom pa su ga poglavari odmah nakon studija poslali u 
prekomorske misije. Već ujesen 1733. odlazi u Španjolsku. Početkom 
iduće godine otplovio je iz Cadiza za Južnu Ameriku. S tridesetak dru¬ 
gih misionara prispio je 25. ožujka 1734. u Buenos Aires. Ivan najprije 
u Cćrdobi obavlja treću probaciju. Zatim je tri godine pastoralni radnik 

i uči urođeničke jezike na isusovačkom imanju izvan grada. Nakon te 
priprave odlazi u područje redukcija i u središnjoj misiji Candelaria 2. 
veljače 1738. polaže zadnje zavjete, te započinje misionarski rad. 

ŽIVOT U REDUKCIJAMA 


Indijanske redukcije bile su zapravo pravi gradovi sa zidanim 
stambenim zgradama, trgovima, crkvom, bolnicom, radionicama i tvor¬ 
nicama, te uređenim vodovodom i kanalizacijom. Imale su obično od tri 
do sedam tisuća stanovnika. Indijanci koji su prihvatili da žive u tim 
naseljima imali su razvijen kulturni i vjerski život. Svi bi pohađali školu, 
redovito dolazili na Misu i vjersku pouku, često primali sakramente i 
svečano, uz glazbu i pjesme, proslavljali crkvene blagdane. Bavili su 
se raznim zanatima i malom industrijom (tekstilna, drvna, šećerane 
itd.). Obrađivali su velike plantaže pamuka, šećerne trske, duhana, 
paragvajskog čaja (yerba mate), kukuruza itd. Držali su farme konja, 
goveda, ovaca i si. Njihovi proizvodi bili su poznati na cijelom kontinen¬ 
tu i sav bi prihod od trgovine služio za zajedničke potrebe i dijelio se na 
jednake dijelove među Indijancima. Oni su radili šest sati na dan, a 
ostalo vrijeme su posvećivali izobrazbi, kulturnim djelatnostima i razo¬ 
nodi. Kad bi se dvoje mladih vjenčalo, dobili su stan, komad zemlje i 
sve potrebno da mogu osnovati obitelj. Sami su Indijanci birali među 
sobom guvernera i razne službenike koji su rukovodili životom i radom 
u naselju. U svakoj redukciji bila su dva ili tri misionara, od kojih je 
jedan bio poglavar i župnik. Oni su bili duhovni pastiri, moralni autoritet 
i nadzirali su sav društveni i ekonomski život naselja. 

Marchesetti započinje svoj rad kao pomoćnik poglavara u reduk¬ 
ciji S. Borja (sv. Franjo Borgija) na rijeci Uruguay, gdje se danas nalazi 
istoimeni brazilski grad. Već nakon godinu dana imenovan je drugim 
misionarom u redukciji Cospus Christi (Tijelo Kristovo) na istočnoj oba¬ 
li rijeke Parana, u današnjoj argentinskoj pokrajini Misiones. Ona je 
tada imala oko 4000 stanovnika i velike plantaže čaja mate, pamuka i 
riže. 

IZMEĐU BOLESTI I RATOVA 

Od 1742. Ivan djeluje nekoliko godina u misiji S. Juan Bautista (sv. 
Ivan Krstitelj), najisturenijoj na istoku redukcijskog područja, danas u 
brazilskoj državi Rio Grande do Sul. Bilo je to teško razdoblje za misio¬ 
nara i njegove Indijance jer su harale kužne bolesti od kojih su mnogi 
umirali tako da se za nekoliko godina stanovništvo naselja prepolovilo. 
Inače se Marchesetti, kao župnikov pomoćnik bavio uglavnom pasto¬ 


ralnim radom, katehizacijom, vođenjem škola, te brigom za bolesne i 
nemoćne, a pomagao je i u drugim poslovima i u upravi redukcije. 

Već kao iskusni misionar Marchesetti 1745. postaje poglavar i 
župnik redukcije Apostoles San Pedro y San Pablo (Apostoli sv. Petar 
i Pavao) koju vodi deset godina. Ona se nalazila između rijeka Parana 
i Uruguay i zbog haranja bolesti tada je imala svega oko 2000 Indija¬ 
naca. Tih je godina zadesila redukcije još jedna velika nesreća, guara- 

nijski rat (1752-1756). Nastao je zbog toga što je sporazumom između 
Španjolske i Portugala iz 1750. o kolonijama španjolski teritorij istočno 
od rijeke Uruguay pripao Portugalu. Sedam redukcija iz tog područja 
trebalo se preseliti na zapadnu stranu rijeke. Samo su tri kolonije to 
mirno učinile, a iz ostalih četiruju, među njima i S. Juan, Indijanci su se 
pobunili protiv kolonijalista i samih misionara i odlučili braniti svoja 
naselja. Konačno. 1756. zajednička vojska Španjolaca i Portugalaca 
slomila je otpor, zauzela i uništila te četiri redukcije. 

Marchesetti je kroz sve te godine u svojoj misiji Apostoles poma¬ 
gao izbjeglice iz tih redukcija, davao im potrebno da si organiziraju 
život i uzdržavao za njih farme. No, uništenje tih redukcija i posebno Š. 
Juana teško ga je pogodilo. Tako deprimiran i skršen nije bio više u 
stanju voditi svoju misiju. Stoga ga poglavari 1757. šalju u redukciju S. 
Ignacio Guazu (sv. Ignacije Veliki) da se oporavi i odmori. 

ZA OBRANU I NAPREDAK GUARANIJA 

Nakon više od godinu dana Ivan odlazi za superiora i župnika svo¬ 
je posljednje misije Santa Maha de la Fe (Sv. Marija od Vjere), između 
rijeka Parana i Paraguay (danas u Paragvaju). Bila je to bogata i velika 
redukcija s oko 4500 stanovnika. Posjedovala je u Ivanovo vrijeme oko 
22 tisuće cijepljene stoke, oko deset tisuća konja i preko 81 tisuću ova¬ 
ca. Imala je tri obrađene plantaže čaja mate, tri rasadnika pamuka, dvi¬ 
je plantaže šećerne trske i jednu pšenice, te na obližnjoj rijeci tri broda. 

Često je Ivanovu redukciju napadalo divlje pleme Abipona i zato je 
on nabavio mnogo pušaka, a oko naselja dao je iskopati jame ili rovove 
iz kojih su se njegovi Indijanci branili. Ipak su ih Abiponi znali iznenaditi 
iz zasjede na njihovim plantažama i tako su jednom poubijali skoro 80 
ljudi. 

Misionar je prvi u redukcijama uveo plansko uzgajanje košenila, tj. 
bobica iz kojih se pravi grimizna boja za bojenje tkanine, i priređuju 
razni lijekovi. Njih izlučuju insekti (štitaste uši) na sjemenkama opunci- 
ja ili indijske smokve (jedna vrst kaktusa). Inače su Indijanci brali koše- 
nil i prije po šumi, ali je Ivan dao zasaditi opuncije u vrtu, a zatim su 
Indijanci po njima razdijelili insekte. Ubirali su tako dobar košenil da su 
ga nastojali kupiti i svi iz drugih naselja. Kasnije je pater opuncijama 
okružio čitavo naselje i imao ne samo obilno košenila već i dobru 
zaštitnu ogradu koja ih je branila od nasrtaja Abipona. 

Marchesetti završava plodni apostolski rad u ljetu 1766. kada je 
teško obolio i bio odveden u bolnicu redukcije Candelaria. Tu je i pre¬ 
minuo 5. veljače 1767, nepuna dva mjeseca prije nego što je Karlo III 
izdao dekret o izgonu isusovaca iz Španjolske i njezinih kolonija. 


Nihola Plantić« 
misionar u Paraavaju 

Nitko od hrvatskih misionara nije doživio tako neobičnu sudbinu 
kao zagrebački isusovac o. Nikola Piantić (1720-1777). Nakon završe¬ 
nih studija preko 15 godina djeluje kao profesor I poglavar u tadašnjoj 
Paragvajskoj provinciji. To područje danas pripada Argentini. 

Kada je 1767. španjolski kralj protjerao isusovce iz misija, o. Pian¬ 
tić vratio se u domovinu te djeiovao u Zagrebu i Varaždinu. Nakon nje¬ 
gove smrti proširiia se u Habsburškoj monarhiji priča da su ga Indijanci 
u Paragvajskim redukcijama, u kojima inače nije nikad radio, proglasiii 
za kraija Nikol I, i u našoj se iiteraturi ta priča prenosila sve do naših 
dana. 

ŽIVOTNI PUT MISIONARA 

Nikola potječe iz zagrebačke obrtničke obitelji. Otac mu je bio 
čizmar. Nikola je bio kršten 2. prosinca 1720. u crkvi sv. Marka. Od tre¬ 
ćeg razreda bio je pitomac konvikta sv. Josipa, a kod isusovaca u 
Zagrebu završio je gimnaziju i prvu godinu filozofije. U isusovački novi¬ 
cijat u Beču odlazi 28. listopada 1736. Nakon studija filozofije u Grazu 
predaje po godinu dana na gimnazijama u Zagrebu, Varaždinu i Pože¬ 
gi. Ujesen 1744. započinje studij teologije u Trnavi, a 1747. zaređen je 
za svećenika. Poglavari ga određuju za prekomorske misije. Već iste 
godine odlazi u Španjolsku. Iduće godine otplovi iz Cadiza s 55 drugih 
misionara, u ekspediciji paragvajskog prokuratora, madžarskog isu¬ 
sovca 0 . Ladislava Orosza, za Buenos Aires, kamo sretno stiže na 
Novu godinu 1749. 

Plantič je sigurno, kao i ostali poslani u misije, želio raditi među 
urođenicima, ali je raspored poslova ovisio o poglavarima. Oni su pris¬ 
pjelim misionarima određivali službe prema njihovim sposobnostima. 
Tako je Nikola određen za profesorski i odgajateljski rad u kolegijima 
daleko od redukcijskog područja i ostalih misija među Indijancima. 
Nakon završene formacije najprije je u Cordobi od 1751. dvije godine 
kućni minister zadužen za odvijanje svakodnevnog života. Potom tri 
godine profesor filozofije, četiri godine profesor teologije i napokon dvi¬ 
je godine profesor humanističkih nauka. Možda se u tom poslu osjećao 

slično kao spomenuti o. Orosz koji je također bio profesor filozofije, a 
1730. piše iz Cordobe prijatelju, riječkom isusovcu Ivanu Urbaniju: 
»Toliko se stidim da nosim časni naslov misionara, dok ustvari nisam 

nikakav apostol već glumim filozofa«. 

Od 1762. Plantič je u Bpenos Airesu prefekt škole i zatim rektor 
koleolja, a 1766. postaje superior u Montevideu (danas u Urugvaju). 
Tu ga zatekne izgon isusovaca te u srpnju 1767. bude otpremljen u 
Buenos Aires, a odande se, u siječnju iduće godine, vraća u Evropu. 


Prema raznim knjigama i člancima, koji su se pojavljivali u Evropi, 
Indijanci su u redukcijama izabrali jednog misionara, po imenu Nikola 
I, za kralja. On je organizirao samostalnu državu i poveo rat protiv kolo- 
riijalne vlasti. 

Drugi su pričali da su sami misionari proglasili kraljem jednoga 
među sobom, treći opet da je kralj bio neki indijanski poglavica itd. U 
potvrdu toga klevetnici su izradili i širili kovani novac ili medalje s likom 
kralja-isusovca i natpisom: »Nikola I Imperator Paragvaja«. 


PONOVNO U DOMOVINI 

Vrativši se u rodni grad, Nikola je u zagrebačkom kolegiju prefekt 
škole, a zatim profesor Sv. Pisma. Od 2. ožujka 1771. je rektor kolegija 
u Varaždinu. U Varaždinu je dočekao i ukinuće isusovačkog reda. On 
i nakon toga ostaje u gradu kao hrvatski propovjednik, upravitelj crkve 
koja je ukinućem reda isusovcima bila oduzeta te ispovjednik sestara 
uršulinki. Preminuo je 15. lipnja 1777. Pokopan je u kripti župne crkve 
sv. Nikole. 

Nikola se bavio i književnim radom pa je objavio svoje propovijedi 
pod naslovom: »Pobožna i kratka za vsaki dan meseca premišljanja« 
(Varaždin 1775), a na zahtjev hrvatske vlade preveo je na hrvatski 
jezik latinsku gramatiku koja je, međutim, ostala u rukopisu. U novije 
vrijeme pronađen je u Argentini rukopis predavanja iz filozofije koja je 
1752. u Cordobi održao Nikola, a zabilježio ih je jedan njegov učenik. 

Plantićeva subraća misionari svjedoče o njemu da je bio »čovjek 
otmjen, učen i visoko cijenjen«. Bio je izvrstan profesor, čak i inženjer 
(vjerojatno je vodio izgradnju isusovačkih kuća), a djelovao je i među 
Charruas Indijancima koji su živjeli u blizini gradova u kojima je Nikola 
radio. 


IZMIŠLJENA PRIČA O KRALJU NIKOLI 

U to vrijeme plodni misionarski rad isusovaca među Indijancima u 
Južnoj Americi sve je više izazivao zavist i neprijateljstvo u evropskim 
liberalnim krugovima koji su širili razne izmišljotine na njihov račun. 
Najviše kleveta nastaje u vrijeme guaranijskog rata 1752-1756. Taj rat 
je izazvan promjenom granica između španjolskih i portugalskih kolo¬ 
nija na području Paragvajskih redukcija. Sedam naselja se trebalo pre¬ 
seliti i onda su se Guarani Indijanci oružjem oduprli takvoj odluci. Tada 
je nastala i priča o paragvajskom kralju Nikoli I, kojom se misionare 
željelo prikazati kao vođe pobune i neprijatelje kolonijalnih vlasti. 



NOVAC NAVODNOG KRALJA NIKOLE I, CRTEŽ IZ JEDNOG RUKOPISA U KRALJEVSKOJ 
KNJIŽNICI U BRUKELLESU (BELGIJA) 

fstina je međutim bila da misionari nisu bili začetnici indijanske 
pobune već su činili sve da je spriječe i smire. A posebna komisija špa¬ 
njolskog dvora utvrdila je nakon rata da isusovci uopće nisu bili krivi za 
pobunu i rat. Ipak su se bajke o izmišljenom kralju prepričavale širom 
Evrope još desetljećima. 

PLANTIĆ, NAVODNI PARAGVAJSKI KRALJ 

Tek negdje koncem 18. ili početkom 19. stoljeća počela se u Hab¬ 
sburškoj monarhiji legenda o kralju Nikoli primjenjivati na našeg Plan- 
tića. Tako je u raznim oblicima prenose i neki naši ugledni povjesničari 
i publicisti u prošlom i u ovom stoljeću kao: N. Horvat, I. Kukuljević, Đ. 
Deželić, T. Simičiklas, S. Srkulj i drugi. 

Plantića su navodno, prema jednoj verziji priče, izabrali oko 1754. 
pobunjeni Guarani za kralja i on je dao kovati novac s natpisom: »Ni¬ 
kola Plantić, Kralj Paragvaja«. Drugi, istina, ne vjeruju u Plantićevo 
kraljevanje ali pričaju da je nakon izgona iz Amerike bio zatvoren i da 
ga je oslobodila carica Marija Terezija. Kad je došao u Beč da zahvali 
carici na osiobođenju, ona ga pozdravi u šali: »Zdravo, kralju i kolega«, 
i pokaza mu medalje s njegovim imenom koje su joj poslali iz Španjol¬ 
ske. Plantić joj tada ispripovjedi kako je putem čuo za tu priču, o sebi 
kao kralju, s kojom on nema nikakve veze i da u Americi o tome nitko 
nema pojma. Carica mu-na to priznade da ni ona nije vjerovala u priču. 
I u novije vrijeme članci nekih novina prikazivali su Plantića kao indijan¬ 
skog kralja koji je osnovao neku vrstu komunističke države i kao veliki 
socijalni reformator bio začetnik socijalizma. 

Sve te priče o Plantiću kao kralju, reformatoru i o njegovoj audijen¬ 
ciji kod carice nemaju nikakvog povijesnog temelja, kao što je već 
1917. dokazao isusovac i povjesničar M. Vanino. Može se ipak obja¬ 
sniti povijesna podloga na temelju koje je u općeraširenu legendu o 
kralju Nikoli bio upleten upravo Plantić. Poznata je bila činjenica da su 
se upravo misionari iz njemačkih i austrijskih zemalja u početku rata 
dosta energično protivili selidbi redukcija pa se tako legenda o kralju 
povezivala s jednim od tih misionara. A glavni je razlog Plantićevo ime 
Nikola, jer je bio jedini isusovac posljednje generacije njemačkih i 
austrijskih misionara u Paragvaju s tim imenom. 

Plantić je bio cijenjen misionar i zaslužan hrvatski pisac, a priča o 
njemu kao kralju pokazuje koliko su odjeka u nas imala nedobrona¬ 
mjerna tumačenja uspješnog apostolskog i civilizatorskog djelovanja 
isusovačkih misionara u Paragvaju. 


Ignacije Szentmar«enyy 
misionar u Brazilu 

Buran i mukotrpan bio je život velikog hrvatskog misionara, znan¬ 
stvenika i jezikoslovca Ignacija Szentmartonya (1718-1793). Osam 
godina djelovao je na Amazoni kao matematičar i astronom portugal¬ 
skog kralja i kao misionar. Nakon što je s ostalim isusovcima prognan 
iz Brazila, provodi 18 godina u portugalskim tamnicama. Oslobođen je 
nastojanjem carice Marije Terezije. Vraća se u domovinu gdje izdaje 
prvu kajkavsku gramatiku. Kao uglednog znanstvenika cijenili su ga na 
evropskim dvorovima i u Americi, a prijatelji svjedoče da je bio izuzetan 
i svet čovjek. 

Ignacije potječe iz plemićke obitelji madžarskog podrijetla koja se 
s vremenom pohrvatila i majka mu je bila Hrvatica. Rodio se 28. listo¬ 
pada 1718. u Kotoribi u Međimurju. Nakon gimnazije u Zagrebu ulazi 
27. listopada 1735. u isusovački ređ u Beču. Uči filozofiju u Grazu i teo¬ 
logiju u Beču, a uz to predaje na gimnazijama u Zagrebu i Varaždinu 
te specijalizira matematiku u Beču. 

KRALJEVSKI MATEMATIČAR U BRAZILU 

Nakon Madridskog sporazuma 1750. kojim su Španjolska i Portu¬ 
gal željeli ponovno urediti granice svojih kolonija, portugalski kralj 
zatražio je od isusovačkog generala sposobnih matematičara i astro¬ 
noma za određivanje granica u Brazilu. Za tu zadaću određen je i 
Szentmartony koji je nakon studija predavao matematiku u Grazu. U 
proljeće 1751. odlazi u Portugal i tu čeka dvije godine dok se formirala 
njegova znanstvena ekipa za određivanje sjeverne granice portugal¬ 
skih kolonija u Južnoj Americi. 

Kralj Josip I odlikuje Ignacija naslovom kraljevskog i dvorskog 
matematičara i astronoma te mu je posebnim dekretom zajamčio redo¬ 
vitu plaću a nakon završenog posla nagradu i slobodan povratak u 
domovinu. Polovicom je svibnja 1753. Ignacije s ekipom otplovio za 
luku Para (Belem do Para) na ušću rijeke Amazone. Tu se s ostalima 
trebao pridružiti ekspediciji koju je vodio guverner pokrajine Maranhao, 
Franjo de Mendonca Furtado, brat portugalskog prvog ministra Pom- 
bala. U međuvremenu Ignacije obavlja astronomska promatranja i 

mjerenja radi određivanja geografskih položaja mjesta i rijeka uz Ama¬ 
zonu i u cijeloj pokrajini. ^ ^ ^ , 

Početkom listopada 1754. pod vodstvom guvernera Furtada kreće 
iz Para velika ekspedicija inženjera i matematičara tokovima rijeke 
Amazone i zatim Rio Negra, a pratilo ju je oko tisuću v^nika i hdijana- 
ca Koncem godine prispjeli su do tvrđave Mariua na Rio Negru, gdje 
su dvije godine uzalud čekali na sličnu španjolsku ekspediciju kako bi 
zajedno odredili granice kolonija. Kroz sve vrijeme nas matematičar 
određuje geografske položaje mjesta, a inženjeri su po P''°‘ 

računima izradili više zemljopisnih karata onih krajeva i rijeka. Zahva¬ 
ljujući Ignacijevom istraživanju bile su to do tada najbolje i najpreciznije 
karte kojima su se kasnije služili mnogi istraživači. 


MISIONAR I PRIJATELJ NEVOLJNIH 

Furtadova ekspedicija doživjela je neuspjeh. Španjolci nisu došli 
jer su ih na sjeveru uz Rio Orinoco zadržali Indijanci, psim toga guYer- 
ner Furtado je okrutno i bezobzirno postupao s vojnicima i Indijancima 
pa su se mnogi još za vrijeme putovanja razbježali. U proljeće 1757. 
vojnici su u Mariuau, ostavši bez hrane i plače, digli otvorenu bunu. 

Zato su se Ignacije i drugi matematičar u ekspediciji, svećenik 
Ivan Angelo Brunelli, često zauzimali za vojnike i urođenike. U znak 
prosvjeda u Mariuau nisu htjeli jesti zajedno s guvernerom zbog njego¬ 
vog ponašanja i obilnih ručkova koje je priređivao za sebe i svoje naj¬ 
bliže, đok mu je posada imala jedva što jesti. Ignacije iDi guvernera i 
otvoreno opominjao da je u savjesti dužan pomoći tim siromašnim lju¬ 
dima na kraljev trošak. Znao se zadržati i po nekoliko mjeseci u nekom 
selu kad bi izbila epidemija te se brinuo i njegovao bolesne i umiruće. 

Zbog njegove zauzetosti za urođenike Furtado ga je optuživao 
kod svog brata Pombala da se iskvario, urotio protiv njega i da bum 
vojnike. Tim je klevetama želio opravdati svoje postupke. Zbog nesla¬ 
ganja s guvernerom, i zbog stalnih putovanja rijekama i nezdravim kra¬ 
jem Ignacije je u kolovozu 1756. obolio. Napušta ekspediciju i vraća 
se li Para. U obližnjoj misiji lbyrajuba ostaje četiri godine na oporavku 
i ujedno s ostalim misionarima djeluje među Indijancima. 

U PORTUGALSKIM TAMNICAMA 

Već je 1756. guverner Furtado protjerao nekoliko isusovaca iz 
pokrajine dok je njegov brat Pombal u Portugalu pokrenuo veliku pro¬ 
pagandu protiv njih, ograničavao im djelovanje i konačno 1760. nare¬ 
dio izgon isusovaca iz Portugala i svih portugalskih kolonija. Iste godi¬ 


ne svi su misionari na Amazoni uhapšeni i odvedeni u luku Para. Igna- 
ciju je oduzeta plača koju je primao od kralja i zaplijenjeni su mu svi 
instrumenti i matematički spisi s njegovog istraživanja. ^ 

U rujnu iste godine otplove za Portugal. Stigavši početkom prosin¬ 
ca u Lisabon, Szentmartony je bio zatvoren u tamošnjoj tvrđavi San 
Julian. Strpan je u podzemnu ćeliju koja je izgledala kao grob, bez 

TLOCRT TVRĐAVE SAN JULIAN IZ 18. ST. STRELICA POKAZUJE ĆELIJU BR. 8 U KOJOJ JE 
BIO ZATVOREN SZENTMARTONV 

svjetla, puna vlage, gamadi i smrada. Tu je proboravio pet mjeseci. 
Budući da je Marija Terezija tražila njegovo oslobođenje, Pombal ga u 
tajnosti otpremi u zatvor Azeitao pa godinama u Austriji i u Portugaiu 
nitko nije znao ni gdje je ni da ii je uopće živ. Dvorac u Azeitaou, pre¬ 
tvoren u zatvor, bio je kao zatvorsko prebivaiište ipak povoljniji od San 
Juiiana, ali su zatvorenici dobivali premaio hrane, a bili su stisnuti u 
sobama sa zatvorenim prozorima. 

Nakon osam godina tamnovanja, ignacije je 1769. opet odveden 
u San Juiian. Tu su zatvoreni isusovci molili brevijar pri svjetiu baklje 
jer nisu smjeli iziaziti ni primati sakramente i samo kucanjem po zidu 
održavaii su vezu s ostaiima. Stražari su ih staino nagovaraii da se 
odreknu svoga reda pa će imati sve priviiegije u svijetu. 

Promjenom zapovjednika zatvora 1770. stanje se poboijšaio pa 
su mogii iziaziti na svjetlo, slušati Misu, ispovjediti se i obavijati druge 
posiove. Budući da su bili misionari skupijeni iz raznih krajeva svijeta, 
jedni su druge podučavaii u novim jezicima, raziičitim umijećima, neki 
su pisaii knjige i uspomene, a ignacije je miađim prijateljima davao 
pouke iz matematike. 

Marija Terezija je preko svojih ambasadora u Lisabonu godinama 
pokušavaia osioboditi austrijske isusovce, aii je Pombai pustio samo 
njih nekoliko. Za Ignacija i druge misionare s Amazone govorio je da su 
kao veiiki zločinci počinili strašna djeia i zasiužiii još veću kaznu. 
Ustvari nisu nikad bili sasiušani ni suđeni, a jedina im je krivnja biiato 
što su previše znaii o djeiima Pombaia i Furtada pa je biio opasno osio¬ 
boditi ih. Tek nakon Pombaiova pada početkom 1777. zatvorenici su u 
iipnju iste godine oslobođeni te su se mogii vratiti kući. U rujnu stiže 
Ignacije s drugovima u Beč, gdje ih primi carica i zadrži se s njima 
jedan sat u srdačnom razgovoru. 


PiSAC KAJKAVSKE GRAMATiKE 

iz Beča Ignacije odiazi u Varaždin gdje se u Zakmardijevom sje¬ 
meništu mogao oporaviti od dugogodišnjeg zatvora, a od državne bia- 
gajne dobivao je godišnju mirovinu. Tu je 1783. napisao i izdao kajkav¬ 
sku gramatiku na njemačkom jeziku da bi se njome mogii siužiti Nijem¬ 
ci koji žeie učiti hrvatski. Prvi je goiidno izradio gramatička praviia kaj¬ 
kavskog jezika i djeio je postaio veoma traženo. Tim djelom je potakao 
i mnoge druge na pisanje siičnih gramatika. 

Posljednje godine života Ignacije provodi kod nekog rođaka žup¬ 
nika u Međimurju i tu je, u Čakovcu iii Beiici, preminuo 15. travnja 
1793. 

Nikola Sušić - Riječanin 
misionar u Peruu 

Osim općenito poznatih Paragvajskih redukcija, isusovci su u 
Južnoj Americi osnovali i vodili još nekoliko takvih organiziranih skupi¬ 
na urođeničkih naselja ili misija. Poznate su bile i redukcije kod Indija¬ 
naca Mojos (Mohoš) u Mojoskoj dolini. U ono vrijeme to je područje pri¬ 
padalo tadašnjoj španjolskoj potkraljevini Peru, dok je to danas sjever¬ 
ni dio Bolivije. Tu je, u misiji Santa Magdalena, 17 godina djelovao naš 
isusovac iz Rijeke, Nikola Sušić. 

PLAVOKOSi MISiONAR 

Nikola potječe iz riječke piemičke obiteiji. Rodio se 20. rujna 1716. 
godine. Gimnaziju je pohađao kod isusovaca u Zagrebu. Nakon 
završenog šestog razreda stupio je u Beču u isusovački novicijat. Bilo 
je to 27. listopada 1736. 

Nakon osnovne dvogodišnje redovničke formacije započeo je tro¬ 
godišnji studij fiiozofije u Grazu. Potom predaje gramatiku na gimnaziji 
u Gorici do 1744. Te godine započinje studij teologije, opet u Grazu, a 
trajao je četiri godine. Nakon završena škoiovanja šalju ga poglavari za 
gimnazijskog profesora u Pečuh, ali Nikoia bude uskoro izabran za 
prekomorske misije u Peruu u Južnoj Americi. 

Sredinom siječnja 1749. odlazi Nikola iz Pečuha u Španjoisku 
gdje se trebao sastati s ostaiim isusovcima koji su bili određeni za misi¬ 
je u Južnoj Americi. U jednom popisu novih misionara iz prosinca iste 
godine, koji su u Cadizu čekaii na poiazak lađe, ovako je opisan naš 
Sušić: »Svećenik iz Rijeke, iz Puiske biskupije u Istri. Ima 33 godine, 
bijeie je puti, narasie brade, plavih očiju i plave kose.« 

Nikola se s dvadesetak drugih misionara ukrcao na iađu »Nuestra 
Sehora dei Rosario« tek 12. iistopada 1750. Lađa je plovila za Carta- 
genu, grad u današnjoj Kolumbiji. U srpnju iduće godine stigii su u 
Peru. Nikoia je odmah bio posian među Mojos Indijance. 

MOHOŠKE REDUKCIJE 

Indijanci Mojos (Mohoš!) živjeli su u današnjoj sjeveroistočnoj 
Boliviji uz tokove rijeke Beni, Mamore i Guapore. Isusovci su na tom 
području osnivali redukcije potkraj 17. i u prvoj polovini 18. stolječa. 
Godine 1748. postojalo je već 21 takvo naselje s preko 33 tisuće Indi¬ 
janaca. Budući da su živjeli u veoma plodnoj ravnici, misionari su ih 
naučili obrađivati zemlju i gajiti stoku. Uz to su ih poučavali u raznim 
zanatima kao što je tkanje, obrada metala, zidarstvo, stolarstvo, 
rezbarstvo i slično. Ti su Indijanci proizvodili i odjevne i ukrasne pred¬ 
mete koje su prodavali u Santa Cruzu i ostalim gradovima. Sva naselja 
posjedovala su plantaže pamuka, kukuruza, šećerne trske i riže. Osim 
toga uzgajali su razne vrste južnog voća i povrća. Držali su stočne 
farme, bavili se lovom i ribolovom. Redukcije su bile uređene po uzoru 
na one u Paragvaju, s istim načinom života, podjelom rađa i dobara. 
Upravu su vodili sami urođenici, a misionari su sve nadzirali. Isusovci 
su se trudili da svi urođenici nauče jezik mojo (moho) kako bi se svi 
međusobno lakše sporazumijevali u svim poslovima. Inače su govorili 
veoma različitim narječjima. 


U MISIJI SANTA MAGDALENA 

Cijelo vrijeme svog misionarskog djelovanja Sušić je proveo u 
redukciji Santa Magdalena, najvećoj i najbogatijoj zajednici Mohoške 
doline. Ta je zajednica osnovana 1720. U vrijeme Sušićeva dolaska 
imala je oko 3000 Indijanaca koji su pripadali plemenu Itonama. Sami 
urođenici sagradili su jednu od najljepših crkvi u cijelom kraju. Imala je 
tri lađe odijeljene prekrasnim stupovima od neke vrste gipsa. Iznutra 
su je svu oslikali prizorima iz života njihove zaštitnice sv. Magdalene. 
Osim raznih zanata kojima su se bavili, imali su velike plantaže, farme 
za uzgoj konja i druge stoke. Misijom je duhovno upravljao i u vreme¬ 
nitim je stvarima nadzirao o. Josip Reitter iz Ugarske, a pomagali su 
mu Sušić i još jedan misionar. 

Misionari su se brinuli u prvom redu za duhovno dobro vjernika, ali 
su nadzirali i vremenite poslove. Svakog jutra i svake večeri posvetili bi 
po jedan sat obilasku bolesnika, a preko dana nadgledali bi rad u 
radionicama, na plantažama i po farmama. Morali su imati osnovno 
poznavanje medicine i u njoj poučiti sposobnije urođenike. Sami su pri¬ 
ređivali lijekove. Dvaput na dan držali su vjeronauk djeci, a odraslima 
subotama i blagdanima. Triput tjedno bile su svečane pjevane Mise 
pod kojima bi djeca svirala na raznim instrumentima. Patri su redovito 


propovijedali nedjeljama i blagdanima, a u korizmi čak svaki dan. Kao 
i u našim krajevima, vodili su Marijine kongregacije, te Bratovštinu 
muke i smrti Isusove. S članovima tih pobožnih društava održavali su 
sastanke svakog tjedna. Ti pobožni i radini urođenici nakon svakod¬ 
nevnog napornog rađa navečer bi na trgu pred velikim križem molili 
Gospinu krunicu, a subotom uvečer priređivali bi lijep program Gospi u 
čast, molitvom, pjesmom i glazbom. 



MOJO INDIJANAC SVIRA NA TRADICIONALNOM INSTRUMENTU. CRTEŽ IZ 18. ST. 

Misija je u svom životu imala i teških trenutaka. Godine 1753. i 
1754. harala je u onom kraju kuga od koje je poumiralo puno ljudi, oso¬ 
bito djece. Kada su 1762. Portugalci napali susjedne redukcije, i pokraj 
Sv. Magdalene bila je kroz dulje vrijeme utaborena vojska u kojoj sg, 
morali služiti i rnuškarci iz te misije, a popriličan ih je broj poginuo u rat¬ 
nim okršajima. Osim toga, misija je imala I dosta neprili^ka s vojskoni. 
Morala ju je uzdržavati, a tih su godina o. Reitter i o. Sušić ostali sami, 
bez trećeg misionara, a i njih su dvojica ozbiljno pobolijevali. Bilo je to 
tek potkraj njihova boravka u misiji kad su im poglavari poslali upomoć 
nekoliko misionara. 


KROZ PROGONSTVO U VJEČNU LUKU MIRA 

Odredba španjolskog kralja Karla III od 2. travnja 1767. o izgonu 
isusovaca iz kraljevstva i njegovih kolonija, počela se primjenjivati u 
mohoškim misijama tek početkom iduće godine. Tako su u siječnju 
1768. oci Sušić i Reitter dobili nalog da napuste misiju Santa Magda¬ 
lena. Premda su obojica pobolijevali, a Reitter je čak morao biti u kre¬ 
vetu, obojica su morali krenuti na naporan put prema Europi. Prvih tje¬ 
dana vojnička im je pratnja pravila razne neprilike, a kasnije ih je čak 
zlostavljala, jer nisu mogli napredovati na putu kako se od njih zahtije¬ 
valo. 

Svi mohoški misionari bili su dovedeni u misiju Loreto, a odatle su 
krenuli na dalek put preko gorskog vijenca Anda do obale Tihog Ocea¬ 
na. U Arici (luka u današnjem Čileu) ukrcali su se na lađu da bi mor¬ 
skim putem obišli kontinent s njegove sjeverne strane i tada nastavili 
put za Španjolsku. Bilo je to teško putovanje kroz olujna mora i na sva¬ 
kakvim lađama. Ponekad su bili smješteni u tijesno kao stoka, tako da 
bi se samo u lukama mogli odmoriti po koji dan. 

Između Paname i Cartagene doživjeli su brodolom i jedva su spa¬ 
sili živote. U Havani na Kubi nisu smjeli silaziti s lađe đva tjedna. 
Nakon toga ih ukrcaše na teretnu lađu »Sueca« kojom su preplovili 
Atlantik i 24. kolovoza 1769. stigoše u luku Santa Maria kod Čadlza u 
Španjolskoj. Tu su španjolski misionari čekali da budu otpremljeni u 
Italiju, a stranci da budu vraćeni u njihove zemlje. 

Naš Sušić nije dočekao povratak u svoju domovinu. Toliko je izne¬ 
mogao od naporna puta na koji je morao čak bolestan, da je smrt bila 
brža. Umro je kao najzapuštenljl siromah u nekom svratištu u luci San¬ 
ta Maria 25. veljače 1770. Svoj nesebični život i rad za Indijance okru¬ 
nio je nekrvnim mučeništvom zapuštenosti poput njegova Vođe na 
Kalvariji. 


Luka Bakranin 
i Franje Haller 

Ova dva hrvatska isusovca možemo također pribrojiti prekomor¬ 
skim misionarima, premda ustvari nisu radiii u misijama. Umrli su, nai¬ 
me, dok su još bili na putu za redukcije u Južnoj Americi. Obadvojica 
su se isticala velikim sposobnostima i vrlinama, a veoma je zanimljiv i 
buran njihov životni put prema neostvarenom cilju. 

Bakranin je više puta molio da bude poslan u misije no tek je jedan 
nemio događaj u Zagrebu, što ga je kao profesor filozofije izazvao svo¬ 
jim naprednim idejama, bio povod da mu molba za misijama bude usli¬ 
šana. Međutim, umro je u Španjolskoj dok je čekao na polazak lađe za 
Ameriku. 

Haller je najprije određen za matematičara portugalskog dvora i 
da u tom svojstvu sudjeluje u određivanju granica kolonija u Brazilu. 
Tako stiže u Lisabon, no odande odlazi u Španjolsku i s jednom tamo¬ 
šnjom ekspedicijom za Peru, ali je umro na putu na otoku Trinidad. 

LUKA - NAPREDNI PROFESOR FILOZOFIJE 

Kao dijete slobodnjaka VVolfganga Sigismunda Bakranina i Kata-, 
rine rođene Skočić, Luka je svjetlo dana ugledao 2. listopada 1692. u 
Oštarijama kod Ogulina. Nakon gimnazije u Varaždinu ulazi 26. listo¬ 
pada 1712. u isusovački novicijat u Beču. Završivši novicijat, predaje 
godinu dana na gimnaziji u Varaždinu. Nakon toga studira filozofiju u 
Grazu, nastavlja je studirati u Beču gdje završi filozofiju i čitavu teolo¬ 
giju. Ujesen 1723. postaje profesor filozofije u Zagrebu. Za vrijeme stu¬ 
dija dvaput je pisao generalu reda da ga pošalje u misije, a ponovio je 
to i kad je došao u Zagreb, ali nije bio uslišan. 

Međutim, Luka Bakranin se pokazao ne samo kao izvrstan profe¬ 
sor već i pristaša u ono vrijeme naprednih ideja u filozofiji. Svojim je, 
naime, studentima izlagao I neke postavke francuskog filozofa Descar- 
tesa koje još nisu bile posve prihvaćene na isusovačkim učilištima. 
Takvu nauku uvrstio je i u teze koje su 1726. njegovi studenti u javnoj 
raspravi izložili i branili. No njegov kolega, profesor Antun Terzi, uvr¬ 
štava za istu raspravu suprotne teze kojima želi Bakraninove ne samo 
pobiti nego ih je nazvao i »heretičnima ili blizu herezi«. 

u javnoj raspravi studenata nastao je škandal i neugodna situacija 
pred brojnom publikom zbog razlaženja u nauci dvojice profesora na 
istoi školi. 

Tada profesori Terzi i Josip Novoselić izvijeste o svemu generala 
reda, pitajući ga kako da se postave u nastalom sporu. Ovaj najprije 
upozorava provincijala da bolje odredi građu za predavanje kako ubu¬ 
duće ne bi došlo do sličnih sukoba, a zatim prekorava Terzija što je 
nepromišljeno napao kolegu u javnoj raspravi, dok Bakranina poziva 
da mu pošalje sporne teze. Kad ih je dobio i pregledao, general mu je 
odgovorio da neke od tih postavki mogu imati pogibeljan smisao, a 
neke se ne mogu odobriti. On ga, međutim, ne osuđuje jer se uvjerio 
u njegovu dobru volju i đa u svemu pokazuje pravi redovnički duh. Čak 
ga nagrađuje zbog njegove poniznosti i poslušnosti, pa mu uslišava 
više puta izraženu želju za prekomorskim misijama, u koje može kre¬ 
nuti s prvom ekspedicijom za Paragvaj. Generalovo mudro rješenje 
slučaja sva su subraća u kolegiju shvatila kao čast iskazanu Bakraninu 
a ne kao kaznu. Naime, isusovci su zaista poziv u misije smatrali naj¬ 
većom čašću, a malo ih je za tu čast moglo biti i izabrano. Tako i sam 
Novoselić zapisuje u kućnoj kronici da je među tolikim natjecateljima 
za paragvajske misije general prvog odabrao Bakranina i time odao 
priznanje njegovoj kreposti i njegovom znanju, koje su kolege napali i 
optužili. 


NESUĐENI PARAGVAJSKI MISIONAR 

Odmah u ljeto 1726. Luka je zajedno s četvoricom novih misiona¬ 
ra krenuo iz austrijske provincije preko Genove u Španjolsku. Među¬ 
tim, u Španjolskoj je kojiput trebalo čekati i po nekoliko godina na 
pogodnu lađu za Ameriku. Tako je čekao i Bakranin. Učio je španjolski 
i spremao se za misijski rad. Uskoro je obolio. Bolove je podriosio 
zadivljujućom strpljivošću. Svladan teškom bolešću, preminuo je 4. 
srpnja 1727. u Cadizu. Nekoliko dana kasnije jedan od novih misiona¬ 
ra, Ladislav Orosz iz Ugarske, piše austrijskom provincijalu o Lukinoj 
smrti koja je veoma ražalostila poglavare misija i španjolske isusovce 
jer su ga svi voljeli zbog njegova uzornog života i cijenili zbog njegova 
znanja. Kad je jednom u Sevilii bio pozvan na javnu raspravu iz teolo¬ 
gije, on je s toliko umješnosti i uspjeha branio svoje mišljenje da su 
španjolski profesori ostali zadivljeni. Govorili su daje Luka ispravio nji¬ 
hovu veliku zabludu u kojoj su do tada smatrali da se visoke nauke ne 
cijene i ne uče ozbiljno izvan Španjolske. 


Tako je Bakranin kojemu se nije ispunila životna želja za misija¬ 
ma, svojom učenošću i kreposnim životom pružio Španjolskoj lijepo 
svjedočanstvo o svojoj domovini Hrvatskoj. 

FRANJO HALLER - 

MATEMATIČAR NA PORTUGALSKOM DVORU 

Franjo Haller je Varaždinac. Rođen je 22. prosinca 1716. i u rod¬ 
nom je gradu polazio osnovnu školu i gimnaziju. U bečki isusovački 
novicijat ulazi 3. studenoga 1733. U izobrazbi na isusovačkim školama 
proveo je gotovo 20 godina, ali ne zbog toga što je bio slab učenik, 
nego jer je zbog svojih sposobnosti rano bio određen za profesorski i 
znanstveni rad. Tako već nakon novicijata godinu dana predaje na 
zagrebačkoj gimnaziji. Od 1737-1740. studira filozofiju u Grazu, pa 
opet predaje jednu godinu u Zagrebu i jednu u Varaždinu. Zatim je dvi¬ 
je godine na specijalnom studiju matematike u Grazu i Beču, a od 
1744. uči teologiju u Trnavi u Slovačkoj. Odmah nakon završenih stu¬ 
dija 1748, postaje profesorom matematike u Ljubljani. 

Kada je, na molbu portugalskog kralja, isusovački general tražio 
među svojim članovima u Austriji sposobne matematičare za ođređiva- 

nje granica između španjolskih i portugalskih kolonija u Južnoj Americi, 
određeni su 1750. za taj posao naši sunarodnjaci Haller i Ignacije 
Szentmartony. Međutim, ujesen iste godine samo Haller odlazi u Lisa- 
bon, dok Ignacije dolazi za njim tek iduće godine. Haller je zajedno s 
ostalim prispjelim isusovcima 1751. imenovan od kralja za dvorskog 
matematičara i astronoma. No, nije nam poznato Mšto nije dočekao 
polazak ekspedicije, nego več oko 1752. odlazi u Španjolsku gdje je 
određen za misije Mojos u Peruu (danas u Boliviji), u kojima je več 
boravio Riječanin Sušič. Vjerojatno je na dvoru promijenjen plan eks¬ 
pedicije jer od isusovaca samo Szentmartony odlazi s Portugalcima u 
Brazil. 


HALLER NA TAJNOM ZADATKU 

Dok je tako Franjo u prosincu 1753. u luci Santa Maha čekao na 
polazak lađe, u istoj luci spremala se i španjolska ekspedicija za odre¬ 
đivanje granice, koja se uz rijeku Orinoco imala spustiti do Rio Negra 
i tamo sastati s portugalskom grupom u kojoj je bio i Szentmartony. 

Komesari ekspedicije bojali su se da če na Rio Orinocu imati 
neprilika kad budu prolazili kroz isusovačke redukcije, jer su misionari 
i Indijanci bili jako nepovjerljivi prema Španjolcima. Bili su među njima 
napeti odnosi zbog promjene granica u Paragvaju i rata koji su one iza¬ 
zvale. Zato komesari isposluju da Haller pođe s njima kao posrednik i 
ambasador mira kod tamošnjih misionara, te da ih nagovori na surad¬ 
nju s ekspedicijom i spriječi eventualne sukobe. Osim toga, Haller če 
tako veći dio puta proći s grupom na kraljev trošak, a onda če dalje 
nastaviti sam do Perua. Sretni su bili i istraživači, a posebno botaničar 
Leofling, što če u Halleru imati izvrsnog suradnika za vrijeme putova¬ 
nja, jer se on dobro razumio ne samo u matematiku i astronomiju nego 
i u botaniku. 

Tako ekspedicija 14. veljače 1754. otplovi iz Cadiza ili. travnja 
dospije u luku Cumana (Venezuela). Tu Haller ostane godinu dana, a 
onda produži prema Rio Orinocu. Stigavši na ušće rijeke, spopade ga 
neka teška bolest, i on preminu na otoku Trinidad 24. lipnja 1755. Bio 
je to veliki gubitak za Španjolce jer bi Hallerov utjecaj i posredovanje 
kasnije sigurno spriječili teške razmirice i sukobe s Indijancima zbog 
kojih je španjolska ekspedicija doživjela potpuni neuspjeh. Budući da 
je zbog ekonomskog i političkog programa ekspedicije Hallerov zada¬ 
tak bio tajan, u Austriji sve do 1760. nisu znali gdje se nalazi ni da li je 
živ. No za vrijeme putovanja istraživači su postigli lijepe rezultate u 
proučavanju i otkrivanju prirodnih bogatstava onih krajeva, a lijep dio 
zasluga za te rezultate pripada i Halleru, našem Varaždincu. 


Marili f emparica 
i Vinko Balai« 
medu suinjevima 
u Carisradu 


Dva dubrovačka isusovca, Marin Temparica i Vinko Balač, po 
nekoliko godina su djelovali kao misionari za kršćanske sužnjeve i 
robove u Carigradu. Obojica su inače zaslužni i poznati po svojem vjer¬ 
skom i kulturnom radu u domovini i u Italiji. Na mnoge molbe za pomoć 
katolicima u Turskoj papa Grgur XIII šalje često vizitatore u te krajeve 
da izvide prilike i pronađu načina kako bi se katolicima pomoglo. Tako 
1580. šalje kao vizitatora u Carigrad ninskog biskupa Petra Cedulina, 
koji posredstvom Dubrovačke Republike dobije tursku propusnicu za 
slobodan ulazak u zemlju. U svom poznatom izvještaju Sv. Stolici 
Cedulin prikazuje žalosno stanje katolika, klera i katoličkih crkava u 
turskoj prijestolnici. Među sredstvima kojima bi se popravio položaj 
katolika biskup predlaže osnivanje isusovačke rezidencije u Carigradu. 
Papa je taj prijedlog prihvatio i njegovom pomoći isusovci 1583. dolaze 
u grad na Bosporu i tamo osnivaju misiju. Među njima je i naš Tempa¬ 
rica. U otvaranju isusovačke rezidencije u Carigradu upravo Hrvati 
imaju značajnu ulogu. 

BIVŠI TRGOVAC POSTAJE ISUSOVAC 

Marin Temparica, rođen u prosincu 1534, bavi se trgovinom kao i 
mnogi drugi Dubrovčani onog vremena i trguje po turskim krajevima na 
Balkanu. God. 1575. upoznaje u rodnom gradu isusovce, koji tamo 
djeluju, poznate talijanske misionare Julija Mancineilija i Ennerija de 
Bonisa. Sluša njihove propovijedi i pouke a Mancinelli mu je i kasnije 
ostao duhovnikom. Vjerojatno je tada odlučio promijeniti život. Ostavlja 
trgovačko zvanje, studira teologiju i bude zaređen za svečenika. U isu¬ 
sovački novicijat u Rimu Marin ulazi 15. listopada 1582. Imao je 48 
godina. Prije nego je postao isusovac, na poticaj duhovnika Mancinei¬ 
lija, piše generalu reda Klaudiju Acguavivi opširan referat o potrebama 
katolika na Balkanu. U njemu pokreće pitanje zajedničkog jezika južnih 
Slavena i predlaže sastavljanje gramatike i rječnika. Zalaže se i za 
osnivanje sjemeništa. 

u novicijatu Marin nije ostao niti godinu dana jer je već u ljetu 
1583. određen za novu misiju u Carigradu zajedno s Mancineilijem, 
francuskim patrom Honoratom Časa i dva brata pomoćnika. Mancinelli 
je želio još 1576. otići s tamošnjim diplomatima iz Dubrovnika u Cari¬ 
grad, ali mu se želja tek sada ispunila. Temparica je bio pogodan za 
takvu misiju zbog bogatog iskustva, poznavanja turskih krajeva i tur¬ 
skog jezika. Oni prolaze kroz Dubrovnik gdje Marin 30. kolovoza pred 
Mancineilijem polaže prve redovničke zavjete, a 17. rujna piše oporuku 
kojom svoja dobra ostavlja Redu. 


»DOBRI LJUDI KOJI NE UZIMAJU NOVCA« 

Misionari su stigli u Carigrad početkom studenog. U predgrađu 
Galata dobili su kuću i crkvu sv. Beneđikta. Da se smjeste, snađu i đa 
budu dobro primljeni kod turske vlasti, najviše im pomažu francuski i 
mletački poslanici. Francuski poslanik Jakov Germigny odveo ih je na 
početku velikom veziru. Predstavio ih je veziru kao redovnike koji se 
mole Bogu za sultana i vezira, a ovamo su došli da bez plaće služe 
bližnjemu i poučavaju djecu. Vezir je na to ljubazno odgovorio: »Mora 
da su to dobri ljudi kad ne uzimaju novaca«. 

Misionari su lijepo uredili rezidenciju i crkvu i svakodnevno marlji¬ 
vo poučavali djecu i odrasle katolike koji su tamo živjeli. Dolazili bi u 
crkvu i mornari i trgovci s dubrovačkih, mletačkih i francuskih lađa koje 
su često pristajalo u građu. Na svečane dane dolazili bi Armenci, Grci 
i Turci da vide lijepo urešenu crkvu. No najviše vremena patri posve¬ 
ćuju sužnjevima i robovima što im je papa i posebno preporučio. 
Zatvorenici bi preko dana radili u raznim dijelovima grada, a preko noći 
bi ih po 200 do 400 strpali u tamnice tako nečiste i smradne da se to 
ne da opisati. Patri su dolazili k njima po noći i do zore bi ih ispovijedali, 
služili im Misu i pričeščivali ih. Taj rad sa sužnjevima znao je biti i opa¬ 
san jer kad bi netko pobjegao iz tamnice Turci bi posumnjali da su im 
misionari pomogli, a bilo je i takvih koji su ih klevetali. Tako je jednom 
pobjegao neki poturčeni kršćanin. Kad su ga uhvatili, on optuži misio¬ 
nare da su papinski špijuni. Izdan je nalog da ih se uhapsi. Srećom 
zaštitio ih je sam veliki vezir koji ih je dobro poznavao. 

Neki bi sužnjevi, vjerojatno bogatiji i iz redova plemstva, platili 
stražara pa bi u njegovoj pratnji dolazili u crkvu da se ispovjede i pomo¬ 
le. U ljeto 1584. izbila je u gradu kuga i misionari su se brinuli za bole¬ 
sne i umiruće. Mnoge su smjestili u svoje dvorište, a jedan brat je umro 
zaražen epidemijom. Cesto su im dolazili pravoslavni i približavali se 
Katoiičkoj crkvi, a franjevci i dominikanci koji su također djelovali u gra¬ 
du navraćali bi se da se posavjetuju s njima o apostolskom radu. 


Temparica je koncem 1584. obolio te je pozvan da se vrati u Rim. 
Putovao je preko Slavonije i u Požegi ga zamole da im bude biskup. 
Pisali su i njegovim poglavarima, ali im je odgovoreno da to nije mogu¬ 
će. Marin u Rimu studira dvije godine teologiju, zatim djeluje u Loretu 
i u Vječnom gradu. Potkraj 1590. poslan je na Siciliju, ali umire 29. trav¬ 
nja 1591. u gradu Reggio Calabria. 



CRKVA SV. IGNACIJA U DUBROVNIKU, IZGRAĐENA PREMA NACRTU POZNATOG ISUSO¬ 
VAČKOG ARHITEKTA I SLIKARA ANDRIJE POZZA 

VINKO BALAČ - APOSTOL I PISAC 


P;eci Vinka Balača potječu s otoka Lopuda, a on se rodio u 
Dubrovniku 14. veljače 1628. Kad je 15 svibnja 1649. u Rimu stupio u 
isusovački red već je bio navršio 20 godina. Nakon novicijata po godi¬ 
nu dana predaje na gimnazijama u Sansepoicru i Viterbu, i nakon 
završene filozofije u Rimu, opet dvije godine u Sansepoicru. Kada je 
završio studij teologije, oko 1662, bio je poslan za misionara u Cari¬ 
grad gdje 15. kolovoza 1666. polaže svečane zavjete. Nakon katastro¬ 
falnog potresa u Dubrovniku 1667, u kojem je grad skoro posve sru¬ 
šen, general reda šalje Vinka u rodni grad da pomogne subraći i naro¬ 
du u onim teškim prilikama. Više od šest godina on pastoralno djeluje 
među svim staležima i profesor je na gimnaziji. Svi su ga veoma voljeli 
zbog njegove požrtvovnosti i ljubavi, i što je bio velika duhovna i moral¬ 
na potpora unesrećenim sugrađanima. G. 1674. pozvan je u Rim za 
hrvatskog ispovjednika u bazilici sv. Petra, ali već iduće godine teško 
oboli i tada ga poglavari vraćaju u domovinu kako bi se na rodnom zra¬ 
ku oporavio. Nedugo zatim preminuo je u dubrovačkom kolegiju 29. 
travnja 1676. 

Balać je napisao nekoliko knjižica vjerskog sadržaja. Poznata 
nam je neka vrsta katekizma na talijanskom i dva kratka spisa na 
hrvatskom, sačuvani u rukopisu: Vježbanje za lijepo pričestit se i 
Tumač vjerovanja. 

MISIONARI NA BOSPORU 

U carigradskoj misiji, kad je Balać tamo stigao, djelovali su samo 
francuski isusovci: tri patra i dva časna brata. Prvih mjeseci nastrada 
misionarima kuća u jednom požaru pa su dugo vremena jedva imali 
gdje spavati. I tada Balać s ostalim patrima redovito posjećuje sužnje- 
ve u tamnicama. Jednom se i zarazio dvoreći bolesne u onim strašnim 
mjestima, ali je ipak ozdravio. U to je vrijeme samo u sultanovim kup¬ 
kama bilo preko 2000 kršćanskih robova kojima su misionari svake 
nedjelje dolazili da ih ispovjede i duhovno okrijepe. Brinu se također za 
katoličke plemiće, oficire i vitezove iz Malte koji su bili u plemićkom 
zatvoru. 

Misionari su držali školu za katoličku i pravoslavnu djecu, redovito 
su u crkvi ispovijedali, poučavali u katekizmu, obavijali različite pobož- 
nosti, a vodili su i zbor s orkestrom koji je uvelićavao crkvene svečano¬ 
sti. Naš je Vinko imao pune ruke posla s djecom i s odraslima iz Italije 
i naših krajeva, kojih je tada u Carigradu bio veliki broj: trgovaca, mor¬ 
nara, robova i zatvorenika iz svih staleža. 


Ivan Florovli« 
misionar u Bejru4u 

Nakon ponovne uspostave isusovačkog reda 1814. godine, prvi u 
našim krajevima djeluju talijanski isusovci i to kao župnici u istočnoj 
Hercegovini. Godine 1852. Sicilijanci o. Basile i o. Ayala započeše 
držati misije po Dalmaciji. Iste godine Konavljanin Ivan Fiorovič, nakon 
burne i pustolovne mladosti, ulazi u Francuskoj u isusovački novicijat. 
On je 40 godina djelovao kao misionar u Bejrutu, današnjem glavnom 
gradu Libanona, među radništvom i u najsiromašnijem sloju ljudi. 
Posebice se pročuo kao osnivač i voditelj Marijine kongregacije radni¬ 
ka. 

BURNA MLADOST 

Ivan Fiorović rodio se 30. prosinca 1819. u Vodovađi župa Ploči¬ 
ce, u Konavlima. Bio je iz brojne siromašne obitelji pa je vrlo rano oti¬ 
šao od kuće da zasluži kruh za sebe i za svoje. Kao sedmogodišnjak 
je počeo služiti kod nekog dubrovačkog plemića kod kojeg je naučio 
čitati i pisati. U četrnaestoj godini plovi kao mornar po Sredozemlju, no 
već nakon godinu dana postaje u Aleksandriji (Egipat) sluga francu¬ 
skog konzula Nastasija. Ubrzo se istakne u službi i konzul ga postavi 
za nadzornika svoje služinčadi. Nakon nekoliko godina ocrne ga pred 
gospodarom te bude otpušten. Vraća se plovidbi. Ostavši bez novaca, 
sav poderan i bos, mjesecima se potuca po ulicama Trsta. Zatim se 
zaposli na turskom parobrodu i tri godine plovi između Carigrada i 
Aleksandrije. Tada otvori u Carigradu trgovinu živežnih namirnica. 
Posao mu je lijepo uspijevao dok mu jedne noći provalnici sve ne 
pokradoše. 

Ostavši bez ičega ponovo se vraća na neku tursku lađu. Neko vri¬ 
jeme se zatim bavi trgovinom na otoku Malti. Stekavši nešto novca 
dolazi kući, no ne ostaje zadugo. Već za godinu dana otvara u Carigra¬ 
du raskošan hotel u koji su navraćali paše i veziri. Kako se nigdje nije 
mogao smiriti, nakon tri godine vraća se opet u rodni dom. Neko je vri¬ 
jeme lićilac tkanine, ali i tada najviše putuje. Odlazi po nekom poslu na 
Gibraltar, boravi u Trstu, Španjolskoj ili služi kao mornar na raznim 
lađama. 

Putujući kroz mnoge zemlje naučio je više jezika, ali kako 
inače nije bio naobražen, miješao bi u govoru sve jezike koje je pozna¬ 
vao. 

Bio je visoka stasa, odlučna izraza lica, ponosna pogleda i vrlo 
snažan. Jednom ga u blizini Carigrada napadne razbojnik s nožem. 
Ivan se izmaknu udarcu, a potom uhvati desnicom napadača tako 
snažno da se više nije mogao ni maknuti. Kad se napadač smirio, 
pustio gaje da ode. Kasnije je govorio: »Nikad nisam, hvala Bogu, pro¬ 
lio ljudske krvi.« Bio je plemenita i dobra srca, ali kroz tolike godine 
lutanja i borbe za goli život vjera je u njemu skoro^utrnula, dok ga jedan 
događaj nije sasvim promijenio. 

REDOVNIČKO ZVANJE 

Kad je 1850. Fiorovič plovio na jednom trgovačkom-jedrenjaku, 
velika bura zahvati lađu i razbije ju na stijeni blizu obale Male Azije. 
Ivan sretno đopliva na kopno te se sav mokar i umoran dovuče do 
obližnjeg samostana redovnika lazarista. Pobožni brat vratar lijepo ga 
primi, da mu odijela i hrane i smjesti ga u samostan da se odmori. Te 
noči Ivan ostade potresen onim što je doživio. Razmišljao je o prola¬ 
znosti života koji jedan val može progutati te o ljubaznom i čednom 
bratu koji ga je primio. Uspoređivao je sreču i mir tih skromnih redov¬ 
nika i svoje dugogodišnje lutanje i nemiran život. Sutradan ostavi 
samostan, ali mu se događaj duboko usadi u srce i on odluči postati 
redovnik. 

Ipak su prošle dvije godine dok konačno ne izvrši svoju odluku, jer 
nije znao u koji red da stupi i gdje. Čitajući jednu pobožnu knjigu upo¬ 
zna da ga Bog zove u Družbu Isusovu i u toj odluci učvrsti ga jedan fra¬ 
njevac kojega je pitao za savjet. U Rimu obavi duhovne vježbe pod 
vodstvom jednog isusovca. Za Ivana se zanimao i sam isusovački 
general Roothaan, jer je imao več 33 godine a nikakve škole. 

Odlazi u Francusku i 4. svibnja 1852. ulazi u Avignonu u novicijat 
za časnoga brata. Tu poglavari ubrzo upoznaše Ivanovu prirodnu 
nadarenost, veliko životno iskustvo, poznavanje jezika i istočnih zema¬ 
lja te odrede da bude svečenik i misionar u Siriji. Tako nakon novicijata 
studira filozofiju i teologiju. 

APOSTOL PROLETARIJATA U BEJRUTU 

U rujnu 1858. Fiorovič otplovi u Siriju. Najprije u Ghaziru dovrši 
studije, a 1860. u Bejrutu je bio zaređen za svećenika. Nakon velikog 
pokolja koji su izvršili islamski druzi nad kršćanima maronitima u Liba¬ 


nonu, isusovci osnivaju u Bejrutu sirotište za preživjelu djecu i upravu 
povjeravaju Fioroviču. Tih su godina Francuzi zauzeli Siriju i Bejrut je 
brzo prerastao u veliku luku i trgovački centar. Vidjevši Ivan težak 
život, materijalno i duhovno siromaštvo radnika kojih je u tom cvatu- 
čem gradu bilo svaki dan sve više, odluči za njih osnovati Marijinu kon¬ 
gregaciju u kojoj će ih poučiti u vjeri, a i oni sami, tako združeni, moči 
će si međusobno pomagati. Neumorno obilazi trgovine, tržnice i luku 
pozivajući zanatlije, mornare i trgovce u rezidenciju gdje im priređuje 
tombole i dijeli pobožne predmete. Prvi put su došla četvorica, zatim 



IVAN FIOROVIČ (1819-1898), APOSTOL RADNIKA U BEJRUTU (LIBANON) 


54 


55 


sedmorica, a onda je broj svaki tjedan rastao. Nakon dvije godine doia- 
ziio je oko tisuću muževa i miadića s kojima 1865. osniva giasovitu 
Kongregaciju BI. Djevice od sedam žaiosti. Kongregacija je, s obzirom 
na pojedine struke radnika, imaia razne grupe; zanatiije, nadničare, 
mornare, nosače... U posebnim grupama biii su mladi radnici, šegrti, 
mali čistači cipela i drugi. 

Kroz sve godine Fiorovič djeiuje među siromašnima i zapuštenima 
u gradu. Brine se i pohađa boiesne, prosjake i zatvorenike u tamnica¬ 
ma. Postaje svima sve, osobito za vrijeme kolere koja je vladala u gra¬ 
du 1865. i 1875. Tada je sve dane provodio među bolesnima. Ne liječi 
im samo dušu več i tijelo pa je mnogima spasio život. Izdao je i brošuru 
0 liječenju zaraženih. Kao priznanje za njegovu požrtvovnost francu¬ 
ska vlada mu dodijeli zlatnu medalju koju je prodao da bi nabavio 
potrebno za svoje najsiromašnije. 


II 


HRVATSKI ISUSOVCI 
PUČKI MISIONARI 
PROSVJETITELJI NAŠEG NARODA 


FlOROVIĆEVA KONGREGACIJA RADNIKA 


Marko Pitačić 


Fiorovičeva Kongregacija radnika bila je poznata u cijeloj Europi. 
Imala je stalno oko 2000 članova, a za njegova života upisalo se u nju 
oko 14 tisuća ljudi. Na nedjeljne sastanke redovito bi dolazilo oko 690 
radnika i oko 300 članova omladinskog odsjeka. Kongregacija je bila 
dobro organizirana pod Ivanovim vodstvom. Pripravnici i mlađi članovi 
bili su redovito poučeni u vjerskim istinama i svi su provodili uzoran 
kršćanski život. Dvaput godišnje Ivan bi im davao duhovne vježbe. 
Imao je 50 savjetnika razdijeljenih po raznim dijelovima grada. Oni su 
mu pomagali u organizaciji i djelovanju Kongregacije. Svi su članovi 
imali zadatak da se međusobno pomažu. Stariji su se brinuli za šegrte, 
drugi su vodili brigu za bolesnike. Kongregacija je imala vlastitu glazbu 
koja je nastupala na svim svečanostima. 

Fiorovič je prvi u onim krajevima uveo hodočašće u Jeruzalem sa 
svojim kongreganistima 0 kojima se često pisalo u raznim zemljama pa 
i u nas. Iz cijele Europe je dobivao materijalnu pomoć za svoje radnike. 
Premda je govorio iskrivljenim narječjem, njegovi su radnici isticali: 
»Mi ga razumijemo jer nas voli«. Uza sav apostolski rad čitave bi sate 
provodio pred Presvetim u molitvi. 

Kad je obolio, subraća ga odvedoše u planinsko mjesto Bikfaya da 
se oporavi na svježem zraku, ali smrt je bila blizu. Zadnjim silama opo- 
minjao je subraću na vjernost Bogu i revnost u spašavanju duša. Izla¬ 
zeći iz sobe njegov reiđor reče; »Takvi ljudi, kao što je 0 . Fiorovič, ne 
bi smjeli nikada umrijeti.« Preminuo je na prvi petak 4. rujna 1898. Srce 
Isusovo slatka mu je nagrada za sve dobro što je učinio siromasima 
Bejruta. 


Bartol Kašić 
Antun Ranzi 
Juraj Geiler 
Ardelio Della Belia 
Bernard Zuzorić 
Juraj Mulih 
Josip Milunović 
Ivo Marija Matijašević 
Leopoid Locatelll 
Mijo Lovinić 

Harko Pita4iić 


Pučkim misionarima zovu se oni svećenici koji rade kao propo¬ 
vjednici na obnovi vjerskog života među katolicima. Premda je takvih 
propovjednika bilo kroz čitavu povijest Crkve, ipak su isusovci u tome 
bili najpoznatiji. Oni u 16. st. promiču takve organizirane misije od župe 
do župe, a kasnije najviše pridonose njihovu razvoju i širenju. Ti misio¬ 
nari stalno putuju od župe do župe, od grada do grada I zadržavaju se 
dok ne postignu dobre rezultate. Propovijedanjem, katehezom, ispovi¬ 
jedanjem i raznim duhovnim pobožnostima duhovno obnavljaju vjerni¬ 
ke. 

U hrvatskim krajevima isusovci drže pučke misije počevši od 16. 
stoljeća pa sve do naših dana. Posebice su bile raširene u 17. i 18. st. 
Mnogo je takvih misionara obilazilo gradove, sela, vojne tabore, kato¬ 
like pod turskom vlašću i izbjeglice u susjednim zemljama. Među tim 
isusovcima pučkim misionarima bilo je i plodnih pisaca i kulturnih rad¬ 
nika. Prikazat ćemo niz najznačajnijih pučkih misionara iz 17. i 18. st. 
među Hrvatima. 

STUDENT I MISIONAR 

U novi red Družbe Isusove dolazi nekoliko mladića iz sjeverne 
Hrvatske još za života njenog utemeljitelja sv. Ignacija (+1556), ili u 
godinama neposredno nakon njegove smrti. Oni ulaze u novcijat u 
Beču ili Pragu, no neki od njih ubrzo napuštaju red, a neki rano umiru. 
Oni koji su ustrajali djeluju u Austriji, Ugarskoj i drugim zemljama, jer 
na hrvatskom tlu isusovci još nisu imali stalnog boravišta. 

Marko Pitačić bio je deseti po redu hrvatski isusovac. 

Rodio se oko 1548. u Sisku, od siromašnih roditelja. Majka je 
ostala udovica i podigla je djecu radom svojih ruku. Marko je vjerojatno 
u Beču polazio niže gimnazijske razrede, jer ne znamo kako bi inače 
bio 10. kolovoza 1566. tu primljen u isusovački red i poslan u novcijat 
u Prag. Prije polaska u novcijat razdijelio je siromasima sve što je 
imao. Nakon dvije godine novcijata predaje 1568. u Beču gramatiku, 
iako još nije bio završio gimnaziju, a zatim u Olomoucu u Moravskoj 
pet godina vrši službu prefekta pitomaca i napokon službu predavača 
u sjemeništu. Od 1575. studira u Beču dvije godine filozofiju i tri godine 

teologiju, bivajući ujedno prefektom u tamošnjem konviktu. Za sveće¬ 
nika je zaređen 2. srpnja 1579. u Beču. 


Istog ljeta Marko započinje apostolski rad u Szombatelyju u 
zapadnoj Ugarskoj na poziv grofa Jurja Draškovića, biskupa iz Gy6ra. 
Drašković, bivši zagrebački biskup i hrvatski ban, sudjelovao je nekad 
na Tridentskom saboru. U Hrvatskoj je puno učinio za preporod kato¬ 
lika. Kao gy6rski biskup, odrekavši se 1578. banske časti, poziva pro¬ 
povjednike da obnove njegovu biskupiju. Sa slovenskim isusovcem 
Antonom Štefančičem Marko dolazi u Szombately i tu djeluje oko dvije 
godine. Veoma uspješno propovjede, poučava djecu i mladež, dijeli 
sakramente i obraća mnoge protestante. Štefančiču, koji još nije bio 
zaređen, biskup je povjerio rad u pučkoj školi dok se ne nađe katolički 
učitelj. Marko je ujesen 1579. na biskupskoj sinodi u Gyoru održao 
podulji govor o svećeničkim dužnostima i celibatu, koji je iste godine i 
tiskan u Pragu. 


Zbog malenog broja isusovaca u tim krajevima, a velikih pastoralnih 
potreba, mnogi su često prekidali studije. Tako je i Marko tek 1581. u 
Beču završavao studij teologije gdje je ujedno prefekt u konviktu i mad¬ 
žarski ispovjednik. Od 1583. profesor je filozofije u Pragu. 


DJELOVANJE U TRANSILVANIJI 

Za boravka u Szombatelyju Pitačić je došao na glas kao izvrstan 
misionar tako da ga već od 1580. poljski provincijal I isusovci u Tran¬ 
silvaniji (Erdelj) traže da dođe k njima. Austrijski provincijal protivio se 
da ide u kraj koji pripada poljskoj provinciji jer ni sam nije imao dovoljno 
ljudi. A Marko je k tomu bio vrlo sposoban i revan u svakoj prilici. U 
Pragu je brzo naučio češki te je uz profesuru mogao propovijedati. Tek 
kad je sam general reda nekoliko puta odlučno posredovao, pustio je 
provincijal Marka ujesen 1585. u Erdelj. Tu najprije u gradu Alba Julia 
godinu dana zamjenjuje poznatog madžarskog isusovca Janosa 
Leleszija, koji je bio obolio, a djelovao je kao učitelj i odgojitelj transil¬ 
vanijskog princa Sigismunda Bathoryja, sina poljskog kralja Stjepana. 
Ujesen iduće godine izbila je u gradu kuga. Marko se brinuo za okuže- 
ne i umiruće i uz to propovijedao u crkvi. 

God. 1587. postaje u Velikom Varadinu (Oradea) pučki misionar, 
a na brizi mu je i uprava isusovačkim imanjem. Godine 1588. postaje 
superior (kućni starješina) rezidencije. Njegov neumorni rad ne obu¬ 
hvaća samo Erdelj u kojem se već uvelike bio proširio protestantizam. 


već i jugoistočnu Ugarsku koja je tada bila pod turskom vlašću. Tako 
sredinom 1588, na poziv katolika iz Gyule, nekoliko mjeseci obilazi 
čitav kraj uz rijeke Koros i Maros. Temišvarski paša izdao mu je dozvo¬ 
lu da može slobodno obavljati svećeničke dužnosti. Ostaci madžarskih 
i hrvatskih katolika u tom kraju godinama nisu imali svećenika. Slabo 
su poznavali vjerske istine, stalno su bili izloženi turskim progonima i 
raskolničkoj propagandi arijevaca i kalvina. Revni misionar hrabri i 
podučava katolike od sela do sela i po cijele noći ispovijeda. Na njego¬ 
ve propovijedi dolazili bi i inovjerci pa bi čak i odobravali nauku i izjav¬ 
ljivali da tako što nikad nisu čuli. I u gradu Makou preporodio je malo¬ 
brojne katolike koji su zaželjeli da se isusovci zastalno kod njih nasele 
i otvore školu. 



MONOGRAM DRUŽBE ISUSOVE U TIPIČNOM BAROKNOM UKRASU, KAKAV SE ČESTO 
POJAVLJUJE U ISUSOVAČKIM KNJIGAMA 17. I 18. ST. TRI ČAVLA ISPOD ZNAKA IMS 
OZNAČUJU REDOVNIČKE ZAVJETE SIROMAŠTVA, POSLUŠNOSTI I ČISTOČE 

Međutim, Pitačić nije dugo ostao u Transiivaniji. Već u siječnju 
1589, pod pritiskom kaivinskih piemića, isusovci su protjerani iz zem- 
ije, a imovina im je oduzeta. Tako Marko s ostaiima, po najvećoj zimi 
i snijegu, ostavlja Veliki Varadin. Zaustavlja se u utvrdi Kovar pokraj 
Satu Mare i tu nekoliko mjeseci djeluje među vojnicima i ostalim svije¬ 
tom. Na opetovano traženje austrijskog provincijala vraća se u Ugar¬ 
sku. 

MISIONAR OD SLOVAČKE DO SLAVONIJE 

Vrativši se iz Transilvanije Pitačić preko deset godina boravi u 
Slovačkoj propovijedajući od Martin Klaštora pod Znievom na sjeveru 
od Šal’a nad Vabom na jugu, pokraj Bratislave. Kao pučki misionar 
djeluje među Slovacima, Madžarima, doseljenim Hrvatima i pravoslav¬ 
cima koji su zajedno s Hrvatima u 16. stoljeću u velikom broju pobjegH 
iz krajeva koje su osvojili Turci i naselili se najviše oko Bratislave. Još 
je 1585. preko deset tisuća obitelji Bugara, Srba i Hrvata stiglo u Erdelj. 
Neki su tamo ostali, a većina je nastavila put prema Češkoj. Marko pro¬ 
povijeda po gradovima i selima, često pod otvorenim nebom na trgo¬ 
vima i raskršćima. Premda su mu inovjerci i neuki katolici često zada¬ 
vali neprilike, on je znao svladati sve poteškoće. Mnoge je poučio u 
vjeri, ispravljao zle običaje, pomirivao zavađene i obraćao krivovjerce. 

S njim je djelovao i Ljudevit Lukarić rodom iz Splita. On je 1587. 
došao iz Rima s poznatim isusovcem Antonijem Possevinom. Djeluje 
prvo u Erdelju, a od 1590. u Slovačkoj. Njih dvojica poduzimaju apo¬ 
stolska putovanja i u krajeve pod turskom vlašću te tako dopiru sve do 
Slavonije. Tamo ih je narod, kako svjedoče suvrernenici, oduševljerio 
prihvatio kao prijatelje koje dugo nisu vidjeli. Ljudi su dolazili sa svih 
strana da ih čuju, a oni su dane i noći poučavali i ispovijedali. Mnoge 
su u vjeri učvrstili, zalutale i otpadnike obratili. 

Pitačiću su nakon tolikih putovanja i naporna misionarskog rada 
oslabile snage pa je određen za lakšu službu. God. 1601. i 1602. je 
ispovjednik i duhovnik u Cluju, a iduće tri godine u šal’i. Godine 1606. 
imenovan je za prefekta škole u Češkom Krumlovu, a nakon toga za 
ispovjednika u Eberndorfu kraj Klagenfutla. Tu je 13. siječnja 1608. 
preminuo. Bio je prvi hrvatski isusovac, pučki misionar koji je u mnogim 
krajevima učvrstio katoličku vjeru i donio mir dušama. 


Bartol Kailć 


U nas je Bartol Kašić poznat kao vrlo plodan katolički pisac, a 
ponajviše kao pisac prve hrvatske gramatike. U novije vrijeme o njemu 
je pisano u domaćem tisku jer je otkriven rukopis njegovog hrvatsko- 
talijanskog rječnika koji je ponovno tiskan. U gramatici i ostalim djeli¬ 
ma, premda čakavac, Kašič piše na štokavskom narječju i preporučuje 
ga za zajednički hrvatski jezik. Donio je osnovna gramatička načela i 
zalagao se, već tada (XVI. st), za fonetski pravopis i time postavio 
temelje hrvatskog književnog jezika. 

No Kašič uz književni i prosvjetiteljski rad cjeli život djeluje I kao 
pastoralni radnik, pučki misionar za Hrvate. U tom svojstvu dvaput obi¬ 
lazi katolike pod turskom vlašću u Slavoniji, Srijemu i Banatu sve do 
Temišvara. Više od 15 godina djeluje u Dubrovniku i okolici. Mnogo je 
godina bio hrvatski ispovjednik u Loretu i u Rimu. 

PROSVJETITELJ I MISIONAR 

Bartolov otac Ivan Petar Kašić, iz Praga, služio je u mletačkoj 
mornarici i 1571. sudjelovao u glasovitoj bici kod Lepanta u kojoj je 
krščanska vojska pobijedila Turke. Vrativši se kuči oženio se s Ivani¬ 
ćom Bogdančić koja je rodila dva sina: Bartola, 15. kolovoza 1575, a 
Ivana Petra uskoro nakon prerane očeve smrti 1577. Bartola je odga¬ 
jala majka i ujak svećenik, pa se Bartol iz zahvalnosti prema njima 
često kasnije potpisivao sa Kašič Bogdančić, a majci je 1617. posvetio 
svoj prijevod psalama »Plesni duhovne«. Temelje gramatike uči kod 
ujaka u Zadru, a 1590. odlazi u Ilirski kolegij za spremanje svećenika 
iz balkanskih zemalja, u Loretu, koji vode isusovci. Kolegij je 1593. pre¬ 
mješten u Rim, i Kašić je nastavio školovanje u Rimu. 

Završivši gimnaziju ulazi 14. kolovoza 1595. u isusovački red. 
Nakon novicijata uči retoriku i dvije godine predaje gramatiku u Rim¬ 
skom kolegiju. Tada isusovački general Klaudije Acguaviva osniva u 
kolegiju Ilirsku akademiju u kojoj su mladi isusovci učili hrvatski da bi 
kao misionari mogli djelovati u našim krajevima. Kašić, koji tada studira 
filozofiju, prvi je učitelj hrvatskog svojim kolegama. Po nalogu generala 
reda sastavlja gramatiku, a vjerojatno i rječnik koji je ostao u rukopisu 
i tek nedavno otkriven. Godine 1604. bio je u prvoj godini teologije. Te 
iste godine izlaze mu »Osnove ilirskog jezika«, prva gramatika hrvat¬ 
skog jezika. 

Nakon završenog studija dvije godine je ispovjednik (penitencijar) 
u Bazilici sv. Petra u Rimu za hrvatske hodočasnike. God. 1609. odlazi 
u Dubrovnik gdje propovijeda i podučava mladež. God. 1612. poglava¬ 
ri ga šalju u turske krajeve: u Beogradu osniva misiju i latinsku školu te 
obilazi katolike u Srijemu i Slavoniji. Iduće godine vraća se u Rim pod¬ 
noseći Sv. Stolici izvješća o žalosnom stanju kršćana koje je pohodio. 
Potom je četiri godine hrvatski ispovjednik u Marijinskom svetištu u 
Loretu, a 1618. i 1619. opet boravi kao misionar u Beogradu i u Slavo¬ 
niji. Od 1620. do 1633. djeluje u Dubrovniku. Kao hrvatski ispovjednik 
u Loretu djeluje ponovno od 1633, a u Rimu od 1635. Preminuo je 28. 
prosinca 1650. u Rimskom kolegiju. Pokopan je u crkvi sv. Ignacije. 

Napisao je tridesetak djela na hrvatskom od kojih nam je do sada 
poznato više od 20. Većinom su to prijevodi i preradbe vjersko-poućnih 
i liturgijskih djela koja su bila najpotrebnija za vjersku izobrazbu i potre¬ 
be vjernika. To su katekizmi, razmatranja, životi svetaca, prijevodi psa- 
lama i misnih čitanja, a najznačajniji je hrvatski »Ritual Rimski« (1640), 
prvi u Katoličkoj crkvi na nekom narodnom jeziku. Prvi je preveo i cijelo 
Sv. pismo, ali nije tiskano zbog nekih koji su zastupali mišljenje da ga 
treba objaviti na glagoljici. Inače je cijeli život imao poteškoća zbog 
toga što je pisao latinicom i štokavskim narječjem. Dobro poznavajući 
političke i kulturne prilike Hrvata bio je uvjeren da se moraju orijentirati 
prema zapadnoj Europi kamo po vjeri i kulturi pripadaju. Smatrao je da 
Hrvati trebaju prihvatiti štokavski, kao najrašireniji dijalekt, za zajed¬ 
nički jezik i latinicu kao pismo zapadnoevropske kulture. 


MEĐU KATOLICIMA POD TURCIMA 

U svojoj Autobiografiji Kašič opisuje putovanja u turske krajeve i 
donosi mnoštvo podataka o životu i običajima ljudi onog vremena. Na 
prvi pohod odlazi s erdeljskim isusovcem Stjepanom Szinijem i bosan¬ 
skim svećenikom Šimunom Matkovičem koji je došao u Rim tražiti od 
pape pomoć za svoje vjernike. Obučeni kao dubrovački trgovci, preko 
Bosne dolaze u Beograd i odande Kašič i Matković obilaze srijemska 
i slavonska sela sve do Valpova i Viljeva. 

U mnogim mjestima narod godinama nije vidio svećenika. Mnogi 
žive u šumama u strahu od Turaka. U potpunom vjerskom neznanju 
izloženi su još i kalvinskim propovjednicima. Kad bi dolazili u neko selo 
žene i djeca bi se razbježali misleći da su Turci. No kad bi Kašič učinio 
znak križa i pozdravio ih, radosno bi se okupili oko njega. Po kućama 
je podučavao djecu i odrasle u temeljnim istinama vjere. Isto je činio i 
kad bi se zaustavio i kod pravoslavnih, jer su i oni samo imenom bili 


kršćani. Služio bi Misu i propovijedao u zapuštenim crkvama koje je 
sam morao prije očistiti. Najčešće je misio u nekoj kući ili u seoskom 
dvorištu, jer npr. Osijek i mnoga druga mjesta nisu imali crkve. Narod 
bi se za cijelo vrijeme Mise udarao u prsa govoreći: Isuse, Isuse; ili bi 
proklečao na piljevini posutoj po snijegu. A kad bi misionar odlazio, svi 
bi kiečeći plakali. 

Na drugom pohodu istih krajeva Kašič je s prizrensko-beograd- 
skim biskupom Petrom Katićem, koji je dijelio krizmu. Pred turskim vla¬ 
stima hrabro se zauzimao da kalvini vrate katolicima otete crkve. Kaši- 
ćeve su poruke sa zanimanjem slušali i Turci, i kalvini, i pravoslavci. 

SMJELI VJERSKO-DIPLOMATSKI PRIJEDLOZI 

U izvješća nakon prvog putovanja Kašič je uključio i prijedloge 
kako bi se pomoglo tamošnjim katolicima. Sa slobodom koja zapanjuje 
on predlaže Papi da se prestane s ratovima protiv Turaka jer bez obzi¬ 
ra tko pobijedi, u njima najviše strada pučanstvo. Uostalom, kršćan- 

stvo po Kristovoj namisli nije se širilo oružjem već riječju 12 siromašnih 
ribara. Tako i danas treba vjeru širiti poniznošću, napornim radom i 
žrtvom, a na to su jednako obvezni i obični svećenici i crkveni knezovi. 
Naprotiv Sv. Stolica trebala bi na sultanovom dvoru postaviti poslanika 
koji bi mirnim i diplomatskim putem isposlovao da se u carstvu uvede 
redovita crkvena hijerarhija i više sloboda za katolike. 

Predlaže, nadalje, da se u Beogradu osnuje metropolija i sjedište 
srijemske biskupije. Druga biskupija, kojoj bi pripadali i katolici Budima 
i Pečuha, da se osnuje u Požegi ili u Valpovu. Za biskupa slavonske 
biskupije Kašić predlaže svećenika Matkovića, ali kako su ga neki u 
Rimu »ocrnili«. Papa je želio postaviti Kašića za biskupa. Tomu se on 
odlučno suprotstavio pa se od toga odustalo. Zbog velikog pomanjka¬ 
nja svećenika Kašić traži da se osnuju gimnazije u Beogradu, Pečuhu 
i Nijemcima, da se obnovi Ilirski kolegij u Loretu i da se osnuje sjeme¬ 
nište u Dubrovniku. Ti dalekosežni i hrabri prijedlozi u Rimu nisu bili 
dovoljno shvaćeni i prihvaćeni. Postiglo se tek to da se kod Sv. Stolice 
povećalo zanimanje za katolike u našim krajevima. Uskoro je obnov¬ 
ljen Ilirski kolegij u Loretu, a u Rimu je tiskano više hrvatskih knjiga. 

U DUBROVAČKOM KRAJU 

Za boravka u Dubrovniku Kašić razvija bogatu pastoralnu djelat¬ 
nost u više crkvi i samostana, drži konferencije redovnicima, pohađa 
bolesnike, vodi duhovne razgovore po kućama te satima i satima ispo¬ 
vijeda u crkvi. 

Svake je godine držao pučke misije po dubrovačkoj i stonskoj 
biskupiji. Obično bi išao s nekim svećenikom ili klerikom i u jednom 
mjestu zadržao bi se najčešće tri do četiri dana, a kojiput i više. Na 
početku, pročitavši papinsku bulu o oprostima, poveo bi narod u proce¬ 
siji kroz mjesto kako bi potaknuo sve da se okoriste tim blagoslovljenim 
danima. Prijepodne bi propovijedao puku, popodne podučavao djecu u 
vjeronauku, a u ostalo vrijeme ispovijedao. Glavni mu je cilj bio da 
potakne narod na češće primanje sakramenata. Mnoge je izmirio s 
Bogom i među sobom te ih poučio u kršćanskim istinama. Redovito je 
preporučivao župnicima da i oni nedjeljom poučavaju djecu u vjero¬ 
nauku, a narodu je dijelio katekizam i druge poučne knjige. 

Hrvatska Crkva i kultura može se ponositi takvim velikanom. 

(Vidi prilog, str. 128-137) 


Antun Ranzi 


Sigurno je i djelovanje Bartola Kašića pridonijelo da u Rimu pora¬ 
ste zanimanje za katolike pod turskom vlašću na Balkanu, i da isusovci 
u 17. stoljeću osnuju u tim krajevima više postaja. To je hrvatskim isu¬ 
sovcima otvaralo veće mogućnosti da rade kao misionari. Susrećemo 
ih u Beogradu, Pečuhu, Temišvaru, Karanšebešu, te mnogim drugim 
mjestima južne Ugarske, Slavonije, Bačke, Banata i Erdelja. Siroma¬ 
šnom i zapuštenom puku bili su liječnici duše i tijela, bez obzira da li se 
radilo o katolicima, pravoslavcima, muslimanima ili kojoj drugoj vjer¬ 
skoj pripadnosti. Od poznatijih misionara koji po više godina herojskom 
revnošću djeluju u tim krajevima spominju se imena: Marin Dobrojević 
(De Bonis), Marin Drago, Jakov Tugolin, Petar Sotić, Ignacije Tudiše- 
vić, Matej Vodopija, Ivan Horvat, Nikola Blašković, Gašpar Gorijan i 
Jakov Mikalja. Bilo je, dakako, i drugih koji su iz kolegija u Zagrebu, 
Varaždinu, Rijeci i Dubrovniku redovito obilazili i misionirali krajeve 
srednje Hrvatske, Primorja i Dalmacije. 

Jedan od tipičnih misionara toga doba bio je Zadranin Antun Ran¬ 
zi, poznat po širini apostolskog rada i zrelosti u raznim vjerskim i soci¬ 
jalnim potrebama naših ljudi. On je kao misionar djelovao u Dalmaciji 
i u Primorju, zatim uz tursku granicu te na širokim prostorima sjeveroi¬ 
stočnog Balkana među rajom pod turskom vlašću. Bio je i ispovjednik 
hrvatskih hodočasnika u Italiji, a zauzimao se i za sjedinjenje kršćana. 

»MUŽ APOSTOLSKIH VREMENA« 

Antun Ranzi rodio se u Zadru 6. rujna 1577. Kao dvadesetogodi¬ 
šnji mladić dolazi 10. prosinca 1597. u Rim. Poslao ga je njegov biskup 
za pitomca Ilirskog kolegija koji je nekoć bio u Loretu, a 1593. premje¬ 
šten je, zajedno s pitomcima, u Rim. Antun ostaje kratko u tom kolegiju 
jer već u prosincu 1599. hrvatski pitomci budu smješteni u Klementin- 
ski kolegij koji su vodili, i privatnu školu držali, redovnici somaski. Ran¬ 
zi je kod njih završio gimnaziju i teologiju, te se u rodni Zadar vratio kao 
svećenik. Ne znamo točno što je radio u svojoj biskupiji, ali ga nakon 
nekog vremena nalazimo na službi u Ljubljani, zatim deset godina u 
Pićnu u Istri. Bila su to za Istru veoma teška vremena jer je trajao tzv. 
uskočki rat u kojem je taj kraj mnogo stradao, a nakon madridskog 
mira (1617.) uskoci su raseljeni iz Senja, te je jedan dio njih dospio u 
Žumberak gdje im potomci do danas živu. 

Ranzi je neko vrijeme djelovao i u Kočevju odakle je obilazio okol¬ 
na mjesta po Sloveniji, Gorskom kotaru i Žumberku. Glas o njemu širio 
se nadaleko zbog njegove poznate apostolske revnosti i velikodušno¬ 
sti, te su ga nazivali i »muž apostolskih vremena«. 

U dobi od 49 godina Ranzi odlazi u Rim i 18. ožujka 1626. ulazi 
ondje u isusovački red. U novcijatu je proboravio samo godinu dana jer 
su njegova zrelost i krepost već bile prokušane, te se je u to vrijeme 
usavršavao u poznavanju moralne teologije. Već iduće godine poslan 
je u Loreto za hrvatskog ispovjednika. Tu ostaje samo osam mjeseci 
jer već od 1628. pa do 1634. obnaša službu hrvatskog ispovjednika u 
bazilici Sv. Petra u Rimu. 


NASTOJANJA OKO UJEDINJENJA KRŠĆANA 

Ranzi je kao hrvatski ispovjednik u Rimu razvio mnogovrsno dje¬ 
lovanje. Ne samo da je bio ispovjednik hrvatskih hodočasnika, nego je 
bio ispovjednik i duhovnik mnogih uglednih osoba. Osim toga, on je još 
iz školskih dana poznavao mnoge hrvatske misionare, prelate, i 
zaslužne pisce kao što su bili: biskup Ivan Tomko Mrnavić, Petar 
Radojćić (Gaudenzio), Bartol Kašić, fra Rafael Levaković i mnogi dru¬ 
gi. S njima je i surađivao. Pisao je latinske pjesme, bio je cenzor hrvat¬ 
skih knjiga tiskanih u Rimu i savjetnik Kongregacije za širenje vjere kad 
se radilo o vjerskim pitanjima na Balkanu. 

Upravo tada radi Renzi i na tome da se pruži duhovna pomoć lju¬ 
dima u onim krajevima u koje je prodirao protestantizam, zatim katoli¬ 
cima istočnog obreda (unijati!) u srednjoj Hrvatskoj i slično. Kongrega¬ 
cija za širenje vjere zauzimala se godine 1628-1629. oko toga da se 
smederevski biskup fra Albert Renđić pošalje kao apostolski vizitator 
među uskoke doseljene u Žumberak. Oni su tada pripadali sjedinjenoj 
marćanskoj biskupiji, no narod je bio vjerski veoma zapušten jer je nji¬ 
hov vladika Simeon Vratanja bio bolestan a pravoslavni su monasi sje¬ 
dinjenima pravili razne poteškoće. Biskup Renđić trebao je imati sjedi¬ 
šte u slovenskoj župi Koćevje i kao Vratanjin pomoćnik odande posje¬ 
ćivati okolne krajeve. Na zahtjev Propagande, Ranzi koji je dobro 
poznavao onaj kraj, piše podroban izvještaj o onom kraju i Kočevju u 
kojem je župnik s dijelom vjernika prešao na protestantizam još pred 
30 godina. Opisuje stanovništvo koje u većini tvore Nijemci te njihove 
vjerske i gospodarske prilike. Savjetuje da biskup svakako posjeti one 
krajeve, jer tamošnje župe ne pamte kad su zadnji put vidjele biskupa 
ili da je u njima podijeljena krizma. 


Ranzi se i kasnije zauzimao za dobro grkokatolićke zajednice u 
Hrvatskoj. Godine 1634. putovao je preko Dubrovnika u Temišvar. U 
gradu Sv. Vlaha susreo se sa igumanom iz Gomirja Vasilijem Predo- 
jevićem koji je bio na putu u Carigrad. Iguman je iskoristio boravak u 
Dubrovniku da se ispovjedi kod o. Ranzija. Budući da je pripadao pra¬ 
voslavnoj Crkvi, Ranzi ga uputi na rektora Riječkog kolegija i da se 
dade od njega poučiti u vjeri. Bio je, siromak, dobar ali jako slabo pou¬ 
čen. Kasnije kada je o. Ranzi boravio na Rijeci, Vasilije ga je često 
posjećivao i takvim zgodama Ranzi ga je i sam poučavao u katoličkoj 
vjeri. Na Ranzijevu preporuku Vasilije je kasnije u Beču izabran za 
marčanskog vladiku, te je u carskom gradu položio i ispovijest vjere. 
Godine 1645. o. Ranzi ga vodi u Rim na biskupsko posvećenje. Taj 
prostodušni i iskreni čovjek veoma je kratko obnosio vladićansku čast. 
Umro je 1648. godine. 

RANZI KAO MISIONAR 
OD TEMIŠVARA DO DALMACIJE 

Želja za misionarskim radom dovela je revnog svećenika Ranzija 
u Družbu Isusovu, i taj poziv cijelog je života ostvarivao. Na opetovane 
molbe poslan je u proljeće 1634. za misionara u krajeve pod turskom 
vlašću. Proboravivši najprije nekoliko mjeseci u Dubrovniku, nastavi 

put preko Bosne i Beograda u erdeljski grad Temišvar. Tamo je s još 
jednim ili dvojicom misionara djelovao među hrvatskim i rumunjskim 
katolicima kako u gradu tako i u okolnim selima. Neka od tih sela bila 
su udaljena od grada i po dva dana hoda. Put do njih vodio je kroz 
puste krajeve i šikare, a stalno su vrebali razni lopovi i razbojnici, vla¬ 
dale kužne bolesti. Katolici su živjeli u krajnjem vjerskom neznanju. 
Mnogi po četrdeset ili pedeset godina nisu imali župnika. Misionari su 
susretali ljude od 60 ili čak 80 godina života koji nikad nisu primili 
sakramente, a neki su tek tada prvi put bili i na Misi. Sami misionari 
živjeli su veoma oskudno. Dubrovački trgovci tek djeiomično su ih 
uzdržavali, a od vjernika nisu mogli ništa očekivati jer su i sami bili kraj¬ 
nje siromašni. 

Ranzi je puno trpio u tom močvarnom kraju i stalno je pobolijevao, 
pa ga poglavari koncem 1636. premjestiše u Dubrovnik. Tu je djelovao 
uglavnom u gradu, ali često odlazi i u siromašna dalmatinska sela bilo 
pod turskom bilo pod mletačkom vlašću. Tjedne i mjesece proboravio 
je među siromašnom rajom na kršu i u planini samo da ih pouči u vjeri 
i okrijepi sakramentima. Spavao je najčešće na otvorenom ili se skri¬ 
vao u kakvoj špilji od straha pred razbojnicima i Turcima. 

Godine 1639. dolazi u Rijeku, Iz tamošnjeg kolegija misionira 
Istru, Primorje i Gorski kotar, a zalazi i u one krajeve Like koji su bili 
pod turskom vlašću. Duže vrijeme zadržao bi se u Velebitu kod uskoka 
odbjeglih od Turaka. Ti su ljudi sami sebe nazivali »šumskim kršćani¬ 
ma«. Nastojao ih je poučiti u vjeri, istrijebiti zle običaje i ohrabriti u nji¬ 
hovom teškom životu. Često bi zalazio i u vlaška pravoslavna sela, 
tumačio kršćanske istine i isopravljao zablude. S drugim misionarima 
držao bi misije po osam do deset dana u istarskim gradićima u koje je 
za takve zgode dolazilo mnogo svijeta iz okolnih sela. 

Nakon putovanja s vladikom Predojevičem u Rim 1645, ponovno 
je određen za hrvatskog ispovjednika u Loretu. I tada, premda već u 
godinama i slab, neumorni misionar često kreče na put preko Jadrana 
da po Dalmaciji i Primorju drži misije, da narodu pruža duhovnu okre¬ 
pu. Kad je na jednim takvim misijama posve iznemogao, drugi su ga 
misionari morali odnijeti u Riječki kolegij. Putem ih je suznim očima 
molio, opominjao i bodrio da ne zaborave ovaj zapušten narod, da 
nastave misijski rad. Oko dva mjeseca ležao je u velikoj groznici. Kada 
subraća uvidješe da mu je došao kraj, upitaše ga da li če još danas 
umrijeti, a on odgovori: »Ne danas, već sutra u podne.« U označeno 
vrijeme skupiše se svi oko njega, i on smireno preda dušu svome Stvo¬ 
ritelju. Bilo je to 30. rujna 1649. 


Juraj Geiler 

U 17. stoljeću Hrvatska je zbog turske okupacije spala na »osta¬ 
tak ostataka« slobodnog teritorija koji se prostirao na usko područje 
oko gradova Varaždina, Zagreba i Senja. 

U tim teškim vremenima veliku duhovnu pomoć i okrepu pružaju 
narodu isusovački misionari koji obilaze gradove, utvrde, vojne tabore 
i sela, poučavajući djecu, narod i vojnike u kršćanskim istinama i dije¬ 
leći sakramente. Jedan od najvećih pučkih misionara u hrvatskim kra¬ 
jevima sredinom 17. st. bio je Juraj Geiler. Njegovu revnost i apostolski 
žar koji se preko 30 godina iskazivao u misionarskim pohodima, suvre¬ 
menici su uspoređivali s primjerom velikog sv. Franje Ksaverskog. 
Obratio je revni o. Juraj na stotine krivovjernika na katoličku vjeru, 
mnoge sužnjeve izbavio iz turskog zarobljeništva i izliječio mnoge 
bolesnike. Umro je kao žrtva kršćanske ljubavi dok je njegovao okuže- 
ne. 

ZA OBRANU VARAŽDINSKOG KOLEGIJA 

Premda iz Novog Mesta u Sloveniji, i njemačkog podrijetla, Juraj 
Geiler (Gailer) je cijeli život djelovao među Hrvatima i zauzimao se za 
njihovo duhovno i kulturno dobro. Rodio se 17. ožujka 1615. Gimnaziju 
je završio u Ljubljani i 7. studenog 1631. ulazi u austrijskom Leobenu 
u isusovački red. Vjerojatno je već u mladosti nešto poznavao hrvatski 
jezik jer ga je brzo usavršio dok je, nakon novicijata, predavao na gim¬ 
nazijama u Rijeci (1635) i kasnije u Zagrebu (1639-1641). Filozofiju je 
studirao u Grazu (1636-1638) a teologiju u Trnavi p643-1646). 
Odmah nakon studija djeluje kao pučki misionar. Bilo je to najprije 
godinu dana u Štajerskoj, a zatim sve do smrti u Hrvatskoj. Preko 25 
godina pripadao je kolegiju u Varaždinu, a na misijske pohode odlazi 
i iz Zagreba, Graza i Beča. Nekoliko je godina i s vojskom u Ugarskoj. 
U Varaždinu obavlja i druge službe; kućni poglavar, ekonom, kateheta 
i propovjednik. 

Kad je Geiler 1653. bio poglavar rezidencije u Varaždinu (osnova¬ 
na 1632.), neki su tražili da se isusovci s gimnazijom presele u štajer¬ 
ski Ptuj. Isusovački general zatražio je o tome mišljenje od Geilera i 
poznatog kajkavskog pisca Jurja Habdelića. Geiler se u izvješću 
odlučno zauzima da isusovci ostanu u Varaždinu, budući daje iz dota¬ 
dašnjeg djelovanja u gradu i hrvatskim krajevima dobro poznavao 
tamošnje prilike. Njegovo je izvješće ujedno prekrasno svjedočanstvo 
ljubavi prema Hrvatima. 

»Varaždin je«, piše Geiler, »veći od Ptuja i u njemu je veća potre¬ 
ba škole i svećeničkog rada. U Ptuju bi gimnazija bila prazna jer je mla¬ 
deži malo i većinom uče zanate, dok Hrvati ne mare za obrt i više vole 
izabrati Knjigu ili oružje. U Varaždin već sada dolazi mnogo mladih iz 
okolnih krajeva i među njima djeluju misionari. Iz Varaždina bi isusovci, 
da ih je više, mogli proširiti svoj rad na Međimurje, i na druge krajeve. 
U okolnim utvrdama živi puno pravoslavnih Vlaha, te njihov vladika, 
monasi i odličnici često dolaze u grad. Mi s njima ljubazno razgovara¬ 
mo, zagovaramo ih kod generala, pokazujemo im naše škole i oni nas 
pozivaju k sebi u pohode. Rado slušaju katoličku nauku, ne zaziru više 
toliko od pape, spremaju se da nam povjere svoju mladež i tako ima 
nade da se vrate crkvenom jedinstvu. Ovo je i bio glavni cilj rezidencije, 
ne samo našim Očima nego i predstavnicima države. 

Osim toga u Varaždinu je zrak zdraviji i život jeftiniji nego u Ptuju 
i ima svega u obilju. Nakon svega što su ljudi ovdje učinili isusovcima, 
uvrijedili bi se kad bi sada otišli. A varaždinska rezidencija velika je 
ispovjedaonica slavonske krajine i susjedne Ugarske, jer mnogi, kada 
dođu poslom u generalat, iskoriste priliku i da izmire savjest.« Nakon 
primljenih izvješća poglavari su ostavili isusovce u Varaždinu i reziden¬ 
ciju proširili na kolegij. 


MISIONAR PO UTVRDAMA I SELIMA 

Svake godine odlazio je neumorni Geiler u misije. U većim grado¬ 
vima ostajao je i po nekoliko mjeseci. Podučavao je u vjeri i ispovijedao 
u gradu i okolnim selima. U manjim utvrdama i mjestima zadržao bi se 
dva ili više tjedana i onda polazio dalje. Najčešće bi putovao pješice a 
spavao na slami ili tlu. Nikada ne bi uzimao darova ili novaca za svoj 
rad, što bi mu nudili zapovjednici utvrda ili drugi. Teška srca prihvaćao 
je i vojnu pratnju koju su mu davali na putovanju kroz opasne krajeve 
uz tursku granicu. 


Opisat ćemo samo ukratko jednu godinu njegovog misionarskog 
rada. Godine 1649. odlazi s Jurjem Orgovanom iz Graza najprije u 
Varaždin. Dva mjeseca djeluje u gradu i okolici. Tom prilikom spašava 
nekoliko osuđenika na smrt, dok druge obraća da se pokaju i prije smrti 
oproste tužiteljima. Težak je bio rad u međimurskim utvrdama Legra- 
du, Kotoribi i ostalima, gdje je bilo dosta protestanata koji se nisu ustru¬ 
čavali na misionara isukati mač ili zapucat! iz puške. Crkve su bile 
zapuštene ili ih uopće nije bilo. Narod je oskudijevao u najpotrebnijem 
i stalno je živio u strahu od turskih prepada iz obližnje Kaniže. U 
Kuzmincu je župnik lijepo pripremio narod na misije, pa je dolazilo toli¬ 
ko mnoštvo da su morali čekati natašte dan-dva kako bi došli na red za 
ispovijed i pričest. U Koprivnici misionari propovijedaju 14 dana na 
hrvatskom i njemačkom i obilaze mnoga susjedna sela. Dvoje kratke 
misije održaše u Ivancu i za posadu u utvrdi Drnje. Zatim jedan pater 
obilazi četiri međimurska sela da previdi bolesnike, a drugi pomaže 
ispovijedati u Varaždinu. 

Tri su mjeseca djelovali u Karlovcu jer su ujedno zamjenjivali 
nedavno preminulog župnika, a i general Vuk Krsto Frankopan ih je 
molio da ostanu što dulje. Njega je prije dvadesetak godina obratio na 
pravu vjeru također isusovački misionar Petar Ljubič. Misionari su pro¬ 
povijedali na hrvatskom u crkvi i na njemačkom u generalovom dvoru, 
iskorijenili su mnoge zle navike, izmirili neprijatelje. Svijet bi svaki dan 
dolazio u stan misionara tražeći savjet, zagovor kod vlasti i lijekove, jer 
je Geiler bio vješt u liječenju. Za Tijelovo su pripremili s djecom sveča¬ 
nu dramu, razne recitacije i pjesme na više jezika koje su izvodili za vri¬ 
jeme procesije. 

Odande obilaze utvrde Tounj, Oštarije, Ogulin i Slunj na samoj 
turskoj granici. Tounjski zapovjednik nije volio isusovce, no kad je Gei¬ 
ler izliječio skoro svu njegovu brojnu obitelj, činio je sve za njih i pratio 
ih s vojnicima na opasnim putovima. U tom kraju djeca nisu nikad 
vidjela svećenika i bježala su od misionara kao od strašila. Ali pridobi- 
jeni prijaznošću i darovima, svuda su išla za njima. Bilo je vojnika koji 
se nisu uspjeli ispovjediti pa su išli za misionarima od mjesta do mjesta 
dok ne bi došli na red. I stražari u čardacima na granici molili su da ih 
misionar posjeti i pouči u vjeri. 

Vjeronauk su poučavali i do tri puta na dan, a često i prije i poslije 
propovijedi za vrijeme Mise. Uvodili su običaj da puk moli naglas, ili 
pjeva, molitve i litanije u dva kora, kako bi ih ispravno naučili. Uvijek su 
dijelili mnoštvo sličica, križeva, krunica i drugih nebožnih predmeta, 
čemu se narod jako veselio. U poduči znali su se služiti i posebnim 
sredstvima. Tako su pomoću prizme i zrcala u zamračenoj prostoriji 
izvodili svjetlosne prikaze, ili bi izveli djecu na polje da im u prirodi 
dočaraju Božju dobrotu. 

Iste godine drže još misije u Metliki, Samoboru, Đurđevcu i opet 
u Koprivnici. Ovdje je misionar izradio lijepe jaslice koje je svijet dola¬ 
zio gledati iz cijelog kraja. Geiler i ostalih godina stalno obilazi utvrde 
i sela uz tursku granicu, a brinuo se da siromašnom puku i župnicima 
pomogne u svemu potrebnom. Tako je 1674. nabavio odijela i novaca 
za župnike, 3000 malih raspela, 34 prenosna mramorna oltara, kaleže, 
svijeće i druge stvari. Postigao je kod vlasti da su Legrad i Kotoriba bili 
oslobođeni ođ poreza. 

S VOJSKOM U TURSKOM RATU 

Za vrijeme jednog turskog rata Geiler prati vojsku hrvatskog bana 
Nikole Zrinskog na ratnim pohodima. Godine 1663. potuče ban Tatare 
na Muri, a početkom iduće godine upadne u južnu Ugarsku. Na tom 
pohodu zauzme Babocsu, Pečuh i dopre sve do Osijeka gdje popali 
slavni Sulejmanov most na Dravi. Misionar se s ostalim vojnim sveće¬ 
nicima brine za ranjenike i umiruće i podučava vojnike. Kod Pečuha je 
spasio mnogo ranjenika i ostalih kršćana da ne budu pobijeni. Prihva¬ 
tio je i smjestio mnoštvo bjegunaca iz turskih krajeva. Priveo je petnae¬ 
stak vojnika u katoličku vjeru. Mnogo je imao posla s ranjenicima kod 
opsade Kaniže i posebno kod pada Novog Zrina (u ljetu 1664.), kada 
je izginula skoro sva banova posada. 

Svoj požrtvovni život završio je otac Geiler u službi bližnjega. 
Kada je u varaždinskom predgrađu izbila neka zarazna bolest, a u 
susjednim selima ponestalo hrane, misionar jedne njeguje a drugima 
donosi pomoć. Tada se zarazio nekom bolešću i preminuo 2. rujna 
1681. Za sprovoda zvonila su zvona na svim crkvama u gradu, narod 
je nagrnuo sa svih strana, bez obzira na opasnost od zaraze, da isprati 
na vječni počinak neumornog, omiljenog misionara. 


Ardelio Della Belia 

Malo koji stranac, od onih što su u prošlosti djelovali u Hrvatskoj, 
s toliko se ljubavi suživio s našim narodom kao Talijan Ardeiio Della 
Belia (1655-1737). On je našem narodu posvetio cijeli svoj aktivni 
život. Trudio se oko duhovnog dobra toga naroda i veoma ga zadužio 
na polju vjere i kulture. Već su ga njegovi suvremenici s pravom pro¬ 
zvali »apostol Dalmacije« u kojoj je djelovao više od 40 godina. Pripa¬ 
dao je zajednici isusovaca u Dubrovniku, a 1622. osnovao je kuću 
misionara u Splitu i pobrinuo se da drugi misionari nastave njegov rad 
sve do ukinuća isusovačkog reda 1773. godine. Bio je to značajan rad 
na vjerskoj obnovi Dalmacije pod mletačkom vlašću, u vremenima 
čestih ratova, kužnih bolesti, opasnosti od razbojnika s kopna i gusara 
s mora, te materijalnog i duhovnog siromaštva. 



AREDELIO DELLA BELLA (1655-1737). GRAFIKA IZ 19. ST. PREMA PORTRETU UČINJE¬ 
NOM NAKON NJEGOVE SMRTI 

PODRIJETLOM FIRENTINAC, SRCEM DALMATINAC 


APOSTOL DALMACIJE 


Ardelio se rodio 2. veljače 1655. u gradu Foggi na sunčanom jugu 
Italije kamo su njegovi preci doselili radi poslova iz Firenze gdje je obi¬ 
telj Della Belia bila veoma ugledna i prastarog korijena. U rodnome 
gradu Ardelio je završio niže škole, a onda u Napulju studira filozofiju 
i pravo. Premda je te studije završio odličnim uspjehom, odriče se 
svjetske karijere i na svoj rođendan 1677. godine ulazi u Rimu u isuso¬ 
vački red. 

Nakon svršenog novicijata i studija retorike šalju ga poglavari 
1681. u naš Dubrovnik za profesora na gimnaziji. Tri je godine probo¬ 
ravio u Dubrovniku. Dobro je naučio hrvatski jezik i zavolio naš narod. 
Među njegovim učenicima bio je i kasniji glasoviti liječnik i pisac Đuro 
Baglivi. 

Godine 1684. vrača se u Rim na studij teologije. Isticao se kao 
jedan od najboljih studenata na Rimskoj kolegiju te je određen za 
budućeg profesora na istom učilištu. Mladog Ardelija srce ipak više 
vuče u Dalmaciju. Na kraju studija, zajedno s Giovannijem Tolomeiem 
koji je također u Dubrovniku naučio hrvatski, klečeći moli generala 
reda da ih pošalje za misionare u naše krajeve. Molba je bila uslišana 
samo Ardeliju. Tolomei je ostao profesor u Rimu, proslavio se kao filo¬ 
zofski i teološki pisac, a kasnije je imenovan i kardinalom. 

Della Belia djeluje kao misionar u Dubrovniku od prosinca 1688. 
Kratko se vraća u Italiju, a onda je 1690. i 1691. opet u Dubrovniku. 
Nakon toga je ipak pozvan u Perugiu da predaje filozofiju. Godine 
1693. doznaje da će ipak morati raditi kao profesor u Rimskom kolegi¬ 
ju. Tada Ardelio moli i zaklinje poglavare da ga vrate u našu Dalmaciju. 
Iduće godine (1694.) odlazi u Dubrovnik. U pismu koje je nosio rektoru 
Dubrovačkog kolegija, njegov provincijal piše za njega da ide sa živom 
željom da ostatak života posveti misijama u onim krajevima, zbog čega 
se, na opće udivljenje, odrekao službe profesora filozofije u Rimu. 

Došavši ponovno u Dubrovnik Ardelio djeiuje najprije kao propo¬ 
vjednik i misionar, a od 1696 do 1702. je rektor Dubrovačkog kolegija. 
U to vrijeme dovršava zgradu kolegija i 1699. započinje gradnju pre¬ 
krasne crkve sv. Ignacije, prema nacrtu što ga je izradio glasoviti arhi¬ 
tekt i slikar isusovački brat redovnik Andrija Pozzo. 

Sredinom 1702. vrača se Ardelio ponovno u Italiju da u Firenzi, 
gradu svojih predaka, predaje teologiju. Ali već g. 1703. dolazi u Split 
za pučkog misionara, i to na poziv splitskog nadbiskupa Cosmija. Tako 
je taj velik čovjek i u svemu častan redovnik podrijetlom Firentinac 
srcem postajao sve više Dalmatinac. 


U tridesetgodišnjem radu, počevši od 1703, Ardelio obilazi 17 
biskupija od Cresa na sjeveru do Kotora na jugu ne mimoilazeći ni Her¬ 
cegovinu. Kojiput djeluje sam ili s nekim svećenikom, a najviše ipak u 
pratnji isusovaca, također zasiužnih za hrvatsku kulturu. Tako je od 
1709. s njim Filip Riceputi, začetnik velikog povijesnog djela »lllyricum 
Sacrum«. Od 1717. s njim je poznati misionar Franjo Ks. Rovis, a od 
1728. do 1762. Gian Lorenzo Camelli koji je napisao Della Beliin živo¬ 
topis i povijest dalmatinskih misija. 

Svake godine, u pet ili šest mjeseci, Ardelio bi održao po 15 ili 
više misija. Navedimo samo nekoliko primjera. 

Prve četiri godine djeluje u splitskoj, makarskoj, trogirskoj i dubro¬ 
vačkoj biskupiji. Više puta, sam, ili s biskupom, odlazi u trebinjsku 
biskupiju ili u kraj uz Neretvu. God. 1712. je s Riceputijem u Kotorskom 
zaljevu, 1716. s Rovisom i guvernerom Dalmacije na Braču i zadarskoj 
biskupiji. God. 1722. je na Cresu i Lošinju i 1723. u skradinskom kraju. 
God. 1726. držao je 17 misija na Braču, iduće godine 11 misija na Hva¬ 
ru, a 1729. i 1730. s Cameilijem 18 misija u zadarskoj, rapskoj i trogir¬ 
skoj biskupiji. Posljednje su mu misije kroz četiri mjeseca 1733. s 
Cameilijem i Antoninom Castellanijem na Hvaru. Dana 21. kolovoza 
iste godine udarila ga je kap. Preminuo je nakon duge bolesti, u Splitu 
3. prosinca 1737, a pokopan je u Gospinu svetištu na Poišanu. 

Na misijama koje traju jedan ili dva tjedna misionari propovijedaju 
ujutro i navečer, a popodne katehiziraju djecu, dok u ostalo vrijeme 
ispovijedaju. Posljednjega dana svi bi se pričestili i krenuli u svečanu 
pokorničku procesiju na kojoj bi sudjelovali ljudi svih staleža. Išli su 
bosonogi noseći križeve, kamenje ili užeta oko vrata kao znak pokaja¬ 
nja. Ardelio bi često poveo procesije i za blagoslov polja i maslinika. Ne 
mogu se izreći napori misionara na putovanjima dalmatinskim kršem ili 
olujnim morem, boravkom u bijednim kućama ili štalama kao prenoći¬ 
štima. Satima i satima su propovijedali, ispovijedali na otvorenom, pod 
kakvim drvetom ili na groblju, po vrelom suncu, na kiši i vjetru. 

U ostalo vrijeme Ardelio djeluje među svim staležima. Svaki dan 
podučava u vjeri i brine se za djecu, vojnike, zatvorenike, bijedne galio- 
te na galijama, bolesne, okužene i umiruće. Drži korizmene propovijedi 
puku, nagovore bratovštinama i konferencije za ugledne građane u 
katedralama. Daje duhovne vježbe za puk, redovnice i za kler u svim 
većim gradovirria, a župnicima drži predavanja iz moralne teologije. Uz 
to je neumorni ispovjednik, te traženi savjetnik u duhovnim i drugim 
pitanjima, veliki dobročinitelj siromašnih i potrebnih kojima je znao 
podijeliti sve što je imao pa i vlastitu odjeću. 

MIROTVORAC I SVETAC 


Dalmatinski biskupi su se natjecali da dobiju Della Beliu za svoju 
biskupiju, jer je apostolskim žarom i primjerom sveta života znao obra¬ 
titi i najokorjelije grešnike. U njegovim misijama imnogi su vraćali ukra¬ 
dene stvari i novac, povlačili klevete i krive optužbe. Iskorjenjivala se 
psovka, kriva zaklinjanja i umaknuće djevojaka, sređivali se brakovi. 
Posebice su česta bila javna izmirenja u slučajevima krvne osvete i 
ostalih neprijateljstava među pojedincima, obiteljima i selima. Tako je 
1704. u Poljicima bilo 15 javnih pomirenja na kojima su sudjelovali i 
ugledni plemići i knezovi. Misionar je tada obratio i 14 drumskih razboj¬ 
nika, strah i trepet cijeloga kraja, a na njegov zagovor bili su i pomilo¬ 
vani. Na Visu je 1719. bilo 45 javnih izmirenja, a ljudi su pred misiona- 
reve noge polagali noževe i bajonete kojima su se prije osvećivali i ubi¬ 
jali. Ardelio je u svakoj prilici pronalazio način da pomiri zavađene. 
Znao bi kleknuti pred neprijatelje i bičevati se sve dok nisu pristali na 
pomirenje, baciti se među zavađene koji su već isukali mačeve i smiriti 
ih, ili ponuditi vlastita prsa pred puščane cijevi samo da ublaži neprija¬ 
teljstva. Mnogo puta preobrazilo se mjesto ili kraj u kojem su do tada 
vladala neprijateljstva, krađe i psovke i gdje su već mislili da se ne 
može ništa učiniti. 

Della Belia je ne samo propovjednik i misionar već i znanstvenik 
i pisac. Sastavlja i izdaje rječnik »Dizionario italiano, latino, iilirico« 
(Venezia 1728), s hrvatskom gramatikom, u kojem donosi navode iz 
gotovo svih dotadašnjih hrvatskih djela i mnoštvo narodnih poslovica. 
To je jedan od najvažnijih starih naših rječnika i prvi takve vrste u hrvat¬ 
skoj literaturi. A u svojim propovijedima bratovštini Dobre smrti u 
Dubrovniku, »Razgovori i pripovidanja« (Venezia 1805), dao je prekra¬ 
san primjer govorništva i ljepote hrvatskog jezika kojeg je izvrsno nau¬ 
čio i veoma volio. 

Sačuvana su nam mnoga svjedočanstva uglednih suvremenika, 
biskupa, državnika, pisaca i drugih, u kojima se govori o Della Beliinoj 
apostolskoj revnosti i svetom životu. Zato nije čudo, kad je umro, daje 
narod sa svih strana dolazio njegovome odru, častio ga kao sveca, uzi¬ 
mao dijelove odjeće kao relikvije, a mnogi su ozdravljali na njegov 
zagovor. 

(Vidi prilog, str. 138-140) 


Bernard Zuzerić 


U prošlim stoljećima pučke su se misije davale na razne načine. 
Jedan je način uveo talijanski isusovac Pao/o Segneri (1624-1694). 
Njegove su se misije odlikovale javnim pokorama i procesijama, a 
postizavale su izvanredne rezultate. Takve misije raširile su se po 
mnogim zemljama, a zvale su se senjerijanske ili pokorničke. U našim 
krajevima takve je misije prvi držao duborvački isusovac Bernard 
Zuzorić. 

PROFESOR POSTAJE MISIONAR 

Bernard Zuzorić potječe iz stare dubrovačke patricijske obitelji. 
Rodio se 2. siječnja 1683. Završivši gimnaziju u rodnome gradu, odlazi 
u Rim i 4. studenoga 1697. ulazi u isusovački red. Nakon novicijata, od 
1700. studira retoriku, a od 1702. filozofiju. Svršivši filozofiju, predaje 
na gimnazijama u Firenci, Sieni i u Rimu. Od 1709. studira teologiju u 
Rimskom kolegiju. Budući da je bio veoma sposoban, već je u vrijeme 
studija asistent profesora filozofije, a nakon završene teologije dvije se 
godine priprema za stjecanje akademske titule radi profesorske slu¬ 
žbe. Godine 1716. zamjenjuje u Rimu profesora teologije, a potom tri 
godine predaje filozofiju. 

Godine 1719. Zuzorić je trebao preuzeti katedru teologije. On 
međutim moli poglavare da ga pošalju za misionara u domovinu. Želja 
mu bi uslišana i on još iste godine dolazi u Dubrovnik. Nakon dvije 
godine propovjedničkog rada opet je pozvan u Rim za profesora teo¬ 
logije. Na molbu dubrovačke vlade vrača se 1723. opet u rodni grad. 
Od 1724. do 1742. djeluje kao misionar u našim krajevima i kao propo¬ 
vjednik u Dubrovniku. Godine 1742. opet je pozvan u Rim, ali se, na 
molbu dubrovačkog nadbiskupa, vrača već iduće godine da bi tri godi¬ 
ne obavljao službu rektora Dubrovačkog kolegija. Ostatak života 
(1745-1762.) provodi u Rimu kao kućni duhovnik i pomoćnik učitelja 
novaka. 

Kao misionar Zuzorić je izdao knjižicu pjesama »Hvale duhovne« 
i katekizam »Nauk krstjanski«. Te su knjižice tiskane više puta. Napi¬ 
sao je i opširno izvješće o svojim misijama. Pod stare dane, u Rimu, 
sredio je i svoje propovijedi koje je godinama držao Bratovštini dobre 
smrti u Dubrovniku. 

Preminuo je 3. travnja 1762. u Rimskom kolegiju. Zbirka njegovih 
propovijedi »Besjede duhovne« tiskana je tek nakon njegove smrti 
1793. a predstavlja jedan od najljepših primjera starog hrvatskog 
govorništva. 

SEGNERIJANSKE MISIJE I U HRVATSKOJ 

Isusovac Paolo Segneri (+1694.) bijaše veliki asketski pisac, 
govornik, pučki misionar i vjerski preporoditelj Italije u 17. stoljeću. U 
27 godina, počevši od 1664, održao je preko 540 misija u srednjoj i sje¬ 
vernoj Italiji. Njegove su misije zapravo bile skraćene i za puk prilago¬ 
đene »duhovne vježbe« sv. Ignacija Lojolskog. Odgovarale su menta¬ 
litetu ljudi tadašnjeg vremena. Ljudi su tada bili skloni velikim svečano¬ 
stima, javnim pokorama i teatralnosti. 

Segneri je misije držao po osam dana. Budući da je to bilo naj¬ 
češće po gradovima, dolazio je na misije i narod cijele okolice. Sve su 
se funkcije odvijale uz procesije i druge svečanosti. Narod je u procesiji 
išao i do crkve u kojoj se imala održati propovijed. Isto bi tako i oni iz 
drugih mjesta u procesiji dolazili u grad da svojim primjerom potaknu 
na obraćenje građane i sve druge. Osobito je veličanstvena uvijek bila 
završna pokornička procesija u kojoj bi ljudi u znak pokore nosili trnove 
krune, užeta, lance, velike križeve i kamenje te bi se i bičevali. Sveča¬ 
no se obavljala i pričest za sve sudionike te javna izmirenja zavađenih. 
Na trgovima su se izvodile pobožne drame i crkvena skazanja. Potre¬ 
sne misionareve propovijedi i popratne svečanosti obično su urodile 
obilnim plodovima obraćenja i promjenom života. 

Nakon Segnerijeve smrti raširile su se njegove misije po german¬ 
skim zemljama te po srednjoj i istočnoj Europi. Bernardo Cerroni, isu¬ 
sovac iz Trsta, ustanovio je 1715. zakladu za davanje segnerijanskih 
misija u austrijskim zemljama, pa su iz te zaklade novčanu pomoć 
dobivali i hrvatski misionari koji su djelovali iz isusovačkih kolegija u 
Zagrebu, Rijeci, Varaždinu i Požegi. Bernard Zuzorić bio je prvi koji je 
u našim krajevima počeo držati misije na Segnerijev način i uz pomoć 
Cerronijeve zaklade. 

PROCESIJE, POKORE I PRAŠTANJA 

Zuzorić je držao pučke misije u Senjskomodruškoj biskupiji, po 
Istri i u Dubrovačkoj Republici. Redovito ga je pratio po jedan isusovac. 
Prvih godina bio je to Ivan Jakobović, zatim Franjo Domazetovič i naj¬ 
zad Ivan Ivić. Pomagali su mu i biskupijski svećenici. Njih je čak 20 do 
40 ispovijedalo. 


Zuzorićeve misije pokrenule bi cijeli kraj. Narod je dolazio iz dru¬ 
gih mjesta, ponekad udaljenih do 20 pa i do 50 km. Ljudi su ostajali i 
po više dana sve dok se ne bi ispovjedili. U Istri, oko Rijeke i u Gor¬ 
skom kotaru u misijama jp sudjelovalo po deset do petnaest tisuća lju¬ 
di, a ponegdje i više. U Žminju su 1727, zadnjeg dana misija, u obliž¬ 
njoj šumi bile oko 24 tisuće ljudi. Zbog tolikih mnoštava misionar je 
često propovijedao na trgu, na morskoj obali ili na nekoj poljani pokraj 
grada. 

Posebno svečane i česte bile su procesije. S njima su misije poči- 
njale nakon što bi biskup III župnik s narodom dočekao misionare pred 



BERNARD ZUZORIĆ (1683-1762), PUČKI MISIONAR U DALMACIJI I U HRVATSKOM 
PRIMORJU 


80 


81 



gradskim vratima. Narod iz okolice dolazio je u procesiji, prolazio je pri¬ 
je propovijedi gradskim ulicama, čak i noću, pozivajući na obraćenje. U 
završnoj pokorničkoj procesiji prednjačio je biskup s klerom, gradskim 
zapovjednicima i plemstvom. Oni bi išli bosonogi noseći trnove krune 
na glavi, križeve na ramenima ili s užetom oko vrata. Narod ih je slije¬ 
dio noseći slične simbole, a mnogi su se udarali bićem. 

Nakon propovijedi zavađeni bi se pred svima izmirili, a biskup, 
župnik i mjesni poglavar prvi bi nazočne molili za oproštenje. Crkveni 
i svjetovni odličnici često su davali narodu primjer svojom skrušenošću 
i pobožnošču pomažući time da misije što bolje uspiju. Senjski biskup 
Benzon je godinama bosonog pratio misionare od mjesta do mjesta 
potičući svojim primjerom puk na obraćenje. 

OBNOVA VJERSKOG ŽIVOTA 

Nadaleko su bili poznati plodovi Zuzorićevih misija u kojima su 
iskorijenjene mnoge zle navike, obraćeni okorjeli grešnici, nepoućeni i 
mlaki, izmireni zavađeni te ispravljene nepravde i nadoknađene štete. 
Posebno su česta bila pomirenja neprijatelja u krvnoj osveti. U Senju 
je 1725. prekinut dugogodišnji razdor između dva plemićka roda, 
Vukasovića i Laiića, zbog kojih se i grad bio podijelio. Iduće godine 
misionari su zaustavili lihvare u nekim selima Gorskog kotara, koji su 
prijevarama bezdušno pljačkali narod. Isposlovali su od zapovjednika 
te im naredi da vrate oduzeto i zabrani takvu trgovinu. 

Zuzorić je puku dijelio katekizme i druge poučne knjige, a župni¬ 
cima je preporučivao da nedjeljom poučavaju djecu i odrasle kršćanski 
nauk. On je prvi u našim krajevima svuda uvodio kršćanski pozdrav 
»Hvaljen Isus«, koji se i do danas održao. 

Od mnogih primjera plodova misija i pobožnost naroda navodimo 
samo dva. U Topolom kod Dubrovnika našli se u vrijeme misija 1728. 
i neki turski trgovci. Nakon propovijedi jedan se katolik zakune Bogom 
pred jednim od njih. Ovaj mu tada reče: »Zar te nije stid ovako vrijeđati 
ime Božje koje moramo svi poštivati, kako si malo prije čuo od svog 
svećenika? Nećeš li poljubiti zemlju, kako je on preporučio?« Katolik, 
postiđen, učini tako. Zapovjednik tvrđave u Slunju pozove 1726, po 
glasniku, katolike iz turskog Bihaća na misije. Svi koji su mogli uzeše 
hrane za nekoliko dana i dođoše u Slunj. Misionari su bili zadivljeni nji¬ 
hovim poštenjem i dubokom vjerom. Činilo im se da pred sobom vide 
kršćane prvih stoljeća. Nisu, naime, imali svećenika nego ih je jedan 
starac sakupljao u svojoj kući na molitvu i poučavao ih u vjeri. 

Zuzorićevi zapisi o misijama dragocjen su izvor podataka o vjer¬ 
skom životu naših ljudi u ta, gledano iz današnjice, davna vremena. 


Juraj Nulih 

Zagrebački kanonik Baitazar Adam Krčeiić u svom d/e/u Annuae 
ili Historija (1748-1767) ovako piše o misionaru Jurju nakon njegove 
smrti: »Poštovani otac Muiih, isusovac, kojega svi Hrvati, Slavonci, 
Dalmatinci i Ugri smatraju pravim svecem, preselio se prošle noći iz 
ovoga zemaljskog stana u nebo... Temelje pobožnosti, koje je prigrlio 
u vrijeme novicijata, nikada nije napuštao. Pošto je u redu završio nau¬ 
ke, potpuno se predao apostolskom životu te se kroz 27 godina uvijek 
jednako postojanom voijom i vatrenom revnošću brinuo za spas duša 
pomoću tzv. segnerijanskih misija uz stopostotni uspjeh, kako zna sam 
Bog. Nekoliko je puta proiazio uzduž i poprijeko čitavom ovom zagre¬ 
bačkom biskupijom propovijedajući, odrješujući i primjerom svoga 
života oživljujući i potvrđujući ono, što je propovijedao. Nije se ograni¬ 
čio na ovu biskupiju, nego je poučavajući dvaput obišao čitavu Ugar¬ 
sku, jer u njoj ima i ilirskog naroda..., te uistinu postao apostolom ovog 
naroda i svima predstavljao sve... Na pravu vjeru priveo je 300 krivo¬ 
vjeraca, velik broj Turaka (vjerojatno islamiziranih Hrvata, a ne etničkih 
Turaka. Op. uredništva!) i gotovo nebrojeno grešnika. Zaista treba pri¬ 
znati da je taj čovjek uklonio onu neukost kod puka, koja je bila tako 
velika, da nisu znali ni ono, što se odnosilo na spas duše, kao ni to, da 
su za to potrebna pomagala i pouka... I u srcu i na jeziku bio je blag i 
ponizan, nikome na teret ni dosadan. Živio je neporočno i mnogo je 
zasluga stekao svojim životom.« 

ŽIVIO JE NEPOROČNO 

Selo Hrašće (župa Odra) u Turopolju rodno je mjesto Jurja Muli- 
ha. Svjetlo dana ugledao je 30. travnja 1694. u seljačkoj obitelji. Ano¬ 
nimni kroničar donosi zanimijive podatke o prvoj pobožnosti malog Jur¬ 
ja: »Kao pastir stada svoga oca, od prvih je godina svaki dan neke 
određene sate posvećivao Gospinim pohvalama. Pa ako možda nije 
imao krunicu od zrnaca, kao što je običaj, on je u odulje drvo - ne 
manjom vještinom negoli pobožnošću - urezao toliko zareza koliko 
ima zrnaca, pa bi ga onda objesio o pas i uvijek nosio. I dok su njegovi 
drugovi tratili vrijeme u igrama, on bi opet i opet prebirući one zareze, 
pozdravljao Majku Božju. Tako Bog one koje za se predodredi, znade 
upravo neobičnim načinima i bez učitelja privesti sebi.« 

Kad je imao 14 godina odlazi Juraj u isusovačku gimnaziju u 
Zagreb, gdje je »svojim neporočnim ponašanjem pobuđivao krepostan 
život u vršnjacima, a u poglavarima ljubav prema sebi«. 

Nakon prve godine filozofije ulazi, 27. listopada 1714. u Beču u 
isusovački novicijat. Studij filozofije nastavlja u Trnavi, a zatim predaje 
gramatiku u Zagrebu (1720-1722). Kao učitelj mladeži »tako ju je 
odgajao prema svakom poštenom zakonu da je nevinošču svoga 
ponašanja rječito govorila o svetom vladanju svojega učitelja«. Potom 
u Trnavi studira teologiju i ujedno predaje hebrejski. Dok je 1727. u 
Banjskoj Bistrici obavljao treču probaciju, molio je poglavare da ga 
pošalju u prekomorske misije. Međutim, »kako mu od Indije nije preo¬ 
stalo ništa osim želje za njom, sebe je i sve svoje brige posvetio spa¬ 
šavanju hrvatskog naroda. A da mu u srcu ne bi uzalud plamtjela želja 
za Indijom, njome se oduševljavao za najrazličitije apostolske poslove 
i njome je kao nepobjedivim štitom običavao nadvladati sve teškoče 
koje bi ga zadesile.« 

Tako Mulih od jeseni 1727. pa sve do smrti obavlja službu pučkog 
misionara u krajevima sjeverne i srednje Hrvatske, u Srijemu, u Vojvo¬ 
dini te među Hrvatima u Ugarskoj i Gradišču. Na misijske pohode odla¬ 
zi prvih godina iz Požege (1728-1729, 1732-1735) i Varaždina (1730- 
1731), zatim iz Pečuha i Petrovaradina, i konačno od 1738. iz Zagreba, 
odakle je odlazio i u Ugarsku. Vrativši se u prosincu 1754. iz posljed¬ 
njih misija koje je držao u Gyorskoj biskupiji, bio je na kraju sila, pa zato 
tih dana piše u predgovoru Duhovne pisanice: »Tako želim Vamo 
dobroga Nauka u knjigah ostaviti, da barem knjiga kano je ova male¬ 
na... poslije moje smerti, koja mi nije daleko, može posvidočiti i na 
misto mene očito ukazati, koliko Vas milujem...« I zaista na samu Staru 
godinu 1754, nakon održane propovijedi i zahvalnice Te Deum, neu¬ 
morni misionar blaženo predade dušu Stvoritelju. Pokraj odra izlože¬ 
nog u crkvi sv. Katarine dva se dana slijevalo mnoštvo naroda na 
posljednji pozdrav. I nakon 50 godina suvremenici bilježe kako »ga i 
danas općenito štuju i nazivaju svecem« i da »kod mnogih živi njegova 
uspomena«. 

POSTAO JE APOSTOLOM SVOGA NARODA 

Od proljeća do kasne jeseni Mulih je svake godine držao svečane 
misije prema metodi patra Segnerija. Trajale su obično oko deset 
dana, a sudjelovalo bi 5 do 30 tisuća ljudi, često i iz udaljenih mjesta. 
Kad bi dolazio u koje mjesto, dočekao bi ga župnik i poglavarstvo s 
narodom, a on je, često bosonog i s križem na leđima, prolazio s prat¬ 
njom od jednog mjesta misija do drugog. Propovijedao je po nekoliko 


puta na dan i na različite načine podučavao odrasle i djecu u kršćan¬ 
skim istinama. Tako npr. kroničar spominje da je 1733. u 11 misija 
održao 160 propovijedi, 70 poduka, 90 nagovora i 40 kateheza. Na 
kraju propovijedi Mulih se bičevao do krvi po golim leđima, da narod 
potakne na skrušenje i obraćenje. Tada bi se zavađeni izmirivali, hrlili 
k ispovjedaonicama ili bi se poput misionara udarali u znak kajanja. 
Narod stoga nije žalio ni provaljen put ni žrtve podnesene na misijama, 
jer bi se vraćao kao preporođen. »Nekima se pričinjalo kao da lete«, 
bilježi kroničar o misijama 1735. u Požegi, »kao da im je oduševljenje 
stvorilo krila, pa su i san zaboravili. A kada su se vratili iz misija, dru¬ 
gima su pričali o onome što su čuli. Neki su ponavljali uzdah: ’Ah, treba 
da ga čuješ ili bar da ga vidiš, pa makar bi nakon toga morao umrijeti.’« 

Pojava, primjer i pouke svetog misionara poticale su mase ljudi 
svih staleža od biskupa i plemića do seljaka i kmetova da zajedno u 
procesijama, noseći simbole pokore, javno predoče promjenu živote. 
Svugdje bi se na tisuće ljudi izmirivalo zaboravljajući uvrede, neprija¬ 
teljstva i nepravde. Ostavljali bi razne zle navike, psovke, čedomorstva 
i noćne sastanke te bi se vraćali revnijem primanju sakramenata i 
poštivanju Božjeg zakona. Mnogi su postajali pravi apostoli na misija¬ 
ma kada bi, idući u procesiji po danu ili uvečer, pozivali druge na pro¬ 
povijedi, ili bi odlazili u druga mjesta potičući narod na obraćenje. 

UKLONIO JE NEUKOST KOD PUKA 

Vrijeme koje bi mu preostalo od misija Mulih je ispunjao također 
apostolskim i prosvjetiteljskim radom. Zimi bi odlazio u zapuštena sela 
i poučavao djecu i odrasle u katekizmu. U gradovima bi propovijedao 
u raznim crkvama, držao duhovne vježbe puku, posjećivao bolnice i 
zatvore, a u Zagrebu je godinama vodio Kongregaciju sv. Izidora za 
seljački svijet. Uz to je, osobito noću uz svijeću, pisao poučne knjige za 
svećenike i puk koje je zatim dijelio na misijama kako bi svećenici 
mogli poučavati ostale, a svima je ostavio duhovnu hranu za dublje 
proučavanje i preživljavanje kršćanskog života. Zvuči nevjerojatno, ali 
uz sav svoj misionarski rad o. Mulih je napisao i izdao 26 djela. To su 
katekizmi, molitvenici, misijske pjesmarice, knjižice o raznim pobožno- 
stima, pouke o primanju sakramenata i slično. Pisao je konkretno i 
životno tako da su ga svi, makar iz različitih krajeva, mogli razumjeti. 
Djela su mu pisana kajkavskim, štokavskim i čakavskim narječjem. I 
sami naslovi djela govore što je njima želio pružiti, kao npr. katekizmi: 
Posel apostolski. Pisanica duhovna. Škola Kristuševa, Zercalo praved¬ 
no; molitvenici: Nebeska hrana. Duhovne metvice i dr. 

U svom je radu uvijek ujedinjavao ovo troje: pouku u vjerskim isti¬ 
nama, obraćenje na iskren i pošten život te pismenost. Sam je jednom 
napisao: »Niti sam našao niti sam u drugih pametnih vilaetih vidio 
boljega načina za naučiti zakon i viru, nego naučiti knjigu.« 

(Vidi prilog, str. 141-147) 


Josip Nilunević 

Osim »segnerijanskih misija« u našim su se krajevima isusovci 
služili i metodom francuskog misionara sv. Franje Regisa (+1670). U 
toj metodi misije su se ograničavale na pouku o temeljnim vjerskim isti¬ 
nama. Zato su se takve misije zvale Regisove ili katehetske misije. Od 
Regisove kanonizacije 1737. isusovci su u zemljama Habsburške kru¬ 
ne organizirali takav tip misija pod vodstvom poznatog katehetskog 
pisca Ignaza Parhamera, a carica Marija Terezija osnovala je za njih 
posebnu zakladu. 

U našim krajevima isusovački su misionari već / prije obilazili sela, 
osobito za zimskih mjeseci, gdje je narod bio najviše zapušten u vjeri, 
i tumačili mu katekizam, učili djecu čitati i dijelili poučne knjige. Siste¬ 
matski rad na opismenjavanju i vjerskoj pouci puka, u požeškom kraju, 
poduzeo je isusovac Josip Milunovič u razdoblju od 1752. do 1759, a 
nastavili su ga drugi patri sve do ukinuča Reda 1773. Tako su isusovci, 
a posebno Milunovič, još prije pučkog prosvjetitelja Matije A. Relkovića 
ne samo poticali u svojim djelima potrebu pismenosti, već su i sami po 
selima učili djecu i odrasle čitati i pisati. 

PROSVJETITELJSKI RAD POŽEŠKIH ISUSOVACA 

Odmah nakon oslobođenja Slavonije od Turaka, isusovci su 
počeli ondje djelovati: godine 1687. u Osijeku, a 1698. u Požegi. U gra¬ 
du Zlatne doline odmah su otvorili gimnaziju. Budući da ni u gradu ni 
u okolici nije bilo pučkih škola, privatno su poučavali dječake koji su se 
htjeli upisati u gimnaziju. Njihovim nastojanjem tek je 1756. otvorena u 
Požegi osnovna škola kojom su oni i upravljali. Inače su patri od počet¬ 
ka podučavali katekizam u crkvi u gradu i po okolnim selima. 

Počevši od 1727, Juraj Mulih kao misionar, sedam godina obilazi 
požeška sela te djecu i odrasle poučava u vjeri i u pismu. Videći vjer¬ 
sko neznanje i nepismenost puka piše on za njih katekizam Pisanica 
duhovna (1734) i prilaže kratku početnicu s uputama za čitanje, »da 
imadu lipu priliku naučiti se prije knjigu štiti (čitati), pako onda i Nauka 
(katekizam)«. 

Poznate su bile u Požegi kateheze slavnog pjesnika, isusovca 
Antuna Kanižlića, na koje je dolazilo i mnogo odraslih, pa i »dječaka od 
80 godina«. On je polaznicima vjeronauka 1735. podijelio više tisuća 
tiskanih početnica (abecevica), za koje su se jagmili i odrasli, željni da 
nauče čitati. Oba patra su kasnije izdala za taj kraj više katekizama i 
drugih poučnih knjiga. 

Taj rad požeških isusovaca upoznao je i mladi Milunovič te je 
odlučio poći njihovim stopama. 

Rodio se 15. ožujka 1709. u Visočanima kod Knina, ali se još kao 
dječak s rođacima preselio u Slavoniju. U Požegi je završio gimnaziju, 
zatim studira filozofiju i jednu godinu teologije u Zagrebu. 27. listopada 
1733. odlazi u Beč i stupa u isusovački red. Nakon novicijata po godinu 
dana predaje na gimnazijama u Požegi, Zagrebu, Varaždinu, zatim 
opet u Požegi, a od 1740. uči teologiju u Grazu. Od 1745. pa nadalje 
tri je godine profesor i kateheta u Požegi, zatim propovjednik - 1748. 
u Pečuhu, iduće godine u Osijeku, a od 1750. do 1752. opet u Pečuhu. 
Zbog slabog zdravlja nije mu bila ispunjena mladenačka želja za pre¬ 
komorskim misijama, pa je sada isposlovao od poglavara da se posve¬ 
ti katehetskim misijama u požeškom kraju. Tako ujesen 1752. ponovno 
dolazi u Požegu. 


MILUNOVIĆ - MISIONAR I PUTUJUĆI UČITELJ 

Josip je otprije poznavao veliko neznanje tamošnjeg puka te je, 
kao i Mulih, znao da se bez knjiga ne može usaditi vjersko i drugo zna¬ 
nje i osigurati mu trajan uspjeh. Ali šta če nepismenim ljudima knjiga? 
Zato on odluči da narod nauči najprije čitati. Već prve godine obišao je 
12 sela kutjevačke opatije. Rano ujutro učio bi djecu vjeri i slovima, 
preko dana bi ispovijedao i obilazio bolesnike, a navečer, nakon dnev¬ 
nih poslova opet bi sakupio djecu i odrasle na pouku. Iste godine bilježi 
Josip u kronici: »Sad vidiš muško i žensko kako nose abecedarke, pro¬ 
matraju slova, slažu slogove. Mnogo djece, muške i ženske, naučilo je 
vješto čitati. Mnogi dječaci (postali su) ministranti, a u odraslih probu¬ 
dila se želja za znanjem.« Tako misionar nastavlja kasnije i u drugim 
selima: nedjeljom propovijeda mnoštvu naroda koji dolazi s raznih 
strana, a svaki dan s djecom odgonetava tajne slova. Naprednima je 
podijelio svu silu poučnih knjiga, a u nekoliko sela je utemeljio osnovne 
škole. Zanimanje za knjigu raslo je i kod odraslih. »Čudo je«, piše 
Josip, »kako roditelji tjeraju svoju djecu da ih nauče čitati, kako bi lakše 
naučili otajstva vjere potrebna za spasenje.« 


No, najteže je bilo s malim pastirima koji su cijele dane provodili 
na pašnjacima. Za njih je Milunovič znao ostati u mjestu po mjesec 
dana stanujući u nekoj kolibi. Rano ujutro došao bi na mjesto gdje se 
pastiri skupljaju sa stadima. Održao bi im pouku, a onda ih otpustio na 
njihov posao. Poslije podne bi ih opet potražio da ponove lekcije i da 
im zada nove, a navečer kad su se mališani vratili u selo opet bi se 
okupili oko misionara, a on ih je poučavao do kasne noći. Imao je 
misionar u tome i neprilika kada je morao dugo lutati po pašnjacima da 
ih pronađe, ili kada bi se dječaci sakrivali pred njim ili bi bježali te ih je 
morao loviti. A kada bi se oni branili da nemaju vremena za učenje, 
Josip bi uzeo štap i pazio na stado, dok su mališani učili slova i postav¬ 
ljene zadatke. 

Ipak se Milunoviću širenje pismenosti činilo presporo, te on 1756. 
uvede tečajeve za nepismene. Izabrao bi sposobnije mladiće i djevoj¬ 
ke koji su onda po njegovim uputama svakodnevno sakupljali djecu i 
mladež, poučavali ih u vjerskim istinama i učili ih čitati. Plod je misio- 
narevog truda nakon šest godina bio ogroman. Po svim selima oko 
Požege mnogi su naučili čitati. »I tako,« veli kroničar, »iz dana u dan 
sve više iščezava neznanje potrebnih i korisnih stvari, jer seljaci i sami 
uče u slobodno vrijeme neuke što su naučili od misionara, ili iz knjiga, 
obrazujući tako i svoje prijatelje u kršćanskom nauku i pismu.« 

S Josipom posljednjih godina djeluju i drugi patri iz Požege, a 
Juraj Barjaktari, Petar Lipovčić, Ivan Trnski i drugi nastavljaju njegov 
rad sve do 1773. Oni osnivaju nove škole, razna društva, organiziraju 
svečanosti, javna natjecanja i najboljima dijele nagrade. 

Osim toga, Milunovič u svom radu nikada nije zaboravio bolesne 
i umiruće, uz koje bi često znao provesti cijelu noć. Godinama je obi¬ 
lazio zatvorenike i ispraćivao nesretnike osuđene na smrt. Mnogima je 
od njih spasio život dokazavši da su bili krivo osuđeni. Posljednjih mje¬ 
seci života, iscrpljen i bolestan, znao bi se dovući pred vrata požeškog 
kolegija i poučavati djecu. I kad je već bio na samrtnoj postelji još je 
tumačio istine vjere ljudima iz puka, koji su ga posjećivali. Umro je 27. 
listopada 1759. 


NAUČITI KNJIGU ŠTITI 

Josip ne samo da je promicao pismenost, nego je o pismenosti i 
napisao možda najljepše stranice toga doba u Predgovoru djela Šest 
nedilja na poštenje sv. Alojzije Gonzage (Zagreb 1759). U njemu on 
nagovara narod da prigrli knjigu: »Poznati ćeš... kolika je korist, koliko 
li naslađenje duhovno, znati knjigu štiti i š njom se kako valja služiti: 

kako oda zla i od grihah odgovara, a kako na dobro, na korist, na sve¬ 
tost i na ljubav Božju nagovara.« Odgovara također onima koji su seo¬ 
sku djecu odvraćali od knjige tvrdeći da im nije potrebna. Djeca na selu 
ostaju u vjerskom neznanju upravo zato jer »ne znadu knjigu štiti«, a 
njima je knjiga potrebnija nego onima u gradu gdje ima dosta svećeni¬ 
ka i učitelja da ih pouče, dok ih na selu nema dovoljno. »Ako dakle po 
selih ne znadu knjige štiti, niti sebi niti drugima ne mogu pomoći.« 

Čak oštrijim riječima od Relkovića šiba zle običaje seljaka i preko- 
rava roditelje jer su, po njegovu mišljenju, oni krivi što djeca zaziru od 
knjige. »Nećete da dica knjigu uče, a morete ji pušćati i obdan i obnoć 
da se skitaju i vratolome od igre do igre, od kuće do kuće. Nećete da 
dica knjigu uče, a morete ji pušćati na nikakvo vražje prelo, vražji kon- 
ćac, vražji jastučac. Nećete da dica knjigu uče, a morete ji izgledom 
vašim opakim učiti, da vragu pridaju, da viru, da dušu, da otca, da maj¬ 
ku, da greb, da dasku sramote, ruže, grde, psuju i ne poštuju.« 

Na kraju blago opominje staro i mlado: »Ako dakle želite i vašu i 
diče vaše dušu spasiti, molim vas, za isto spasenje vaše, ne gubite 
duše, već mlađe vaše nukujte, nagovarajte, karajte, nagonite da i knji¬ 
gu i po knjigi stvari svete i potribne uče i nauče... Tebi najposli, i muška 
i ženska glavo, velim i sa svetim Bernardom ovi svit dajem: ’Ako hoćeš 
s Bogom vazda biti, vazda moli, vazda štij!’ Štij reko, i nemoj se obliniti 
ovi isti Predgovor’ drugim višje puta proštiti. Nemoj se obliniti i druge 
uza se, navlastito kućane i domaće tvoje, štiti učiti i naučiti.« 

(Vidi prilog, str. 148-151) 


Ive Marija Hatljašević 


Slavna Dubrovačka republika bila je prvo polje rada isusovaca u 
našim krajevima, i u njoj su sve do konca 18. stoljeća djelovali mnogi 
glasoviti misionari. Republika je još za života osnivača isusovačkog 
reda, sv. Ignacija Loyole, tražila da se isusovci nastane u njezinom 
gradu, te je Ignacije 1555. ozbiljno namjeravao osnovati u Dubrovniku 
kolegij, ali se tada to nije ostvarilo. Ipak je jedan od njegovih prvih dru¬ 
gova, Nikola Bobadilia, bio prvi isusovac koji je 1560. djelovao u gradu. 
Nakon njega, u istom stoljeću, u nekoliko navrata dolaze isusovci iz 
Italije kao propovjednici i misionari. Među njima bili su Julije Mancinelli 
i Emerik de Bonis. A kasnije, kada je Družba Isusova početkom 17. st. 
osnovala u Dubrovniku stalnu rezidenciju koja je 1685. prerasla u kole¬ 
gij, uvijek je nekoiiko patara držalo pučke misije na području Dubro¬ 
vačke republike, ali i u drugim krajevima. Tako tamo djeluju: Aleksan¬ 
dar Komulović, Bartol Kašić, Ardelio Della Belia, Bernard Zuzorič i 
mnogi drugi. 

Posljednji dubrovači pučki misionar u 18. st. bio je Ivo Marija Mati- 
jaševič (Gian Maria Mattei), čovjek svestranog i širokog znanja, jeziko¬ 
slovac i povjesničar, izvrstan propovjednik i pisac. On je i nakon ukinu¬ 
ća isusovačkog reda (1773.) nastavio misionarski rad kao dijecezanski 
svećenik. 

MALI ĐAK, USPJEŠAN STUDENT, 

PRAVNIK, ISUSOVAC 

Svoj zanimljiv mladenački put i školovanje opisao je sam Matija- 
ševič u svojim autobiografskim bilješkama. Potječe iz ugledne dubro¬ 
vačke obitelji. Otac mu se zvao Matej a majka Katarina rođena Ančić. 
Rodio se 25. lipnja 1714. Kršten je u dubrovačkoj katedrali 2. srpnja. 
Kad mu je bilo sedam godina, umro mu je otac. Mali Ivo započne tada 
školovanje u Dubrovačkom kolegiju. S jedanaest godina (1725.) odlazi 
u Italiju gdje su mu živjela dva strica: Vlaho i svećenik Đuro. Đuro je bio 
pjesnik i zaslužni kulturni djelatnik. Kod isusovaca u Anconi nastavlja 
gimnaziju. Najprije stanuje u sjemeništu a zatim kod strica Vlaha. Kon- 

cem 1728. odlazi u Rim, a iduće godine započinje studij filozofije na 
isusovačkom Rimskom kolegiju. Nadaren i željan znanja Ivo več 1730. 
usporedo sa studijem filozofije pohađa i predavanja iz matematike na 
učilištu S. Pantaleo koje vode redovnici pijaristi. Nakon nekoliko mje¬ 
seci ipak napušta studij matematike i upisuje pravo na sveučilištu 
Sapienza. Doktorirao je 1733. iz crkvenog i državnog prava i počinje 
raditi u kancelariji advokata Gulieima Ricce. Ivi se otvarala sjajna 
odvjetnička karijera. Otmjen i sposoban kretao se u društvu uglednih 
ličnosti Vječnoga Grada, ali nakon nekoliko godina odluči stupiti u 
redovnički stalež. Več je ranije obavio duhovne vježbe kod isusovaca, 
a oni su mu bili i duhovni vođe. Tako ujesen 1738. najprije diplomira iz 
filozofije koju je slušao prijašnjih godina, a zatim 5. listopada iste godi¬ 
ne ulazi u isusovački red. 

Nakon dvogodišnjeg novicijata šest godina predaje u različitim 
isusovačkim kolegijima: po godinu dana u Sori i Ilirskom kolegiju u 
Loretu, dvije godine u Macerati i jednu godinu u Fermu. Ujesen 1746. 
započne studij teologije u Rimskom kolegiju, a več iduće godine 
poslan je u svoj rodni grad, gdje ga je stonski biskup Hijacint Milkovič 
zaredio za svećenika. Na Malu Gospu služio je Mladu misu u isuso¬ 
vačkoj crkvi sv. Ignacija u Dubrovniku. Potom nastavlja studij teologije 
u Rimu. Koncem studenoga 1751. konačno se vrača u Dubrovnik gdje 
če djelovati punih 40 godina. 


ZNANSTVENIK I MISIONAR 

Od svog dolaska u rodni grad Matijaševič je propovjednik, kate¬ 
heta i pučki misionar na području Republike. Svake bi godine obišao 
nekoliko župa s drugim dubrovačkim isusovcima. Najprije sa Đurom 
Bašičem poznatim kroničarom i propovjednikom, a kasnije s Ivom Bas- 
seglijem. Obično su ih na misijama pratila dva dubrovačka svećenika, 
koji su im pomagali u ispovijedanju i katehiziranju djece. 

Ivo je bio svestranog znanja i zanimanja, pa se uz misionarski rad 
bavio raznim područjima znanosti i kulture. Još na lađi kojom 1751. 
putuje u Dubrovnik, upoznaje pravoslavnog popa Jovana Mladinoviča 
iz Beograda. S njim, onako za razonodu, sastavlja talijansko-hrvatsko- 
ruski rječnik. Jezičnim se problemima bavio godinama pa je zato 
mogao napisati hrvatski rječnik i gramatiku, latinsko-ruski rječnik i mali 
rječnik bilja s hrvatskim, latinskim i talijanskim imenima. Dok je, držeći 
misije, prolazio mjesta dubrovačkog kraja, marljivo je bilježio sve što bi 
našao vrijedno od starih spomenika, antičkih natpisa, umjetničkih djela 
ili dokumenata. Neumorni sakupljač kulturnog blaga ostavio je u tri 


velika sveska (Zibaldone) mnoštvo prijepisa dokumenata, vrijednih 
rukopisa i podataka iz kulture, političke, pravne i crkvene povijesti 
Dubrovačke Republike, a sakupio je dosta starih rukopisa i knjiga. 

Več je u Rimu surađivao s glasovitim isusovcem i humanistom 
Jeronimom Lagomarsinijem u izradbi komentara klasičnih latinskih 
djela, i ovaj ga je zbog njegove učenosti veoma cijenio. Godine 1755. 
pozvan je u Rim da pomogne Lagomarsiniju u pripremi kritičnog izda¬ 
nja Ciceronovih djela, ali na vruće molbe nadbiskupa i mnogih sugra¬ 
đana Ivo ostaje u Dubrovniku. Jakovu Coletiju, jednom od autora 
poznatog djela »lllyricum Sacrum«, često je davao dragocjene podat¬ 
ke 0 povijesti Dubrovnika. 



PANORAMA DUBROVNIKA, AKVAREL IZ PRVE POLOVICE 18. ST. 

Nakon što je 1773. ukinut isusovački red, Matijašević živi i radi 
kao svjetovni svećenik na Boninovu, izvan gradskih zidina, a s Base- 
glijem još godinama drži pučke misije po dubrovačkom kraju. Tada je 
(1783.) izdao prvo hrvatsko djelo o pobožnosti Srcu Isusovu »Šarce 
prisveto Jezusovo« u koje je uvrstio i nekoliko pjesama Anice Boško- 
vić, sestre učenjaka Ruđera. Još je napisao nekoliko pobožnih knjižica 
na hrvatskom i latinskom, te dnevnik svog dolaska i prvih godina rada 
u Dubrovniku (1751-1753) na talijanskom. Preminuo je 7. veljače 
1791. i pokopan je u crkvi sv. Jurja na Boninovu (»Tri crkve«). 

MEĐU RIBARIMA U DUBROVAČKOM KRAJU 

Učeni ali skromni Matijašević desetljećima je obilazio sela i gradi¬ 
će u Konavlima, dubrovačkom primorju i otocima, na Plješću i Korčuli, 
te strpljivo poučavao u vjeri seljake, ribare i mornare. Često je misija¬ 
ma pribivalo mnogo naroda iz okolnih mjesta, a misionare su veselo 
ispraćali pucnjavom iz mužara i pušaka, prateći ih u procesiji do 
susjednog mjesta. Ljudi bi misionarima izložili svoje sporove s molbom 
da ih oni riješe. U mnogim su se mjestima izmirivali zavađeni pojedinci, 
obitelji, pa i mještani dvaju sela, narod sa župnikom, svjetovnim pogla¬ 
varom ili biskupom. Ponekad bi misionari zatražili i pomoć svjetovne 
vlasti da ona izgladi razmirice ili ukloni javne sablazni. Koliko su to 
smatrali važnim vidi se iz toga što su Bašić i Matijašević 1757. u jed¬ 
nom mjestu na Pelješcu prekinuli započete misije i vratili se u Dubrov¬ 
nik, jer su se neki protivili izmirenju stanovnika dvaju sela. Tada vlada 
uze stvar u svoje ruke, dade smutljivce dovesti u grad i prisili ih da pri¬ 
hvate nagodbu. Pod utjecajem misija iskorijenili bi se loši običaji, razna 
praznovjerja, psovke i pijanstvo. 

U nekim mjestima misionari bi zatekli samo žene, starce i djecu. 
Muškarci su, naime, bili na moru u ribolovu ili naprosto na plovidbi. No 
često bi ljudi barem na nekoliko dana prekinuli sve poslove, o kojima 
je inače zavisio život njihovih obitelji, samo da pribivaju misijama, svje¬ 
sni da treba misliti i na potrebe duše. 

Premda je Matijašević malo objavio od svojih radova, i prema 
sudu povjesničara premalo Iskoristio od svog velikog znanja i talenta, 
ostavio je mnoštvo građe o povijesti svoga kraja, a najveći dio svog 
života posvetio je za duhovno dobro jednostavnih i neukih ljudi. 


Leopeid Locatcili 


U isusovačkom koligiju na Rijeci uvijek je bilo po nekoliko patara 
koji su držali misije na Kvarneru, u Istri i na području Senjsko-modru- 
ške biskupije. Sredinom 18. st. djelovali su kao misionari, među osta¬ 
lima i isusovci rodom iz poznatih riječkih patricijskih obitelji. Među nji¬ 
ma su bili Franjo Ksaver Cortivo, Juraj Mordax i Antun Fanello. Svi su 
oni rjeumorno širili radosnu vijest u gradovima i okolnim selima te po 
vojnim utvrdama i taborima. S njima oko 15 godina djeluje i Leopoid 
Locatellj rodom iz Pokupskog, podrijetlom Talijan, koji najljepše godine 
svoga života posvećuje duhovnom dobru ljudi svoje domovine. 

SPREMAN ŽIVJETI I UMRIJETI U HRVATSKOJ 

Leopoid se rodio u plemićkoj obitelji 26. listopada 1724. u Pokup- 
skom blizu Karlovca. Otac mu je bio u službi nekog višeg plemića, a 
majka je bila ključarica kod virovitičkog župana grofa Ljudevita Patači- 
ća. Očito je da su Locatelli starinom iz Italije, ali su se tijekom vremena 
posve pohrvatili jer je Leopoid u mladosti poznavao samo hrvatski 
jezik. Gimnaziju polazi u Varaždinu i bio je najbolji učenik u svom raz¬ 
redu. Premda je bio jedino dijete svojih roditelja, još u drugom razredu 
odlučio je da se posveti duhovnom staležu te je tada zavjetovao Bogu 
čistoću. Nakon završene gimnazije zamolio je da bude primljen u isu¬ 
sovce. Pristupnom ispitu podvrgao se u Varaždinskom kolegiju te bude 
primljen među kandidate reda. Tom je prilikom izjavio daje »spreman 
živjeti i umrijeti u Hrvatskoj i u krajevima Slavonije te propovijedati na 
jeziku tamošonjeg naroda«. Naime, budući da su isusovci u hrvatskim 
krajevima imali više kolegija u kojima često nije bilo dovoljno domaćih 
ljudi, radili su u njima i stranci. Mnogi pak sposobni Hrvati radije su 
odabirali visoke službe na stranim učilištima. Isusovačkim poglavarima 
bilo je pak stalo da pronađu što više mladića iz Hrvatske koji će biti 
spremni da kao isusovci djeluju u svojoj domovini. Tako je i Leopoid, 
premda plemićkog roda i vrlo nadaren, kao mladić pokazao spremnost 
I volju da svoj život posveti za duhovno dobro svoga naroda, što je 
kasnije i ostvario. 

u isusovački novicijat ulazi u Beču 27. listopada 1744. Nakon dvi- 
ie aodine novicijata, u Gyoru se usavršava u humanističkim naukama. 
Godine 1748. i 1749. u Zagrebu je upravitelj sjemeništa i predaje gra¬ 
matiku. Zatim studira filozofiju u Grazu, a 1753. i 1754. opet je srednjo¬ 
školski profesor i to u Požegi. 

Četiri godine studira teologiju u Trnavi. Nakon završenog školo¬ 
vanja ujesen 1759, dolazi u Rijeku za pučkog misionara. Najprije 
ponire Franji Ks. Cortivi, a kada je taj 1761. postavljen za te 9 loga 
senjskom biskupu, Locatelli postaje voditelj pučkih misija koje se 
pokreću iz Riječkog kolegija, te ostaje na toj dužnosti sve do 1773. 


MISIJE U ISTRI I SREDIŠNJOJ HRVATSKOJ 

Leopoid je svake godine s još jednim misionarprri po nekoliko 
mjeseci držao pučke misije u Istri, u Hrvatskom Primorju i po sredi^snjoj 
Hrvatskoj. Najčešće su se služili segnerijanskom metodom svečariih 
misija na koje je dolazio narod i iz okolnih krajeva. Tako se često desilo 
da bi i u nekom malom mjestu dnevno pribavilo misijama i po više tisu¬ 
ća ljudi. Najviše naroda skupilo se obično zadnjeg dana kada se održa¬ 
vala pokornička procesija. .... u i i „ 

Godine 1760. u Krkavčama kod Kopra, svaki je dan bilo oko 

8.000 ljudi, a na završnoj procesiji preko 9.000. U Novoj Vaši kod Uma¬ 
ga do 10.000, iduće godine u Kastvu svaki dan oko 6.000, a na proce¬ 
siji oko 10.000. U Mošćenicama je posljednjeg dana bilo preko 8.000, 
od kojih se toga dana pričestilo 6.980. U Grobniku je 1763. bilo oko 
8.000 ljudi, a 1769. u Brinju svaki dan od dvije do tri tisuće, dok je na 
procesiji bilo do 6.000. Najveći dio naroda koji je dolazio na^ misije 
pomirio se s Bogom i primio sakramente, a rriisionari u izvještajima 
često donose zanimljive podatke o velikom broju i revnosti sudionika. 
U Senjsko-modruškoj biskupiji na četirima misijama 1762. g^odine 
sudjelovalo je ukupno oko 40.000 ljudi, a pričestilo ih se oko 32.000. 

Narod koji je dolazio iz daleka proveo bi dane i noći pod vedrim 
nebom na grobljima ili na poljima, s ono malo hrane što bi ponijeli sa 
sobom. Posebno dirljiv prizor pružale su majke s dojenčadi. Da bi pri¬ 
bivale misijama, a da se ne odvoje od svoje dječice, riosile su ih u 
košarama na glavi ili privezane na leđima^ U Vojnoj krajini cesto bi čita¬ 
ve vojne posade slušale propovijedi, a časnici su prednjačili pobož- 
nošću i spremnošću da pomognu misionarima u svernu. Gradili bi 
pozornice za propovijedi na trgovima, postaje za procesije na putovi¬ 
ma, brinuli se za smještaj misionara i pratili ih s vojnicirna na putova¬ 
njima. Vojnici katolici plaćali bi pravoslavnima da ih zamijene na straži 
kako bi mogli slušati što više propovijedi i ispovjediti se. 


Zanimljivo je bilo gledati visoke časnike, plemiće i ugledne građa¬ 
ne pomiješane s priprostim pukom kako slušaju propovijedi ili nose 
simbole pokore u procesijama. Često bi misijama pribivali i pravoslavci 
žaleći što oni nemaju tako učenih i revnih svećenika koji bi ih poučili u 
vjeri. Lijep primjer kršćanske revnosti pokazali su 1771. radnici kraljev¬ 
skog rudnika i talionice željeza u Čabru i Fužinama u Gorskom Kotaru. 
Upravitelj im nije mogao dozvoliti da preko dana izostanu s posla, pa 
su oni radili noću, samo da bi se, makar umorni i neispavani, posvetili 
spasu svoje duše. I sam je upravitelj dolazio svaki dan na propovijedi 
i nakon misija posebnim dopisom zamolio senjskog biskupa i svoje 
nadležne da bi se za njegove radnike misije držale svake treće godine. 



biskup s narodom dočekuje misionare na početku misija, grafika iz 18. ST. 

Nekih je godina Locatelli pratio biskupa na kanonskoj vizitaciji 
biskupije. Prošli bi tada od 15 do 20 župa, zadržavši se u svakoj dva-tri 
dana, u kojima je misionar propovijedao i podučavao djecu vjeronauk. 
Drugiput bi držao kratke katehetičke misije po selima, da što boije pou¬ 
či djecu i odrasle u vjeri. U vrijeme kad je boravio u Riječkom koiegiju 
također je propovijedao u gradu, katehizirao djecu i pohađao boiesnike 
i zatvorenike. 

OD VANJSKIH SIMBOLA I POUKA DO OBRAĆANJA 

Po primjeru na patra Segnerija, Locatelii i drugi riječki misionari 
združivali su u misijama teatrainost i svečanosti sa svakodnevnom 
strpijivom poukom malih i velikih. Kao što su propovijedima i katehe- 
zom podučavali narod, tako su ga svečanostima, simboiičnim slikama, 
prizorima i procesijama poticali na skrušenje i obraćanje. Prije i poslije 
svake propovijedi narod je, predvođen dvojicom pjevača, pjevao pri¬ 
godne pjesme. Dva muškarca, odjevena u crno, stajaia su uz misiona¬ 
ra dok je govorio. Jedan je nosio raspeio, a drugi simboie pokore. 
Nakon katekizma župnik je donio Presv. Otajstvo i postavio ga pokraj 
govornice, a misionar je s narodom pred Njim molio i pjevao prikladne 
pjesme. Za vrijeme pokorničke procesije također su na postajama, 
postavijenima uz put, biii raziičiti simboli: mrtvačka glava, slika osuđe¬ 
ne duše, siike smrti, pakla i slično. 

Misionar je često držao i staleške pouke, zasebno za žene, za 
djevojke i za muškarce, a svako bi popodne misionari i drugi svećenici 
poučavaii djecu u vjeronauku. Na kraju misija priredili bi ispite i najbo¬ 
ljima dijeliii nagrade. Podijeliii bi redovito mnoštvo katekizama, misij- 
skih knjižica i pobožnih predmeta. 

Navedimo samo nekoiiko primjera od mnogih piodova misija 
patra Locateilija. U zapadnoj Istri 1760. jedni su se ostaviii praznovjerja 
i čaranja, drugi su povukli nepravedne parnice i nadoknadiii učinjenu 
štetu, a mnogi su donosiii novac misionaru da ih vrati njihovim dužni¬ 
cima. Dva ubojice obvezali su se da če se pobrinuti za uzdržavanje 
žena i djece ubijenih. U Primorju 1762. četiri mornara priznaše uboj¬ 
stvo što su ga tajili mnogo godina. Pomiriii se sinovi s ocem, a godina¬ 
ma su živjeii u velikoj mržnji, namještali uzajamno zasjede i jedni dru¬ 
gima radili o glavi. 

Nije nam poznato gdje je Locateii živio i što je radio nakon ukinu¬ 
ća Isusovačkog reda, kao ni to kada je umro. 


NIJo Lovini^ 


Rad isusovačkih misionara među Hrvatima, u prošlim vjekovima, 
odvijao se na više načina, već prema socijalnim i političkim prilikama 
dotičnog vremena i potrebama puka. Jedni drže pučke misije po seli¬ 
ma i gradovima, drugi djeluju među vojnicima u vojnim taborima, neki 
pak rade među Hrvatima u susjednim zemljama, gdje su pomiješani s 
drugim narodima i vjeroispovijestima. Misionari za Hrvate izvan matič¬ 
ne domovine stanovali su u isusovačkim rezidencijama ili tzv. misijama 
odakle su pružali duhovnu okrepu i vjersku pouku našim ljudima koji 
su, najčešće bez župnika i učitelja, čamili u velikom materijalnom i 
duhovnom siromaštvu. Obilazeći neki kraj, ostali bi u pojedinom mjestu 
koliko je bilo potrebno. Ponekad je to bilo i po više mjeseci ili čak više 
godina. Takav je misionar bio Mijo Lovinić koji je djelovao najprije u 
Pečuhu i u Temišvaru, a zatim kao župnik u hrvatskom mjestu Karašo- 
vi u Banatu (danas u Rumunjskoj). Među tim ljudima ostavio je neza¬ 
boravnu uspomenu svojim požrtvovnim radom, te svetim i pokorničkim 
životom. 

DIJETE BOSANSKIH IZBJEGLICA 

Burna je bila mladost darovitog Mije Lovinića rođenog oko 1683. 
u Kraljevoj Sutjesci u Bosni. Otac mu je bio zanatiija, draguijar, a imao 
je puno djece. Iz Bosne se vjerojatno odselio s obitelji 1697. kada je s 
kršćanskim vojskovođom Eugenom Savojskim na poviačenju pošlo iz 
Bosne oko 30.000 ijudi prema Siavoniji i Ugarskoj. Ne znamo gdje su 
se Mijini roditelji nastaniii, no otac mu je ubrzo umro, a majka se preu¬ 
dala da prehrani brojnu djecu. 

Mijo je negdje u Ugarskoj završio srednju školu a zatim studirao 
fiiozofiju u Grazu. Godine 1706. upisao se na studij teoiogije u Beču, 
no već 4. veijače iduće godine odiazi u isusovački red u istom gradu. 
Završivši dvogodišnji novicijat, doiazi u Zagreb i četiri godine predaje 
na gimnaziji. Od 1714. do 1717. studira teologiju u Grazu, a zatim 
obavija treću godinu kušnje u Judenburgu. 

POLIGLOT, PROPOVJEDNIK, TEOLOG 

Osim što je znao hrvatski materinski jezik, još kao mladić naučio 
je njemački i madžarski, a kasnije još češki, slovački i rumunjski. Uz to 
se za čitavo vrijeme studija odlikovao izvanrednom marljivošću te je 
stekao veliko znanje. Zato ga poglavari odmah nakon završenog ško¬ 
lovanja poslaše da apostolski djeluje u krajevima gdje žive različiti 
narodi, a gdje je katoličko pučanstvo, pomiješano s pravoslavnim i pro¬ 
testantima, često bilo bez duhovnoga pastira, zapušteno u vjeri, pa 
stoga u opasnosti da njime zavladaju različite zablude i praznovjerja. 

Tako je Lovinić najprije četiri godine propovjednik i kateheta u 
Pečuhu u Ugarskoj, a zatim tri godine u Temišvaru u Rumunjskoj. U 
tim su gradovima već do tada, tijekom jednog stoljeća, stalno radili 
hrvatski misionari. Brinuli su se za svoje sunarodnjake ne-samo u tim 
mjestima nego i za one razasute po okolnim krajevima. Naš misionar 
Mijo Lovinić također često zalazi u okolna hrvatska sela da bi djecu i 
odrasle poučio u temeljnim istinama vjere i okrijepio ih sakramentima. 

Kao poznavalac mnogih jezika, Lovinić djeluje također među Mad¬ 
žarima i Nijemcima i u svakoj prilici svima želi pomoći. Pobrinuo se da 
se izrade jasna moralna i pravna načela o zajedničkom životu katolika 
i pravoslavnih. Jedan je nacrt tih odredbi predložio 1721. u Temišvaru 
na javnoj sjednici pred carskom upravom, u nazočnosti grkoistočnog 
metropolita i dvaju vladika. Nacrt je bio od svih prihvaćen, a upravitelj 
pokrajine gaje potvrdio. U tim pravilima misionar daje upute pravoslav¬ 
nim poglavarima kako će voditi svoje vjernike i iskorijeniti moralne 
zloupotrebe: kako će se katolici zaštititi od njihove nasrtljivosti i pomalo 
pravoslavne raspoložiti da prihvate sjedinjenje. Za one Rumunje koji 
su se koncem 17. st. sjedinili s Katoličkom crkvom, pripremio je i 1726. 
izdao veliki katekizam na njihovu jeziku pisan ćirilicom. Ti grkokatolici 
nisu dotad imali takvog priručnika pa je bio koristan svima, posebno 
njihovim župnicima za poučavanje puka. 


ŽUPNIK, GRADITELJ I UČITELJ 

Dok je Lovinić iz Temišvara posjećivao banatska sela zapazio je 
veliko vjersko neznanje i duhovnu zapuštenost Hrvata iz Karašove 
(Carasova), koje suvremeni kroničar naziva starosjediocima u onim 
krajevima. Oni nisu imali ni župnika ni crkve. Od vjerskih istina jedva 
da su što znali, a razna praznovjerja, gatanja i bezvrijedne običaje obd- 
ržavali su kao svete obrede. Premda su još u tursko doba s ponosom 
isticali da su katolici, s vremenom su ih, zbog suživota s pravoslavnima 


i drugim inovjercima, zarazile razne zablude. Zato misionar zamoli 
poglavare da ostane među svojim sunarodnjacima pa je od 1726. do 
prerane smrti 1730. njihov župnik i pravi preporoditelj. Kroz četiri godi¬ 
ne Karašovane je naučio što treba vjerovati, što činiti a što izbjegavati. 
Odbacili su razna praznovjerja i zablude, počeli redovito pristupati 
sakramentima i naučili su osnovne molitve. 

Neumorni misionar posvećuje svojem stadu sve svoje vrijeme i 
ulaže svu snagu, kako je to zapisao kroničar: »Nedjelje i blagdane u 
godini posvećivao bi sad svetim obredima, sad propovijedima i pouča¬ 
vanju u vjeronauku. Time bi se bavio od ranog jutra do kasne večeri ne 
ostavljajući za sebe u podne ni četvrt sata da uzme nešto malo hrane. 
Tek što bi je stavio u usta, već bi se žurio do skupina ljudi ili koliba, 
razasutih ovamo-onamo... U radne bi ih dane, pogotovo u zimsko doba 
kad su se zadržavali u kolibicama razasutim po brežuljcima, neprekid¬ 
no obilazio i mnoge bi sate ugodna ćaskanja obogaćivao vrlo korisnim 
razgovorima.« Nije zaboravljao ni mališane. Za njih je osnovao školu i 
u njoj sam svaki dan poučavao. 

Sagradio je Mijo svojim Karašovanima i veliku skladnu crkvu, prvu 
u Banatu. Ona je bila zaista njegovo djelo, jer je ne samo pribavio i 
isprosio potrebna sredstva za gradnju, nego je i sam s radnicima 
kopao temelje, razbijao kamenje, donosio žbuku i cigle, slagao skele i 
spretno se uključivao u sve poslove kao radnik svake struke. Kada je 
crkva bila dovršena, pobrinuo se da se iznutra uresi i snabdije svim 
potrebnim za službu Božju. Pribavio je tri oltara umjetnički izrađena od 
orahovine, i za njih je od isusovačkog provincijaia dobio šest slika, izra¬ 
đenih od umjetnika u Beču. 


POKORNIK I SVETAC 

Lovinić se ne samo isticao neprestanim požrtvovnim /adom za 
duhovno dobro svojih vjernika, nego je i sam živio siromašno i trapio 
tijelo postom i pokorom. Stanovao je u bijednoj kolibici, kakve su imali 
i njegovi mještani, a rijetko bi uzimao meso i toplu hranu. Uglavnom se 
zadovoljio s nešto hladne hrane i kruha površno ispečena pod pepe¬ 
lom koji je narod zvao »malei«. Upravitelj pokrajine svjedoči za njega: 
»Gotovo svu noć bi probdio u svetom bdjenju. Češće su ga vidjeli gdje 
na otvorenom polju, pa i za najžešće zime, kleči na hladnoj zemlji i 
mnoge sate provodi u molitvi.« Isti upravitelj često je čuo kako misionar 
dugo bičuje svoje mršavo tijelo, a nakon njegove smrti otkrio je da mu 
je žičani pokornički pojas, kojeg je stalno nosio, već skoro urastao u 
kožu. 

otac Mijo bio je uistinu krepostan čovjek, pa nije čudno što su ga 
ljudi čitavog kraja voljeli i cijenili, i pravosiavni su rado siušali »svetog 
oca«, kako su ga nazivali. Sve što je rekao primali su kao proročku 
riječ. Mnogi od njih, kad bi ih pitaii koje su vjere, odgovaraii bi da vje¬ 
ruju u Boga u koga vjeruje otac Mijo: zar kojoj neistini uči taj muž bez 
traga grijeha i najsvetijeg života? 

Naporni rad bez odmora, neprestani post i pokora, a konačno i 
nebriga za samog sebe, prerano su skršiie misionarove sile. Premda 
su mu poglavari iz Temišvara poslali skupe lijekove i jednog svećenika 
da bude uz njega u bolesti, ništa mu više nije moglo pomoći. Do kraja 
iscrpljen, u teškim bolovima i visokoj temperaturi sasvim smireno pre¬ 
da dušu Bogu kome je nesebično služio cijelog života. Preminuo je 25. 
siječnja 1730. i uz oplakivanje svojih Karašovana sahranjen je u crkvi 
koju im je podigao. 

(Vidi prilog, str. 152-158) 

Ivan Vreman 


u izvješću 0 kineskim misijama, objavijenom 1624, opisuje se 
Vremanov ulazak u Kinu, te se govori i o njegovim patnjama na putu, 
0 boiesti i preranoj smrti. 

(Ocu Emanuelu Diazu mlađem) određen je za suputnika o. Ivan 
Vreman Dalmatinac, dobar poznavalac matematike. Njega je naš pro- 
kurator (o. Nikola Trigault) jedva dobio od našeg Velečasnog O. Gene¬ 
rala Klaudlja Akvavive, lako je on (Ivan) sam to često molio. Stigavši u 
Macao, dobi Ivan zapovijed da pusti bradu, jer je bilo nade da će us¬ 
koro moči uči u Kinu. Međutim, zbog novih progona koji su u Kini plan- 
uli, ostao je u Macaou tri godine. Za to je vrijeme ondje predavao ma¬ 
tematiku i obavljao službu đačkog ispovjednika. Osim toga, proučavao 
je kinesku astronomiju. Imao je zato dobru priliku u društvu nekolicine 
naših koji su je dobro poznavali a bili su protjerani iz Kraljevstva. Ivan 
se je dao na studij da bi s tim novim znanjem mogao kasnije što bolje 
izabrati ono što više odgovara talentima i učenosti Kineza. Bio je, da¬ 
kle, poprilično zaposlen, a osim toga je i često patio, većinom od trbu¬ 
šnih bolova. Bilo je to možda zbog promjene zraka a još više zbog dru¬ 
gačije hrane. Zbog toga su poglavari htijeli iskoristiti prvu priliku da ga 
pošalju u Kraljevstvo gdje je zrak bolji, a hrana nije puno drugačija od 
one u Europi. Nadali su se da će tom promjenom održati na životu tako 
dragocjenog misionara. Međutim, kako ćemo kasnije vidjeti, on je već 
u samom početku stigao na cilj svega svog putovanja. 

U najvećoj tajnosti, dakle, otputovaše obojica (o. Vreman i o. Diaz) 
iz Macaoa i sretno uđoše u Kraljevstvo. Putem su imali obilno prigoda 
da se vježbaju u strpljivosti. Dobri o. Vreman ostao je, ne znam zbog 
koje opasnosti koja mu je prijetila, puna tri dana sakriven na dnu lađe 
i čitavo to vrijeme nije izvadio noge iz vode. A kako je bilo hladno zim¬ 
sko vrijeme, prijašnjoj njegovoj bolesti nadošla je još jedna nova koja 
ga je pratila cijelim daljnim putem i konačno ga shrvala. Stigavši u Nan- 
chang, metropolu pokrajine Kiangsi, morao se zaustaviti da bi prizdra¬ 
vio, a zapravo je usred svoje zemaljske plovidbe našao luku vječne 
sreće. 

Srećom se tada u Nanchangu našao o. Giovanni della Rocca, po¬ 
glavar isusovačkih kuća u toj pokrajini, te on primi i smjesti bolesnika 
s tolikom ljubavlju da se uskoro probudila nada ne samo da će preži¬ 
vjeti nego da će ubrzo i ozdraviti. Svi su bili ohrabreni tom nadom. Bu¬ 
dući da je poglavar svih misija već prije poslao o. della Rocca da osnu¬ 
je jednu novu rezidenciju, i samom se o. Vremanu činilo da on može 

mirno otići i obaviti što mu je naređeno, tim više što je uz njega (uz Vre- 
mana) ostao na pomoći jedan brat, a pridružio mu se još jedan koji je 
tih dana onuda proiazio. Nakon odiaska o. deiia Rocca, Vremanova 
boiest koja je već bila jenjavaia ponovno se razbukta, osobito učesta¬ 
lim bolovima oko slezene, tako da ga je i dovela do smrti. Njegov sre¬ 
tan prijelaz u vječnost prenijet ću istim onim riječima kojima ga je opi¬ 
sao jedan od one dvojice braće u pismu što ga je uputio poglavaru. 

- U petak Velikog tjedna stigao sam u Nanchang kamo su me po¬ 
slali. Tu sam našao o. Ivana Vremana toliko iscrpljena od duge bolesti 
da je bio sama kost i koža. Bez pomoći nije se ni u krevetu mogao o- 
krenuti s jedne strane na drugu. Uza sve te teške boli što ih je trpio, o- 
sobito oko slezene, uvijek je bio pri punoj svijesti sve do posljednjeg 
daha. Držeći bez prestanka raspelo u rukama žarko je razgovarao s I- 
susom Kristom raspetim i odvraćao je misli od boli. Priznajem da sam, 
slušajući ga, ostao ganut. I koliko god sam ja jako tvrda srca, nisam 
mogao zaustaviti suza. Želio je da mu često čitam ili pripovijedam o ži¬ 
votu i djelima kojeg sveca i da mu recitiram sedam pokorničkih psala- 
ma. To ga je poticalo da i on učini neko kratko razmatranje ili umetne 
duhovni razgovor. Tako je proživio do uskrsne srijede, kada shvati da 
mu je to posljednji dan života. Zamolio me da mu iz knjige Cvijet sve¬ 
taca (Flos sanctorum) čitam o životu onog sveca na kojem se knjiga 
slučajno otvori. Učino sam kako je želio. On bi na čitanje nadovezao 
svoje vruče razgovore s Raspetim. Bili su to uglavnom razgovori puni 
ljubavi prema Bogu i goruće čežnje za odlaskom iz ovoga života i za 
susretom s Kristom u nebu. A kad je ušao u posljednju borbu i agoniju, 
govorio je da se ne boji smrti, ali mu je ipak žao što neće moći raditi u 
tom vinogradu, u Kini, kako je oduvijek želio. Ipak, jer se Bogu svidjelo 
da s njim postupi drugačije, rado se pokorava Božjoj volji i drago mu je 
što se ona savršeno ispunja. Prošlo je tako vrijeme do prvog sata po¬ 
podne. Tada zatraži da se otvori jedna kutija koju je uvijek nosio sa so¬ 
bom, da se iz nje izvadi svežnjić spisa i baci u vatru. (Vjerojatno zato 
što je sadržavao stvari koje su se odnosile na njegov duhovni život, a 
nije htio da ih drugi vide.) Zatim je molio da mu o ruku objesim medalju 
sv. Karla s oprostima. Potom reče kako sada manje osječa bolove u 
crijevima. A ja, da mu nekako olakšam boli, stavim mu ruku na trbuh. 
Dotakavši ga, primijetih da je to više tijelo mrtvaca negoli živog čovjeka 
jer nije bilo od njega ništa osim kosti i kože, kao što sam prije bio rekao. 
Tada on triput zazove preslatka imena Isusa i Marije, te očiju uperenih 
u Raspelo, otvori malo usta i blago ispusti dušu da primi nagradu za 
svoje patnje. 

Prema kineskom običaju tijelo mu je istog dana stavljeno u san¬ 
duk. Slijedećeg dana dao sam ga odvesti u Nanking. Čim stigoh ona¬ 


mo, nađoh ondje četvoricu naših: oce Gaspara Ferreiru i Petra Spiru, 
te dvojicu braće njihovih pratilaca koji su prije tri dana došli u taj grad. 
Ondje smo ga sahranili (o. Vremana) zajedno s tijelom o. Feliciana Sil- 
ve. 

Sve to piše onaj brat. Tako je završio dobri o. Ivan Vreman, čija 
nas je smrt sve teško pogodila, što je razumljivo, jer smo izgubili jed¬ 
nog odličnog misionara na samom početku njegovog djelovanja. 

(Relatione delle cose piu notabili, scritte ne gli anni 1619,1620. et 
1621. della dna..., Roma 1624, 145-150) 

(Poznati pisac povijesti Družbe Isusove iz 17. st. Daniele Bartoii 
također donosi nekoiiko zanimljivih podataka o našem misionaru Vre¬ 
menu.) 


Veliki gubitak pretrpjela je kineska misija, u kratko vrijeme, smrću 
oca Ivana Vremana, podrijetlom Dalmatinca, izvanrednog talenta, ve¬ 
likog matematičara i, što najviše odgovara njegovu zvanju, čovjeka a- 
postolskog duha i izrazite brige za dobro drugih te zauzeta i revna za 
vlastito savršenstvo. Njegov ulazak u Kinu, na koji je čekao više godina 
u Portugalu a nakon toga u Macaou, bio je uzrok njegove smrti ubrzo 
nakon što je pristigao onamo. Naime, budući da se nije mogao sakriti 
pred mnogim očima revnosnih špijuna kojima su mandarini iz Chuan- 
chowa zapovjedili da budno motre na portugalsku lađu pristalu u toj lu¬ 
ci, bio je prisiljen da tri dana ostane sakriven na dnu lađe pod tovarnim 
prostorom, s nogama u vodi, u smradu i vlazi, a bila je ciča prosinačka 
zima. Konačno izađe jedne mračne noći i na malom brodiću koji ga je 
čekao otplovi protiv struje i stigne u Kinu. Kako je već bio bolestan, ono 
žalosno »kupanje« u utrobi broda iz kojeg je izašao, samo mu je uzro¬ 
kovalo beskrajne bolove u želucu koji mu se raspadao. To ga je »ku¬ 
panje« potpuno iscrpio tako da, stigavši u Nanchang, nije više mogao 
nikamo. Zatim je četiri mjeseca sve više slabio i napokon toliko smrša¬ 
vio da je jedan naš brat Kinez, koji je tamo došao da mu pomogne, ka¬ 
ko sam kaže, našao samo kostur od čovjeka. U najtežim bolovima bio 
je bez ikakve druge pomoći osim slušanja duhovnog štiva i razgovora 
~s Bogom. Tako je brzo dočekao svoj kraj. Zbilo se to 1621. (!) godine, 
u dane Svetog tjedna. 


(Daniele Bartoii, Opere, XVil, Deiia čina, III, Torino 1825,288. Prvo 
izdanje djela izašlo je pod naslovom: Dell' historia della Compagnia di 
Gesu. La C/na. Terza parte dell’ Asia, Roma 1663.) 

Nikola Ratkaj 

u dva pisma što ih Nikoia iz Goe upućuje rektorima Zagrebačkog 
kolegija, opisuje prve godine svog boravka u Indiji, zalaže se da njegov 
dio obiteljskog imetka pripadne Zagrebačkom kolegiju, i donosi zanim¬ 
ljive podatke o Tibetu (Kataju) i tamošnjim misijama, kamo je i on tre¬ 
bao poći. Bile su to prve vijesti o Tibetu u nas. 

(Prvo pismo) 

Časni oče u Kristu! 

Milost ti i mir našega Gospodina! 

Koliko je preminuće prebogobojazne mi matere raniio moje prem¬ 
da opiruće se srce ne znam riječima raziožiti. Jer čak ni vrijeme što o- 
stale boii prekriva ožiijkom zacjeljenja ne bi mogio donijeti iijeka toj mo¬ 
joj rani: ona se dugim trajanjem preteškoga gubitka još pogubnije oz- 
ijeđuje. Jad mi uspij[eva ublažiti samo ona koja me njime i žeže - moja 
mati, tako što čežnju za preminuiom mi roditeljkom tražim sjećanjem 
na neumriu joj vrlinu. I doista uviđam da se u tako veiikoj tuzi s pravom 
moram radovati što imam oiakšanje doraslo da mi bude na pomoć u toj 
najstrašnijoj nesreći. Ona, naime, živi - za sebe i (kako se nadamo) za 
nebo, neka se i jest za sve nas, a za mene ponajpače, ugasila. A da 
to 0 njoj pobožno vjerujem, potiče me spomen na njezinu tako jedin¬ 
stvenu, tako žarku i do te mjere ustrajnu vjeru i pobožnost prema Bo¬ 
gu; na onaj golemi prijezir prema ljudskim stvarima i ne manji prema 
samoj sebi, na onu uzdignutost nad najveće nevolje. Što drugo da o- 
čekuje čovjeka urešena tolikim i tako sjajnim odiičjima kršćanskih kre¬ 
posti, ako ne besmrtni život kao zasiužena nagrada za tako veliku vrli¬ 
nu. 

Nego, da me ponovne pohvaie tako veiikoj majci ne bi još više iz¬ 
mučile sada kad je nema, na druge stvari upravijam svoj. Ja se sada, 
s Božjom pomoći, već oporavijam od dvogodišnje boiesti što nrre cijelim 
putem, pa i poslije, izjedala, zamalo i ubila, te malo po malo privodim 
kraju svoje bogoslovne nauke - nadam se da će to biti koncem ove go¬ 
dine. U međuvremenu se pripravijam za misiju - iii za etionsku iii za 


mogorsku; držim ipak da će to biti ova druga misija, i to jedna od ne¬ 
davno otkrivenih i otvorenih, ona u Kataju. Njezinu veličinu i prostran¬ 
stvo nije sada zgoda opisivati, prikiadnije će to biti kad se nađem on¬ 
dje. Ponešto 0 tome ipak obznanjuju godišnji izvještaji Družbe. Riječ je 
0 državi što graniči s Kinezima i Moguiima, pače smještenoj posred 
njih a veiičajnošću ravnoj i jednim i drugima. Žitelji su joj poiukršćani: 
ispovijedaju, naime, Trojednoga Boga, upućenje Sina Božjega, štuju 
djevičansko materinstvo Bogomajke; imaju gdje-koji sakrament, npr. 
ispovijed, no samo u određenim prigodama. Njihovi iame - tako zovu 
svećenike što upravijaju crkvama odnosno bogomoljama - polažu za¬ 
vjete siromaštva i čistoće; svakoga dana nekom vrstom časoslova dva 
sata prije izlaska sunca, pa onda tijekom dana još četiri ili pet puta, uz 
giazbenu pratnju kakvom se otprilike mi siužimo u našim zbornim i stol¬ 
nim crkvama. Boga - kako oni kažu - Trojednoga štuju i časte. Ipak u 
te znake prave vjere upleću i svu silu lažnih. Ta država što ju je sada 
prvi put otkrio jedan od naših otaca uz najveće napore i pogibli obećaje 
nam bogatu žetvu. 

Što se tiče obiteljskih poslova, i to ponajpače posla oko baštine 
koju valja zaiskati od moje braće, o tome sam piso i jednomu i drugo¬ 
mu bratu; pisao sam i Caru neka se on, ukoiiko bi oni pravili poteškoće, 
udostoji posegnuti za svojom viašću, iako ne vjerujem da će to biti po¬ 
trebno. Ipak, kako meni za sada nije moguće raditi na tome, molim Va¬ 
šu Poštovanost da to učini u moje ime. U tu svrhu predajem Vam u 
svemu potpunu oviast iii - kako kažu - punomoć da po zakonima Kra- 
ijevine na temeiju moje oviasti zatražite od moje gospode braće Pavla 
i Žigmunda moj dio nasijedstva, biio u naravi ili u jednako vrijednu nov¬ 
cu valjana sastava. Jer nikad nisam odustao od takva redovnoga pra¬ 
va što mi pripada kao jednomu od njih, i hoću da mi se rečeni dio kako 
u kretninama tako i u nekretninama vrati i da ga Vaša Poštovanost ču¬ 
va u svom kolegiju o obiiku poioga, sve dok me Vaša Poštovanost ne 
obavijesti o iznosu baštine i dok je ja ne upotrijebim u svrhe koje mi se 
učine pogodnim. To za sada ipak ne činim, i zato što ne znam koiiko 
bi mogao iznositi taj dio nasijedstva i zato što će se to valjanije obaviti 
kad novac bude zatražen i dobiven. Stoga moiim Vašu Poštovanost 
neka me što prije o tome obavijesti. Inače, ako moja braća ne bi ispla- 
tiia sve u jednakovrijednu novcu, nego bar dio, a drugi dio u nekretni¬ 
nama, Vaša će Poštovanost moći u potpunosti upravljati tim dobrima 
sve dok ja nešto ne odlučim o njima - osim ako bi ocijenila da ih je pro¬ 
bitačno iii zamijeniti iii prodati. Dok za njih ne dobije vrijednost u novcu, 
moći će joj i u međuvremenu te nekretnine biti na uživanju za potrebe 
viastitoga koiegija, ne ođiuči ii postupiti drukčije. Molim Vašu Poštova¬ 
nost neka se nastoji iskazati u ovom posiu, utječući se po potrebi i Ca¬ 
ru, komu sam već pisao o ovome, a i drugim javnim vlastima, prije sve- 

ga Presvijetlom Gospodinu Potkralju Hrvatske: želim da bude zamo¬ 
ljen neka mi se udostoji biti svojom vlasti na pomoći u ovom pitanju, a 
i druge osobe kojih se to tiče. Očekujem od Vaše Poštovanosti pismo 
koje će me obavijestiti o svemu tome a ponajpače o količini dijela kako 
u nekretninama tako i u pokretninama, da bih tako njima raspolagao o- 
nako kako mi se u gospodinu učini posve pogodnim. 

Lani mi je etiopski patrijah podijelio svete redove a na dan sv. Ma- 
teja slavio sam mladu misu, na svečan način, uz glazbu Sjemeništa 
»Santa Fe«, i to na molbu svih otaca i braće što borave u tom sjeme¬ 
ništu, iako mi je bila želja da to obavim nad moćima sv. Franje Ksaver- 
skoga. Spomenuo sam se pri tom, kako je Ltrebalo, Vaše Poštovanosti 
i svega Zagrebačkoga kolegija, a to i sada stalno činim, u nadi da se 
isto tako i Vaša Poštovanost sa svima svojima u molitvama spominje 
mene daleko više nego ja to zavređujem. 

imao bih, doduše, novosti da Vam ih pošaljem odavle, s Istoka, i- 
pak odustajem od toga jer se nadam da će to obaviti otac pomoćnik ko¬ 
mu se sve šalje. Iz Japana i Kine ove godine još nam nije stigla nikakva 
vijest: to je i razlog zbog kojega vam ne upućujem nikakve darove: bro¬ 
dovi, naime, iz Kine i Japana do sada nisu pristali već dvije godine; g. 
1622. u Japanu su četrnaestorica naših, žalibože, živi spaljeni poredi 
Kristova imena, isto toliko njih iz drugih redova, zajedno s mnoštvom 
drugih osoba, svjetovnjaka, kojih broj doseže gotovo tri stotine: zapala 
ih je dijelom ista, a neke i drukčija vrsta mučeništva. Nadam se da će 
vas o načinima mučeništva izvijestiti otac pomoćnik. Dogodine ču vam, 
ako Bog da, uz darove poslati i pismo s više novosti. Odavle je, ima to¬ 
mu dva mjeseca, otplovilo osam golemih brodova, o kojima sam vam 
još lani pisao navodeći njihovu veličinu, stanje, snagu i slično: na sva¬ 
kom od njih pedeset a na nekima i šezdeset topova kojih je mjedeno 
zrno po 70 i po 80 libara, kreću prema Hormuzu (to je tvrđava na sa¬ 
mim vratima Perzije, oteta nam prije tri ili četiri godine), jer se svima si¬ 
lama radi na tome da se ona zauzme i opet bude naša. Dao Bog da i- 
maju kakva uspjeha. Pozdravljam prečasnog o. Stjepana Ratkaja koga 
se spominjem blagoslivljajući ga sada i ubuduće kako za života tako i 
poslije smrti, kao i svih drugih otaca i braće u rečenom kolegiju, moleći 
oca za najmanje dvije mise po mojoj nakani a braću za dvije-tri krunice 
uz gdjekoje dobro djelo. 

Inače sam silno željan vijesti o stanju u vašoj austrijskoj i češkoj 
pokrajini, a pogotovu o starim prijateljima koje neka svesilni predobri 
Bog dugo očuva zdrave na slavu svoga imena. Pisma što mi ih Vaša 
Poštovanost ili tko drugi ushtjedne uputiti neka naslovi ovako i nikako 


drukčije: O. Nikoli Jurjevu Družbe Isusove, itd. Zbog nekih sam, naime, 
razloga, s dopuštenjem prečasnoga našeg o. generala, preinačio pre¬ 
zime. 

Dano u Goi, 5. veljače 1625. 

Vaše poštovanosti 
bezvrijedni sluga u Kristu NIKOLA JURJEV, 
nekoć Ratkaj, vlastoručno. 

(Naknadni pripis) 

Baš nikakva pisma o smrti presvijetle mi Gospođe Matere nisam 
ni od koga dobio s tih strana, pa ni od oca Fara (Foroa); možda su pi¬ 
sma propala. Napominjem Vašoj Poštovanosti da se onda kad ushtije 
pisati mora odlučiti za dva ili tri putna pravca, kako bi pismo moglo pu¬ 
tovati raznim brodovima, pa ako bi koji primjerak propao, da ne pro¬ 
padnu baš svi ti primjerci skupa, nego neka se na drugim brodovima 
gdjekoji i spasi. Iz pisma časnoga o. Pornoćnika za Njemačku razumio 
sam da je prečasni zagrebački biskup na pogrebu Presvijetle mi Go¬ 
spođe Matere nastupio s nadgrobnim govorom. Doista je posve pravo 
da mu Vaša Poštovanost u moje ime izrazi najdublju zahvalnost; na to 
sam podsjetio i oba moja gospodina brata. Vijest o vrsti i načinu smrti 
Presvijetle mi Gospođe Matere očekujem od Vaše Poštovanosti. 

(Drugo pismo) 

Časni oče u Kristu! 

Mir Kristov! 

Pismo Vaše poštovanosti od 14. studenoga 1626. primio sam pro¬ 
šle godine u lipnju, bez naznake imena, s velikim nutarnjim ganućem. 
Iz njega sam razabrao mnogo toga što me dijelom okrijepilo, dijelom 
obhrvalo. Za sve sam iz dna duše zahvalan, moleći Vašu Poštovanost 
za takvu uslugu svake godine, uz obećanje da ću se odužiti. Raduje 
me što sve u Kolegiju a osobito Vašu Poštovanost zdravlje dobro služi. 
Njemu se i ja veselim. Bogu budi hvala! Sav sam, koliko god me ima, 
zaokupljen spasom duše, gotovo posve iscrpljen naporima. Molite se 
za mene, jer me, ako Bog da, čeka još mnogo toga i preostaje mi još 
velik put. Smrt Velemožnoga Gospodina Galia, a mnogo više sestre mi 
Eufrosine, o kojoj o. Stjepan u svom pismu dodaje da živi za Boga, po¬ 
tresla mi dušu doličnom tugom. Gospodinu pripadamo, i preostaje sa¬ 
mo to da nas on u svojoj blagosti pridruži njima u blaženoj besmrtnosti. 
Novosti iz Indije nema, istina, mnogo, ali čuj ukratko to što ima. Tibet- 
ska misija, za koju predano i posvećeno živim, iz dana u dan sve više 
raste. Kraljica će domala biti očišćena spasonosnom krsnom vodom, 

poučavaju je u vjeri; za njom će se, kako se nadamo, povesti i ostaii. 
Kršćana već imamo više nego stotinu. Čak su nam i redovnici - zovu 
ih lamama - dosta skloni, ali neusporedivo najviše kraij i ostaia gospo¬ 
da. Svi se danju i noću zauzimaju za boljitak naše stvari i naše vjere. 
I već su na poziv drugoga kraija, udaijena od ovoga petnaest dana pu¬ 
ta, naši oci na njegov trošak izgradiii veiićanstvenu crkvu. Čuje se da¬ 
pače da će o. poglavar tibetske misije doskora otići u drugu, još uda- 
ijeniju državu, od ove udaijenu oko četrdeset dana puta, isto tako ga¬ 
nut usrdnim prošnjama tamošnjega kraija. Taj stoiuje u gradu tako go¬ 
lemu da bi se za punih osam dana jedva mogao obići a maio je grado¬ 
va za kojima bogatstvom i veiičajnošću zaostaje. U njemu stoiuje i vr¬ 
hovni iama - tako ga zovu, a odgovara našem rimskom papi. O njemu 
evo čuj ovaj neobični i novi podatak: u vršenju viasti u svakom je po- 
giedu najviši; tu viast on dijeii sa svojim zamjenicima koji su raspršeni 
po drugim, okonim državama. Ti su zamjenici kao u Europi biskupi i ni¬ 
ži su od njega, aii viši od svih drugih vjerskih siužbenika i redovnika 
svoje zemlje kojoj predsjedaju. Vrhovni iama nosi na giavi krunu vrlo 
sličnu biskupskoj mitri. Kažu da jednom godišnje govori misu, po ka¬ 
kvim obredima - nije mi poznato. Svakako se u njoj služi kruhom i ka- 
ležom. U tom gradu postoje i sveučiiišne nauke, po običaju onoga na¬ 
roda, s predavanjima iz svjetovne i vjerske znanosti, a rečeni vrhovni 
lama svoje svećenike i redovnike, kad završe nauke, nakon obavljenih 
učenih prijepora one koji to zasiužuju kiti i ovjenčava odiičjem doktora 
učiteijstva. O ostalome ću pisati kad se o. predstojnik bude vraćao. Uo¬ 
stalom, pada mi na pamet da sam ustanove i običaje tibetskoga naro¬ 
da dostatno i pomno opisao, pa ove godine to neću ponavijati. Doda¬ 
jem samo ovo: rečeni je kralj svomu bratu, koji obavlja dužnost vrhov¬ 
noga lame u ovoj državi (taj odgovara našem biskupu) izrekao zabranu 
i oduzeo vlast da posvećuje nove svećenike, nove lame odnosno re¬ 
dovnike, i to samo zato da zbog svoje množine ne bi ometali propovi¬ 
jedanje kršćanske vjere; objavio je, doduše, da to čini jer ga tišti prijeka 
potreba za mnogim vojnicima radi zaštite od okoinih neprijateija. A i da 
je izlišna tolika množina svećenika i redovnika. I više je nego trima ti¬ 
sućama njih zapovjedio neka u tu svrhu uzmu oružje i neka odlože 
svećeničke i redovničke oznake. 

Mogorska je misija maio nazadovaia zbog ratovanja kojim je drža¬ 
va zaokupijena: dakako, u halabuci oružja naumi miruju, prestaju. U 
Japanu su otprilike trojica s mnogim drugim živi spaijeni za vjeru. Iz o- 
stalih misija, jer brodovi još nisu pristaii, nisu stigie nikakve novosti. 
Svjetovne su priiike u indiji iste kao i prošiih godina. Ipak su prošle go¬ 
dine, na svetkovinu Sv. Tome apostoia, dva portugaiska veća ratna 
čamca, pravije bi bilo reći čamčića, siiom krenuia na goiemu engiesku 


lađu i zauzela je u samoj luci Suratu, ognjem su i mačem sve poharaii, 
pobivši više nego osamdeset Nizozemaca i Engieza. Kažu da se plijen 
s kojim su se naši vratiii procjenjuje na šezdeset tisuća forinti. Toiiko iz 
Indije. 

Prelazim sad na glavnu namjeru ovoga pisma. Nisam doduše vi¬ 
čan siogu isprava o izjavi voije, a ni Vaša Poštovanost u svom pismu 
to ne napominje, aii sam što sam boije mogao iz pisma Vaše Poštova- 
nosti prikupio podatke i sastavio tu izjavu, pa je šaljem Vašoj Poštova- 
nosti potvrđenu pečatom obiju uprava, to jest potkraija svekoiike Indije, 
grada Goe, nadbiskupa primasa i metropoiita sveukupne Indije, goan^ 
skoga kaptola. Možda ću, iako mi se ne čini prijeko potrebnim, dodati 
i pečat presvijetlih inkvizitora Svete Rimske Crkve i španjoiskoga kraija 
ovdje u Indiji. Neka, dakle. Vaša Poštovanost dio baštine što mi kojim 
god putem i načinom kako u pokretninama tako i u nekretninama pri¬ 
pada, kao i prihode do sada iz nje primane otkako su je po obavljenoj 
dobi zaposjela moja dva brata od njih zaište, zamoli prijateljski, budu ii 
voljni, a ne budu ii htjeii, neka je parnicom, pravnim postupkom, sud¬ 
skim i svakim drugim putem koji se bude činio prikiadnim utjera, iznudi 
i svu je drži u pohrani vodeći brigu o njoj sve dok ne, obaviješten od 
Vaše Poštovanosti pojedinačno i iscrpno o njezinoj količini i kakvoći, 
donesem o njoj daiju odiuku. I u svemu tom poslu s mojom braćom Va¬ 
šoj Poštovanosti u cijeiosti povjeravam da me zastupa i predajem svu 
pomoć da čini ono što u Gospodinu bude držalo za korisno. Pišem o- 
bojici gospode braće. Neka im Vaša Poštovanost uruči pisma i neka im 
ih, ako ih ne razumiju, istumači i neka ih ljubazno opomene, potakne 
da bez parničenja vrate bratu ono što će mu inače poslije, na svoju sra¬ 
motu, vratiti u parnici i na sudu. Pišem i Presvijetlom Gospodinu Banu 
hrvatskom, tko god to sada bio. To isto neka u vezi s njime učini i Vaša 
Poštovanost, i neka ga u moje ime zamoii da ovaj spor u što kraćem 
roku privede kraju; dapače neka stupi u moje ime u dodir sa svima koji 
budu sudjeiovali. Osim toga misiim da će biti povoljno ako Vaša Pošto¬ 
vanost uputi 0 ovoj stvari dopis caru i kralju ugarskomu, ako ih u svoje 
i moje ime zamoii neka se udostoje ovaj posao u što kraćem postupku 
dovršiti i žeijenom kraju privesti. Ove ću mu godine pisati ako mi vrije¬ 
me dopusti; zaista sam to činio prošiih godina, ali odgovora nisam do¬ 
bio. Naposljetku neka postupi kako se bude činiio prikladnim, baš kao 
da sam tu nazočarn, i neka ne odustaje od započetoga sve dok ne bu¬ 
de gotovo. Molim da to bude što prije i da o svemu budem potanko o- 
baviješten, osobito o rečenoj koiičini i kakvoći. Pišem gospođi Barbari 
Palffy, na iatinskom jer nijednom drugom jeziku nisam dostatno vičan 
osim portugalskom, pa zato molim da i odgovor bude na tom jeziku, to 
jest na iatinskom. U pismu gospođi tetki ištem na ime milostinje za ovu 
tibefsku misiju kojoj’sam namijehjen^etiri do pet tisuća talira7fa bogata- 

je. Vašu poštovanost molim da po mogućnosti osobno ili pak po neko¬ 
mu koji će to valjano obaviti njoj to pismo istumačiti te da i nju i muža 
joj Presvijetloga Gospodina Sampocha, jer oboma upućujem svoje ri¬ 
ječi, potakne na tu milostinju, obrazlažući veliku važnost ove stvari, 
besmrtnu slavu, itd. pa ako pristanu, neka se milostinja uputi po trgov¬ 
cima ili po namjesniku provincije pismenim putem što prije u Rim, na 
ruke o. Pomoćnika, kako bi mi je on istim putem što prije poslao u In¬ 
diju (kako to ovdje danomice biva). Dadne li Bog te se moj spor s bra¬ 
ćom sretno svrši, nadam se da će i kolegij i crkva u Zagrebu biti na do¬ 
bitku. U međuvremenu veseli me i raduje napredak njihov, što ga u 
svom pismu opisujete. Napominjem Vašoj Poštovanosti neka braću 
mi, ne budu li kadri do sada primljene prihode od zakonskog dijela ba¬ 
štine sve odjednom izručiti bilo u novcu III u drugoj vrijednosti, natjera 
da ih isplate malo-pomalo tijekom nakog određenog vremena. Isto ta¬ 
ko, ako ih nikako ne bi mogli isplatiti u cjelini, moći će im Vaša Pošto¬ 
vanost, bude li držala za prikladno, oprostiti dio obaveze; no mislim da 
im se po mogućnosti baš ništa ne smije oprostiti. Ispravu o očitovanju 
volje na latinskom jeziku po portugalsko-indijskom običaju i navadi sa¬ 
stavio je javni bilježnik slavnoga grada Goe, glavnoga grada svekolike 
Indije, da bi se mogla shvatiti i razumijeti. Inače neka u cijeloj ovoj stva¬ 
ri Vaša Poštovanost postupi kako joj se bude u Gospodinu činilo naj¬ 
korisnijim. Neka se obrati Caru i drugima, da što prije dođe đo izvrše¬ 
nja. Preporučujem se svetim molitvama i misnim žrtvama Vaše Pošto¬ 
vanosti. 

Dano u Indiji, 15. ožujka 1629. 

(Mate Križman, Pisma Nikole Ratkaja iz Indije, u: Hrvatske »Indije«, 
Most - The Bridge. Journal of Croatian Literature 4 (1990) 152-156, 
164-167) 

Sluga vaše poštovanosti 
Nikola Jurjev, 
nekoć Ratkaj, v.r. 


Ivan Ratkaj 

Prikaz života i rada o. Ivana Ratkaja koji je blago u Gospodinu pre¬ 
minuo 26. prosinca 1683. godine, u misijama pokrajine Taraumara - u 
Sjevernoj Americi. Taj prikaz daje Ivanov susjed u misijama u Meksiku 
- Joseph Neumann, koji je bio uz Ivana na njegovom smrtnom času. 


Otac je Ivan Adam Ratkaj pripadao presvijetloj obitelji ratkajskih 
baruna. Rodio se u Ptuju, gradu kneževine Štajerske, dana 23. svibnja 
1647. godine. Roditelji su mu bili presvijetla gospoda Petar i Konstan- 
cija, samostalni baruni de Ratcayn. Oni su ga lijepo odgojili i već odma¬ 
lena naučili da s nasljednom plemenštinom spaja krepost i najbolje vla¬ 
danje. 

Počevši humanističke nauke, tako je napredovao da je i pohvalom 
nadarenosti i predanjem učenju dohvatio palmu ispred suučenika, a 
osobitom uljudnošću u vladanju stekao i odanost svih. Njegova, naime, 
izvrsna svojstva kojima se kao dječak odlikovao dovoljno su govorila i 
davala naslutiti kakav će muž jednom postati kad mu već ni mladost 
nije odisala nikakvom djetinjarijom nego veličinom u svemu. 

Da bi lakše stupao do svih visokih odličja sudbine, odmah je 
nakon dječaštva uvršten na dvoru Previšnjega Cara Leopolda među 
njegove skutonoše. I u toj je službi osobito nastojao oko kreposti. Ona 
mu je bila učiteljicom i poučila ga o taštini života na dvoru, te se on 
oprosti od svjetskog života i s dopuštenjem istoga Previšnjeg Cara stu¬ 
pi u Družbu Isusovu u Austrijskoj provinciji godine 1664, dana 15. stu¬ 
denoga, upravo na blagdan zaštitnika Austrijske zemlje Svetog Leo¬ 
polda. Car je rado dao dopuštenje rekavši da će ga dati i svojem sinu, 
ako mu ga Bog dade i pozove ga u redovnike. 

U Družbin je novicijat (Ivan) ušao u Beču, glavnom gradu i carskoj 
prijestolnici Austrije. Novaštvo je obavio na takvo zadovoljstvo pogla- 

vara i svojega duhovnog učitelja da je zbog izvrsnih kreposti bio stav¬ 
ljan kao primjer drugima. Svi su o našem Ivanu proricali da će se u 
Družbi razviti u izvrsna muža i u ures Provincije. 

Završivši novaštvo, pošao je na filozofski studij. Obavio ga je s 
tolikim očitovanjem nadarenosti da je na kraju bio određen za javno 
izlaganje i obranu zaključaka iz cjelokupne filozofije. Ubrzo zatim pou¬ 
čavao je tri godine u humanističkim predmetima. Kao učitelj bio je svo¬ 
jim učenicima uvijek drag zbog otmjenosti u ponašanju. Nakon toga je 
određen da se lati posvećenijeg studija - teologije. Četverogodišnji je 
studij na sveučilištu u Grazu završio tako da su ga, zbog mnogovrsne 
nadarenosti, poglavari odredili (radi ugleda Družbe) za veliki nastup, tj. 
da javno brani cjelokupno gradivo skolastičke teologije. To je učinio 
tolikom oštroumnošću duha i na toliko zadovoljstvo Družbe da su ga 
smatrali sposobnim za predavača na višim katedrama. Za njih su ga 
poglavari predodredili čim završi treću probaciju uobičajenu u Družbi. 

Međutim, Bog je u njoj (u trećoj probaciji) pripravio dušu oca Ivana 
za druge nauke. Ne za one u kojima se obrađuju Aristotelova pitanja, 
nego za one u kojima se poučavaju evanđeoske istine; u kojima se ne 
iđe za profesorskim stolicama, nego se naviještanjem Evanđelja 
posjećuju siromaške kolibe. I premda su ga poglavari brzo nakon 
završetka treće probacije poslali da predaje etiku ili filozofiju ćudoređa 
kako bi imao prikladnog vremena da se pripravi za spekulativnu teolo¬ 
giju, njegov je duh, veoma stran tim naukama, uzdisao za prigodom u 
kojoj bi se oslobodio takvih dužnosti i predao se misionarskom apostol¬ 
skom životu. 

Bog nije bio neobazriv na pobožne želje oca Ivana. U to su, nai¬ 
me, vrijeme prokuratori iz Zapadnih Indija, stigavši u Rim, tražili što 
više misionara i za Filipinsko otočje, a i za druge krajeve Sjeverne 
Amerike. Potaknut njihovim molbama Prečasni naš otac General uputi 
(o tome) okružno pismo raznim njemačkim provincijama dajući priliku 
onima koji osjećaju Božji poziv za indijske misije, da sada mogu ostva¬ 
riti svoju želju ako se ponude indijskim prokuratorima koji traže sudru¬ 
gove. 

Tek što je javno pročitano to pismo našeg oca, a otac Ivan, sigu¬ 
ran u volju Božju, odbacuje svako dalje promišljanje i odmah se ponudi 
ocu provincijalu za takav pothvat, te bude primljen s još pet drugih sve¬ 
ćenika iz iste provincije. Pozvali su ga u Beč da u samo nekoliko dana 
sredi što je potrebno za putovanje. Odmah dohita, rekavši zbogom filo¬ 
zofskim katedrama. 

Već opremljen za put u Indije, oprosti se i od previšnjeg Cara. 
(Ovome je bilo vrlo drago što je otac Ivan, nekoć njegov skutonoša, pa 
redovnik Družbe, sad još i indijski misionar.) Od njega je (Ivan) dobio 


sliku, potpisanu previšnjom rukom. U posveti najpobožniji Car želi ocu 
Ivanu koji putuje u Zapadne Indije sretan put, obilje ploda u radu s 
dušama, uspješan ishod u progonstvima te svaki nebeski blagoslov. 
Uz to je u njegove misne žrtve i apostolske napore usrdno preporućio 
sebe i sve svoje. Tom je posvetom predobrostivi vladar posvjedočio 
koliko mu je naš otac Ivan Ratkaj drag, i na kojoj je već cijeni njegova 
krepost kad mu u molitve i žrtve preporučuje sebe, svoju vladavinu, 
kraljevstva, sve pokrajine i njihovo sretno stanje. 

Prečasni naš otac General također zaželi pismom ocu Ivanu sre¬ 
tan put, čestita mu što ga je zapalo apostolsko poslanje, udijeli mu svoj 
blagoslov i obodri ga da mnogo toga uradi i podnese za slavu Božju. 

Otac Ivan je, sa svojim sudrugovima, ostavio Austrijsku provinciju 
u travnju 1678. godine. Preko raznih talijanskih družbinih provincija sti¬ 
gao je u Genovu, kako bi odande pošao u Španjolsku morskim putem. 
Išao bi s ostalim sudrugovima koji su se iz raznih družbinih provincija 
imali ondje sastati za taj indijski pothvat. U Đenovi je, dakle, čekao 
ostale sudrugove i odgovarajuću priliku za plovidbu. Vježbanjem, 
navlastito u kreposti poniznosti i mrtvljenja, pribavio si je naklonost i 
poštovanje svih. Uto se ukaza očekivana prilika, pa se dana 11. lipnja 
iste godine s dvadeset sudrugova ukrca na brod. 

Na toj plovidbi pretrpio je vrlo mnogo neugodnosti. Ipak ga nikada 
nisu čuli da se žali. Mnogo je razgovarao s vojnicima i mornarskim svi¬ 
jetom ne bi li postigao kod njih kakav duhovni plod. S velikom je ljubav¬ 
lju bio kraj svojih sudrugova kad su se borili s morskom bolešću i dru¬ 
gim različitim bolestima. 

Brod kojim je plovio bio je najčešće udaran suprotnim vjetrovima 
te nije uspio stići navrijeme do lučkoga grada Cadiza, pa se stoga nije 
moglo poći na daljni put kraljevskim brodovljem koje je te godine plo¬ 
vilo u Indije. Tako su ocu Ivanu za čitave dvije godine bile odgođene 
nade da stigne do svojih Indija. Morao je ostati u Španjolskoj dok se ne 
pokaže druga prilika. Ipak nije zato klonuo duhom niti je vrijeme proveo 
besposleno nego se, stanujući u Kolegiju Sv. Hermenigilda u Sevilii, 
pripravljao za indijske misije ustrajnim kreposnim životom i učenjem 
različitih mehaničkih vještina koje će mu jednom dobro doći u misija¬ 
ma. Uvijek spreman da ispuni želju drugih i da ih razveseli pozornošću, 
pribavio si je u kolegiju veliku naklonost i poštovanje poglavara. Tako 
je bilo do 12. srpnja 1680, kad je kraljevsko brodovlje opet kretalo u 
Zapadne Indije. Tada se ukrca s ostalom dvadeset dvojicom sudrugo¬ 
va na željeni brod, pun utjehe što je nakon tolika čekanja napokon sva¬ 
nuo željeni dan plovidbe. i 

Međutim, Bog doskora pridoda nevolje. Dok je, naime, brodovlje 
napetih jedara isplovljavalo iz kadiške luke, brod kojim su plovili otac 

Ivan i ostali sudrugovi, već u luci nabasa na hrid i doživi brodolom. 
Valjalo se u gluho doba noći domoći kopna ostavljajući svu prtljagu. 
Sada bi se i opet gotovo naricalo za putovanjem u Indiji, da nisu, 
marom indijskog prokuratora, svi sudrugovi ukrcani na čamce te još 
iste noći dostigli brodove koji su isplovili. Uz prokuratrovo su nastojanje 
poneki na pojedinim brodovima isprosili da budu primijeni i tako su neki 
otplovili te godine u Indije. Među njima je bio i naš otac Ivan Ratkaj. 
Dvanaestorica sudrugova koji se nisu ukrcali vratiše se u kadišku luku 
jer su se svi odgovorni ispričavali kako ih više ne mogu primiti. 

Jedva da se može izreći koliko je otac Ivan morao pretrpjeti nevo¬ 
lja na toj plovidbi, s koliko se neugodnosti morao ogledati. Ta, na lađu 
nije donio ništa osim samoga sebe. Sve stvari, pripravljene za tako 
dugu plovidbu, ostale su na potonulu brodu. Nije imao nikakva ruha za 
presvlaku, nikakve posteljine, pa ni ogrtača kojim bi zaogrnuo tijelo, ni 
kape kojom bi pokrio glavu. Bio je baš bez ičega. Čak je i hranu morao 
prositi po brodu. 

Mučninu i nevolje dvomjesečne plovidbe podnio je duhom kakav 
je pristajao apostolskom mužu koji se pripravlja na sve oporo u misija¬ 
ma. Pobožnim razgovorima i pobudnim riječima i dijeljenjem sakrame¬ 
nata pribavio si je naklonost i poštovanje svih na brodu kojim je puto¬ 
vao, naviasito Prečasnog biskupa filipinskog otočja, iz redovničke obi¬ 
telji Svetog Dominika. On je putovao istim brodom kojim i otac Ivan i 
bio je tako oduševljen njegovim duhovnim razgovorima da ga je za sve 
vrijeme plovidbe, svakoga dana, pozivao u goste k svojemu stolu. Ski¬ 
nuo je također dio pokrivača sa svoje postelje te ih prepustio na upo¬ 
rabu ocu Ivanu kako bi mu udobnije počinuli udovi umorni od dnevnih 
napora. 

Uplovivši sretno, nakon duge vožnje, u luku Vera Cruz u kraljev¬ 
stvu Nove Španjolske, o. Ivan se nekoliko dana u družbinu kolegiju 
odmara od plovidbe. Odmah je pismom pozdravio poglavare i predao 
se vič. ocu Provincijalu za sina i za člana ove Provincije. Izložio je svo¬ 
je želje: kako čezne za ovim zemljama i misijama. Doskora je određen 
da pođe u Meksiko, glavni grad kraljevstva. Mjesto da se odmara, poč¬ 
ne kod vodstva Provincije odmah navaljivati da ga što prije odrede za 
misijska područja. Posebno je tražio ona područja u kojima je šire polje 
rada, gdje ima još mnogo pogana koje bi trebalo privesti k vjeri i pokr¬ 
stiti te gdje ima više teških stvari koje bi trebalo uraditi i za Boga pod¬ 
nijeti. 

To što je molio nije mu bilo teško postići. Naime, u pokrajini Tarau- 
mari tražilo se dosta misionara da onaj narod, uglavnom još poganski, 
privedu u Kristov ovčinjak i pokrste ga. Ima pet godina kako je nekoliko 
svećenika naše Družbe započelo ondje s obraćanjem, ali oni nisu bili 


dovoljni za rad u cijeloj pokrajini. Tako je vlč. o. Provincijal, da bi udo¬ 
voljio željama oca Ivana, njega odredio za Taraumaru nakon samo jed¬ 
nog mjeseca boravka u Mexiku. On se poletnim duhom uputi onamo i 
stiže kopnenim putem nakon dva mjeseca. Predstavi se voditelju misi¬ 
ja da dobije raspored u kojoj će misiji raditi. Tu se zadrži neko vrijeme 
dok ne stekne osnovno znanje jezika. Već nakon mjesec dana smatra¬ 
lo ga se sposobnim. (Otac Ivan, naime, imao je čudesan dar od Boga 
za učenje stranih jezika, i europskih - i indijskih) a znao ih je mnogo. 

Najprije je bio raspoređen za brdsku misiju koja se zvala Tutuaca. 
Već nakon mjesec dana boravka ondje priveo je svetome krsnom vrelu 
više od 40 pogana. Počeo je neumornim radom za dobro one misije. 
Stanovao je u vrlo skučenoj i neudobnoj kolibi, izloženoj svim nedaća¬ 
ma s neba. I u hrani je oskudijevao. Kruha uopće nije imao, nego mje¬ 
sto kruha samo nekakve crne kolačiće, pripravljene od »turskog žita« 
koje zovu »maiz« (kukuruz, vrsta žitarice koja se jedina upotrebljava 
kod ovih naroda), ili zrnje priprženo na vatri. Posljedica je bila da su mu 
sile izrazito oslabile i da je napokon klonuo od teške tjelesne nemoći 
pa ga je upravitelj misije opozvao odanle. Premda slabašnih sila, dao 
se na put od 30 leuka (1 leuka = 1.500 koračaja) i stigao je do njega. 
Tu se oporavio i opet prikupio sile. 

^ Budući da je jedan od misionara bio pozvan natrag u Meksiko, on 
je određen da ga naslijedi u udobnijoj misiji koja se naziva Jesus Cha- 
richic. Odmah je poslušao volju poglavara i, otišavši onamo, veličan¬ 
stveno je uložio ostatak života od gotovo tri godine u rad s Indijancima. 
U tom je vremenu pokrstio nekoliko stotina indijanskih glava. Bio je 
neumoran dijeleći sakramente u četiri indijanska naselja o kojima se 
brinuo kao misionar. Ustrajno je tumačio vjeronauk. Često su ga zvali 
u gluho doba noći k bolesnicima, pa i vrlo udaljenima. On bi redovito 
odmah požurio k njima. Brinuo se da se dječaci i djevojčice svaki dan 
okupe na kršćanski nauk, osobito u glavnom naselju gdje je najčešće 
boravio zbog većeg prometa ljudi. Sva je njegova skrb gotovo isključi¬ 
vo bila zauzeta dobročinstvima prema Indijancima i pribavljanjem ono¬ 
ga što im je bilo potrebno u hrani i odijevanju. Na to je trošio velik dio 
milostinje koja je iz državne kase biia doznačena za njegovo uzdržava¬ 
nje. Sebi je uskraćivao od potrebnih stvari samo da pomogne svojim 
Indijancima, i govorio bi da je vrlo veseo što, eto, ima viška da ga raz¬ 
dijeli među njih. 

Taj pak vrlo nezahvalan narod malo je utjehe donosio svome ocu, 
toliko spremnom da im čini dobro. Dapače, činilo se da upravo po 
dobročinstvima i predobrostivu postupku prema njima svakim danom 
postaju sve gori. Ništa ipak ocu Ivanu nije nanosilo toliko žalosti kao 
vrijeđanje Boga i grijesi o kojima bi slušao da ih raspušteno počinjaju 

Indijanci povjereni njegovoj skrbi ili bi vidio kako ih je sve više. Često 
bi se potužio svojem ocu (ispovjedniku), susjednom misionaru, da mu 
se čini kao da je njegov posao igrati se s tim Indijancima; da katehet¬ 
ska pouka, teoretska i praktična, koliko god ustrajna, ne pokazuje nika¬ 
kva ploda. Stoga je već pomišljao da ih napusti te zamoli da prijeđe k 
plemenu Guazapara koje je susjedno Taraumari (činilo mu se da su 
oni bolje ćudi i otvoreniji božanskim stvarima). 

O tome je već bio pisao voditeljima Provincije, kad Bog započe 
pripravljati prijelaz oca Ivana u bolji život, od napora u počinak. Negdje 
oko blagdana svetog Franje Ksaverskog (3. prosinca), njegova poseb¬ 
nog zaštitnika, nadahnu mu vrlo žarke želje da bi radije otišao iz ovoga 
života nego da se i dalje miri s preteškim vrijeđanjem Boga u svojih 
Indijanaca (osobito za noćnih pijanki i pijanih stanja). Ta i tako su uza¬ 
ludna njegova nastojanja oko njih i nema tu više nikakve pomoći. 
Usrdno je molio od svetoga svojeg Franje Ksaverskoga u devetnici 
pobožnosti, posvećenih upravo toj stvari, da mu od Boga isprosi smrt 
kad i tako ne može koristiti svojem puku. 

I čini se da je našeg o. Ivana uslišao njegov sveti (zaštitnik) Ksa- 
ver. Devetnica, naime, nije bila još niti završena, a on se poče slabo 
osjećati, i dozivati k sebi susjednog misionara koji mu je bio ispovjed¬ 
nikom, da svečanije proslave blagdan Bezgrešnog Začeća BI. Djevice 
(8. prosinca). Ovaj dotrća uoči blagdana i nađe ga vrlo utučena i puna 
jadikovki zbog drskosti njegovih Indijanaca koji se svaki dan sve raspu- 
štenije odaju pijančevanju. Ujedno je tako od njega čuo za devetnicu i 
za njegove želje. Tješio je potištenog oca nadom u poboljšanje. Slije¬ 
dećeg je dana saslušao njegovu sveobuhvatnu ispovijed o pogreška¬ 
ma njegova života, i neobično mu je bilo kad je otac Ivan spomenuo da 
neće dugo živjeti i još mnogoćime nagovijestio svoju smrt, za koju, eto, 
od svoje volje moli devetnicu, posvećenu svetom Ksaveru. 

I bila je misa na taj blagdan Bezgešne posljednja koju je otac Ivan 
rekao u životu. Istoga se, naime, dana počeo slabije osjećati. Morao je 
leći i nije više ustao. Nije se na njemu mogla zamijetiti kakva druga 
bolest, niti je on spominjao da ga igdje u tijelu što boli, osim što je osje¬ 
ćao silnu klonulost i slabost u svim udovima. I svakim je danom sve 
više venuo te se činilo da velikim koracima žuri k smrti. Izrazito je 
čeznuo za njom i osobito posljednjih dana prije smrti nije ni želio ništa 
drugo nego da što prije izdahne. 

Za vrijeme bolesti dvaput se ispovjedio, a u smrtnoj je borbi više 
puta primio odrješenje. I ostalim je sakramentima opremljen za vječ¬ 
nost. Sve do posljednjega trenutka života bio je sasvim priseban. Izgo¬ 
varao je žarke iskaze ljubavi prema Bogu i češće ponavljao imena Isu¬ 
sa i Marije. Dok je svećenik uz postelju molio preporuku duše, on pre¬ 


da dušu svojemu Stvoritelju 26. prosinca, na blagdan svetog Stjepana, 
u predvečerje blagdana sv. Ivana, svojega (krsnog) zaštitnika, nakon 
što je proživio trideset i šest godina života, devetnaest u Družbi, tri u 
indijskim misijama Sjeverne Amerike. 

Bio je već primio pismo iz Rima kojim mu prećasni naš otac udje¬ 
ljuje stupanj profesije četiriju zavjeta, koju bi položio na doskorašnji 
blagdan Blažene Djevice (2. veljače). Bio bi on značajno oruđe naše 
Družbe u ovim misijama da se Bogu nije više svidjelo ugrabiti nam ga 
prerano i pozvati ga od apostolskih napora u počinak. 

Svojim si je redovničkim krepostima pribavio uistinu veliko pošto¬ 
vanje u svih koji su ga pobliže poznavali. Siromaštvo je toliko volio da 
u sve tri godine koje je proživio u misijama nikada nije obukao novu 
haljinu. Nosio je tako trošnu haiju, i vrlo često krpanu, da bi se i najniži 
novak zacrvenio kad bi je obukao. Još uvijek se služio donjim rubljem 
što ga je prije pet godina donio iz Njemačke. U kući je imao jedva koji 
komad platna, pa bi spavao i bez plahte. Na putovanjima bi često spa¬ 
vao pod vedrim nebom ili na goloj zemlji. Nije mu nedostajalo sredsta¬ 
va da udobnije živi, i mogao si je pribaviti što mu je bilo potrebno. Ipak 
je prema sebi bio krajnje štedljiv. Ne mareći za sebe, sve je trošio za 
druge, osobito za svoje Indijance, i veselio se što im može činiti dobro. 

Bio je izvanredan poštovalac čistoće pa je izbjegavao i najdalje 
prigode da bude povrijeđena. Stoga, kad su mu drugi oci svjetovali da 
primi za poslugu nekog Španjolca sa ženom da mu pomaže u brizi oko 
materijalnih stvari, nipošto nije htio pristati rekavši da on ne želi nika¬ 
kvo služenje španjolki u svojoj kući. 

Bio je velik poklonik i poslušnosti. U prvome redu pazio je na to da 
sve uređuje prema želji poglavara. Stoga im je često pisao. Htio je toč¬ 
no znati njihovu misao i volju da se ne bi dao na nešto prema vlastitu 
mišljenju. To je činio s toliko mara da je i u najmanjim stvarima želio da 
ga oni upravljaju i izvještavao ih je što je učinio. Neki su smatrali da na 
tom području postupa previše sitničavo. 

I poniznost je u oca Ivana bila izvanredna. O njoj mnogo govori to 
što je bio iz visoka plemstva, a ipak ga nikad nisu čuli da bi o tome pro¬ 
govorio i riječ. Ako bi to spominjali drugi koji su znali za to, pokazivao 
je da mu nije drago. Snizivao se do najneuglednijih poslova. Obično si 
je sam krpao haljine, ponekad čak i obuću. Volio je da se o njemu ne 
misli i ne govori, osim što je neugledno, da u ispovijedi pretjeruje sa 
svojim pogreškama, da ga svi smatraju nevaljalim i grešnikom. 

U pokorničkim je djelima bio tako revan da je gotovo uvijek nosio 
na sebi (pod košuljom) oštar žičani pojks. Našli su ga nakon smrti s tra¬ 
govima krvi. Ponekad bi se pravio kao da odlazi daleko od kuće, a oti¬ 
šao bi u neku spilju da se žestoko izbičuje. 

u posljednjoj godini života, u kojoj je unaprijed na početku rekao 
svojem ispovjedniku da će ubrzo umrijeti, naredio si je post petkom i 
subotom. Navečer bi obično jeo samo malo povrća. Tjedan pak prije 
svoje posljednje bolesti postio je četiri puta, pa se čini da je to možda 
uzrokovalo slabost cijeloga tijela i povraćanje hrane, što ga je pratilo 
do smrti. 

I molitvi je također bio osobito odan. Kad god bi je obavljao kod 
kuće, a i na putu, ako nije bio spriječen, uvijek je bio na koljenima. Svo¬ 
jem je ispovjedniku posvjedočio daje nikada nije svjesno propustio i da 
zna, iako nema sata, da je za nju upotrebljavao prije više vremena od 
propisanog sata nego manje. Običavao si je pismeno naznačiti i raspo¬ 
rediti točke za sutarašnju meditaciju. 

Nakon njegove smrti nađen je dnevnik molitava i dnevnih zadata¬ 
ka koje mu valja dobro i redovnički obaviti, napisan vlastitom rukom i 
vrlo istrošen svakodnevnom upotrebom. Iz njega se i te kako dobro 
vide njegove svagdašnje pobožnosti i poštovanje prema svetim osob¬ 
nim zaštitnicima i nebesnicima. Ispred svih, iza Presvete Djevice Mari¬ 
je, štovao je svojega svetog Franju Ksaverskog. Na uočnicu njezinih 
blagdana brižljivo bi postio, a same blagdane slavio posebnom 
pobožnošću. A njemu u čast posvećivao bi devetnicu misnih žrtava i 
drugih pobožnosti kad god bi se susreo s kakvim tvrdim zadatkom. I 
posvjedočio je, ne jedanput, da je od svojega sveca odmah bio uslišan 
i postigao što je želio. 

Posebnom je odanošću štovao i Sv. Antuna Padovanskog. Njego¬ 
voj je zaštiti i skrbi povjeravao sve materijalne stvari misije. Zaštitnicu 
umirućih Sv. Barbaru častio je nekim svagdašnjim molitvama za sretnu 
smrt da si je izmoli po njezinu zagovoru. Za posljednje svoje bolesti 
običavao ju je zazivati još većom odanošću i nesumnjivo je osjetio nje¬ 
zinu posebnu pomoć u svojoj posljednjoj borbi. Preminuo je, naime, 
preblagom smrću, bez ikakva straha, borbe ili žestine, vrlo često cjeli¬ 
vajući svoje raspelo i zazivajući Isusa i Mariju ne bi li postigao potpun 
oprost svih svojih grijeha na smrtnom je času, i po svojim redovničkim 
povlasticama i po milostima pridruženima njegovu raspelu, a svakako 
je htio da mu ga udijeli i primijeni prisutni njegov ispovjednik. 

Tako se uistinu treba nadati da je naš otac Ivan Ratkaj odmah 
nakon smrti otišao u nebo, na koje je za života poslao pred soborn 
mnoge zasluge i svoje apostolske napore, zauzeto radeći u Družbi 
koja se bori za širenje veće slave Božje, da bi s Družbom koja je u 
nebeskome slavlju uživao istu slavu. Valja se nadati da mu je ona već 
zasjala. 

(Archivum Romanum Societatis lesu - Vitae 168, ff. 54r-58v. S 
latinskog preveo o. Josip Kukuljan Dl) 


Ferdinand Konšćak 

Isusovac Francisco Javier Clavijero (1731-1786), glasoviti povje¬ 
sničar i misionar, u svom djelu »Povijest Kalifornije«, izdanom 1789, 
ukratko opisuje misionarski rad i istraživačka putovanja Ferdinanda 
Konščaka. 


Putovanja oca Konščaka 

Otac provincijal... zapovjedi ocu Ferdinandu Konščaku, sposob¬ 
nom misionaru uzorna života, koji je tada bio pomoćnik oca Sistiage u 
misiji San ignacio, da poduzme novo putovanje do Crvene rijeke (Co- 
lorado), ploveći uz kopno, kako bi otkrio luke i pristaništa na istočnoj 
obali Kalifornije koju dosad još nitko nije dobro istražio. To putovanje je 
poduzeto na trošak ovih misija. 

Opremivši četiri lađe u maloj luci San Carlos, smještenoj iznad 28. 
stupnja (sjeverne širine), otac Konšćak se ukrca 9. lipnja 1746. s neko¬ 
liko vojnika, prilično Kalifornjana i dostatan broj Jachesa, koji su od 
svih Indijanaca najvještiji plovidbi. Plovio je od mjesta do mjesta pro¬ 
matrajući s najvećom pažnjom obalu, pristaništa, otoke i grebene. 
Često su pristajali uz kopno da bi ga istražili. Na dva ili tri mjesta divlji 
urođenici su ih htjeli napasti, jer su ih smatrali beračima bisera koji su 
im često pravili neprilike. Od svojih neprijateljskih namjera su odusta¬ 
jali privoljeni lijepim riječima ili su bili zastrašeni bez da im se učini 
neko zlo. Kada su stigli do kraja zaljeva, oni do kojih je došla ona nagri- 
zajuča voda, osjetili su štetne posljedice kao što se desilo ranije na 
putovanju oca (Juana) Ugartea. Stigli su na ušće rijeke 14. srpnja i 
ostali ondje do 25. istog mjeseca. Istraživali su tamošnja tri otočića i 
pokušali prodrijeti uzvodno uz rijeku, ali veslima nisu mogli nadvladati 
brzinu struje. Nekima iz posade koji su pristali na jedan od onih otoči¬ 
ća, malo je manjkalo da se nisu utopili, jer su iznenada bili zahvaćeni 
s dvije suprotne struje: jedne iz rijeke nabujale kišom i druge od uzbur¬ 
kanog mora. Od siline valova jedna se lađa prevrne i potone skoro sav 
teret, a posada se jedva jedvice ipak spasi. Osim toga počeo je u tim 
vodama skorbut postajati sve pogubnijim tako da se otac Konšćak, 

obavivši posao koji su mu zadaii pogiavari, odluči vratiti u luku San 
Carlos odakle je i krenuo. Na putu je istraživao ona mjesta na obali 
koja nije mogao promatrati dok je išao do rijeke. Vrativši se na svoju 
misiju napisao je detaljan dnevnik svoga puta i izradio je zemljopisnu 
kartu one obale. Jedno i drugo je objavljeno u trećem svesku Povijesti 
Kalifornije, tiskanoj u Madridu. 


Apostolski pohodi oca Konšćaka 

Već se dosta vremena htjelo osnovati nove misije prema sjeveru, 
ali je namjeru sprečavala pobuna Indijanaca Pericuia i nedostatak 
misionara. Dok se čekalo na njih iz grada Mexika, oci Sistiaga i Kon- 
šćak učiniše iz njihove misije San Ignacio više apostolskih putovanja, 
ne samo da pripreme urođenike na Evanđelje, već i da potraže priklad¬ 
na mjesta za osnivanje novih naselja. Nakon što se o. Sistiaga 1747. 
povukao iz Kalifornije, o. Konšćak nastavlja sam naporne pothvate. 
Već je bio toliko postigao da je 1751. imao 548 poučenih u vjeri, obra- 
ćenih i krštenih Indijanaca koji su trebali pripasti novoj zasebnoj misiji. 
Međutim, još nije mogao pronaći mjesto za takvo naselje, osim jednog 
udaljenog preko 80 milja od San Ignacia prema sjeveru, koje je imalo 
samo jedan izvor s tako malo vode da se njome nije mogla natopiti 
zemlja kako bi rodila. Ali budući da se nije moglo naći bolje mjesto, a 
bilo je nužno osnovati misiju, ostvareno je to u tom mjestu. 

Kada je pobožni markiz de Viliapuente ostavio imetak za osniva¬ 
nje misije San Jose del Capo bio je odredio, ako se ta misija iz bilo 
kojeg razloga bude ukinula, da se ista svota uloži u osnutak druge 
misije u kraju Indijanaca Cochimi, posvećena Sv. Gertrudi. Sada se 
pak desilo upravo onako kako je odlični dobrotvor bio predvidio. Budu¬ 
ći da se broj Indijanaca Pericui jako smanjio, oduzeto je ono naselje od 
misije San Jose kojoj je pripadalo još od 1730. i pridruženo je misiji Sv. 
Jakov, premda je od nje udaljeno 36 milja. 

Ali prije nego li će podići novu misiju, otac Konšćak odluči podu¬ 
zeti novo putovanje, najveće od svih dosadašnjih, koliko je bilo mogu¬ 
će dalje na sjever u cilju da nađe mjesto za osnivanje novih misija. 
Tako on otputuje iz San-Ignacia u svibnju 1751. s novim kapetanom 
Don Fernandom de Ribera, s dosta vojnika, stotinjak pokrštenih Indija¬ 
naca i s mnogo životinja natovarenih namirnicama i vodom. Razlog da 
uzme toliku pratnju bio je taj da se tako izbjegnu nevolje do kojih bi ina¬ 
če došlo jer su išli u dosad neistraženi kraj, među urođenike koji nisu 
nikada ćuli za kršćanstvo. Urođenici su dosad vidjeli vrlo malo strana¬ 
ca i prema njima nisu bili prijateljski raspoloženi. Sigurno bi napali o. 
Konšćaka i tako prouzrokova!! velike štete i nesreće za obje strane. Ali 


s obzirom na brojnost Konšćakove karavane, nitko joj se neće usuditi 
suprotstaviti. Osim toga sve su to brdoviti krajevi i bez puteva, zato je 
trebalo mnogo ruku da se prokrći i napravi put kojim bi konji mogli pro¬ 
ći. Otac Konšćak se uputi na onu stranu planina što gleda prema 
Tihom oceanu. Istraživači su uvidjeli da u tim predjelima ima manje 
izvora vode nego u dosad poznatim dijelovima poluotoka. Već su bili 
stigli do 30. stupnja i ni u jednom mjestu nisu našli dovoljno vode da bi 
se tamo mogla podići misija. A kada su se približili 30. stupnju, na jed¬ 
noj stazi kojom su morali proći, ugledaju granu pitaja probodenu stre¬ 
licama, što je bila opomena urođenika da će tako postupiti sa svakim 
tko se usudi prijeći tu granicu. Ali naši putnici pođoše naprijed ne oba¬ 
zirući se na prijetnje, i divljaci se nisu osudili učiniti im nikakvo zlo. 
Naprotiv, prihvate ih kao prijatelje i diveći se posebno konjima molili su 
od kapetana dopuštenje da ih mogu voditi na pašu blizu mjesta gdje su 
živjeli njihovi rođaci da bi ih i oni mogli vidjeti. Kapetan im to rado 
dozvoli, a urođenici nisu prestajali promatrati te velike i'lijepe životinje, 
tako pitome i poslušne čovjeku. Taj naporan i skup pohod nije bio 
posve beskoristan jer, premda se nije postiglo ono što se tražilo, poslu¬ 
žio je ipak da pripitomi i približi one urođenike kršćanstvu i da se kršte¬ 
njem otvori vrata nebeska teško oboljeloj djeci, koja su ustvari i vrlo 
brzo pomrla. 

Vrativši se u San Ignacio otac Konšćak pošalje na mjesto određe¬ 
no za novu misiju nekoliko svojih obraćenika, vještih svakom poslu, da 
sagrade crkvu i potrebne kuće pod vodstvom glasovitog slijepog Indi¬ 
janca Andrije Comanaji, poznatog još pod imenom Sistiaga, uzeto od 
njegovog učitelja i oca u Kristu patra Sebastiana de Sistiaga. On je bio 
kateheta najprije u San Mulege, zatim je obavljao istu službu na najbo¬ 
lji način u San Ignacio i konačno u Santa Gertrudis sve do protjerivanja 
isusovaca. (...) 

Završena je izgradnja Sante Gertrudis. Otac Juraj Retz, Nijemac, 
došao je tamo u ljetu 1752. da upravlja misijom. On je od prijašnje 
godine učio jezik Cochimi u misiji San Ignacio. Svaki misionar, prema 
ustaljenom običaju tog poluotoka, pridonio bi koliko je mogao za novo 
naselje: netko nekoliko koza i ovaca, jedni nekoliko krava, drugi neko¬ 
liko konja ili mula, drugi nešto žita. S tom pomoći koju su si međusobno 
izmjenjivali misionari, spriječila se krajnja nestašica i ubrzavao se 
napredak misija. Otac Retz je započeo svoju misiju sa šesto obraćeni¬ 
ka koje je podučio i krstio o. Konšćak. Oni su brzo raširili glas među 
susjednim urođenicima o svojem novom životu, o potrebi krštenja za 
spasenje i o velikoj prijaznosti misionara. Zato urođenici počeše dola¬ 
ziti u skupinama, sad 30 ili 50 ili 70 njih, moleći da budu kršteni. Tako 
je o. Retz za malo godina uz pomoć neumornog katehete Andrije 

Comanajia imao do 1400 obraćenih urođenika u svojoj misiji. Cim bi 
netko od katekumena primio krštenje, misionar mu je davao, prema 
običaju odavno uvedenom na poluotoku, križić koji je morao uvijek 
nositi obješen o vratu, tako da mu je služio kao znak njegove vjere i 
stalni spomen na spasenje. 

Nije preostajalo drugo nego da se misija unaprijedi s poljodjel¬ 
stvom, ali čitav taj teren je bio previše kamenit i bez vode. Ipak su već 
dva mjeseca nakon otvaranja misije pronašli nedaleko od sela jedan 
mali izvor i oko milju ispod njega mali komad prikladne zemlje do koje 
je dovedena voda kanalom izgrađenim na živoj stijeni. Pokraj toga ure¬ 
đena je još jedna njiva sa nanesenom zemljom i raširenom na kame¬ 
nju, kako se obično čini na tom poluotoku. Ono malo vode, s kojom se 
raspolagalo, koristilo se veoma štedljivo. Na sličan način, osim dosta 
voćaka, zasađen je i vinograd koji je u svoje vrijeme davao dobro vino. 
Obrađena polja u malo su godina davala već toliko žita i kukuruza koli¬ 
ko je bilo potrebno za misiju. (...) 

Odličan uspjeh te misije oživio je goruću revnost oca Konšćaka. 
Naime, niti je na onom putovanju što ga je poduzeo 1746. do Crvene 
rijeke mogao naći na čitavoj istočnoj obali poluotoka ijedno prikladno 
mjesto za podizanje misije, niti ga je našao u svibnju 1751. u onim 
planinama prema Tihom oceanu. Nije mu preostalo drugo nego da ga 
potraži na onoj strani planina što gleda prema zaljevu. U tu svrhu isti 
misionar poduzme treće putovanje u proljeće 1753, ništa manje napor¬ 
no i uzaludno od drugog. On je dospio sve do 31. stupnja, ali nije 
našao nigdje ništa osim neizmjernog krša, na kojem su konji previše 
stradavali. (...) 

Smrt oca Konšćaka 

(Njegov elogij) 

Otac Konšćak bio se jako približio izvoru Adac na svojem zadnjem 
putovanju, ali ga nije vidio niti je išta znao o njemu. Budući da je bio 
poglavar Kalifornije, kada je otkriven taj izvor, žarko je želio podići 
tamo novu misiju za koju je sšm bio utrošio toliko napora. Nije, među¬ 
tim, stigao jer ga je u rujnu 1759. pokosila smrt, u dobi od 56 godina. 
On se rodio u Austriji, gdje je i ušao u Družbu Isusovu. Došavši zatim 
u Meksiko poglavari su ga 1732. poslali u Kaliforniju. U prvih je pet 
godina upravljao zaredom različitim misijama u kojima nije bilo misio¬ 
nara. Ostaie 22 godine boravio je u misiji San Ignacio, najprije u dru¬ 
štvu o. Sistiage a zatim sam, brinući se ne samo za brojne kršćane u 
misiji već i za one urođenike koji su trebali pripasti misiji Santa Gertru- 
dis, od kojih je sam obratio, podučio i pokrstio šest stotina. Nije lako 

nabrojiti kilometre koje je taj neumorni čovjek prevalio, sad u nepresta¬ 
nim pohodima u krajeve svoje misije, sad u tolikim putovanjima među 
divlje urođenike urođenike i u onom do Crvene rijeke, ili kao poglavar 
u obilasku svih misija na poluotoku. A što je još čudnije skoro uvijek je 
bio bolestan. Katgod bi se na svojim putovanjima zaustavio da se 
odmore pratnja i životinje, on bi se bacio na koljena da moli ne mareći 
za odmor tijela, nego bi mislio na korist duše. Ukratko, s izvanrednim 
vrlinama i apostolskim radom zaslužio je da ime Konšćak bude stavlje¬ 
no među glasovite muževe Kalifornije. 

(Francesco Saverio Clavigero, Stona della California, II, Venezia 
1789, 120-122, 132-139, 141-142) 

Bartol Kašić 

u odlomku, koji donosimo iz Kašićeve »Autobiografije«, opisuje 
se njegovo putovanje u Srijem i Slavoniju 1612. godine. U tom je opisu 
zorno prikazano socijalno i moralno stanje kršćana pod turskom vlada¬ 
vinom i Kašićev misionarski rad po selima. 

Pripremivši potom sve što je bilo potrebno za put prema Sirmiumu 
(danas Srijemska Mitrovica, op. prev.), krenuše Oci u ime Božje na 
prvo putovanje preko Save, u Donju Panoniju. Išli su pod vodstvom i 
na poticaj gospodina Simona Ivana i nekih trgovaca. Bila je ciča zima, 
a sva srijemska ravnica prekrivena snijegom i okovana ledom. 

Na saonicama, koje su vukla četiri konja, stigoše do nekih ukopa¬ 
nih nastambi. Krovovi tih nastanibijedva su se nazirali iznad tla. Samo 
oni koji su prišli blizu mogli su vidjeti kako še iz“tih krovova dižu para 
i dim i razlijevaju se zrakom. Silazak prema ognjištu na kojem je gorjela 
vatra nalikovao je nekakvim stepenicama, dok je oko vatre bilo nešto 
poput zida. Da bi se obitelj ogrijala, svi su izlazili iz podzemnih jama, 
iskopanih u zemlji tvrdoj poput kamena, prostorija u kojima su i spavali 
i danonoćno boravili. Bila su tu djeca s majkama i ostali ukućani kao i 
putnici koje su gostoljubivo primili. Tu su i Oci (misli na svećenike iz 
svoje pratnje, op. prev.) morali prespavati zajedno sa svojom pratnjom. 

Ti ljudi bili su kršćanski Srbiji, od djetinjstva odgojeni u grčkom 
šizmatičkom obredu, a da ni sami nisu znali da su šizmatici niti su uop¬ 
će imali pojma što je to šizma (raskol, op. prev.). 

Ti ljudi nisu imali pojma o temeljnim istinama kršćanske vjere, 
nepoznati su im bili članci Vjerovanja i zapovijedi Dekaloga. Nisu znali 
moliti Očenaš, niti kako često se treba ispovjediti i pričestiti. Pričest 
inače primaju pod obje prilike, ali jedva jednom godišnje. A njihov sve¬ 
ćenik, pošto u korizmi sasluša pokornikovu ispovijed, ne odriješi ga 
odmah, nego mu zada pokoru, i tek nakon nekoliko dana ili tjedana 


pošto obavi naloženu pokoru, odriješi ga malo prije nego pristupi priče¬ 
sti. Samo odrješenje izvodi ovako: svećenik stane pred onoga koji pri¬ 
stupi, položi mu na glavu obrednu knjigu iz koje pročita riječi odrješenja 
i onda ga otpušta odriješena. Pošto je paroh (pravoslavni svećenik, op. 
predv.) obavio taj obred, o. Kašić mu je prišao i učtivo ga zamolio da 
mu kaže što je izgovorio čitajući iz knjige položene pokorniku na glavu. 
Odgovorio mu je da je izgovorio i pročitao ono što piše u knjizi. Ali je 
Otac bio uporan i pitao: »Što znači ono što je pročitao?« Paroh mu je 
ponovio samo ono što je već prije bio rekao. Time je pokazao da je pro¬ 
čitao riječi kojima ni sam nije znao pravo značenje (a možda ih nije ni 
znao pročitati). 

Što li su radili Oci grijući se kod vatre s ukućanima obaju spolova 
koji su se skupili oko vatre iz svojih rupa? O. Kašić je počeo svima raz- 
lagati osnovne istine vjere počevši od znaka svetoga križa. Shvaćali su 
ga svi: djeca, mladi i stari jer ih je učio njihovim jezikom, te su zadivljeni 
govorili: »Divno je to što slušamo. Takvo što nikad ne čusmo od svojih 
popova. Oni nam, naime, kažu da kad bismo mi to znali ne bismo ništa 
držali do samih popova nego bismo ih i prezirali.» Tako ti ljudi pokazuju 
da ne znaju ništa osim da su kršćani. Takvo neznanje o. Kašić je svuda 
zapažao i iskustveno ga osjetio kod takvih seljaka. Pošto je Otac 
završio razgovor i s pratiocima večerao, legao je kod peći na prostrto 
sijeno ili pljevu i prospavao noć. 

Sutradan kad se razdanilo krenusmo odande i stigosmo u Sir- 
mium ili Mitrovicu (tako grad nazivaju promijenivši mu ime), grad koji’ 
se tako zove po Sv. Demetriju mučeniku, u svratište katoličkih trgova¬ 
ca. Okrijepivši se ondje jelom, gospodin Simon Ivan još prije podne 
povede o. Kašića prema seoskim katoličkim kućama, a išli su pravcem 
koji se odvajao od državnog puta. U svoju kpću primio ih je neki kato¬ 
lički starac koji je imao više oženjenih sinova s djecom. Svaki od tih 
sinova živio je u svojoj kući, a kuće su stajale uokrug u neposrednoj bli¬ 
zini. Tako su opet svi bili zajedno kao u starih patrijarha: sa svojim sta¬ 
dima ovaca, koza i ostale stoke; s teglećom marvom; konjima, magar¬ 
cima, i svinjama: sa svakom vrstom peradi: pijetlovima, kokošima, pili¬ 
ćima, guskama, golubovima, golubicama i još s koječim drugim. Sve 
su kuće njegove djece građene od blata umiješana pljevom te dobro i 
čvrsto nabijene. Utvrđene su plotom i kolcima kao nekim zidom, pa 
tatovi i razbojnici ne mogu nikako ući bez velikog truda po trnjaku. 
Okružene su dakle zidom kao u gradu, te se u njima živi mirno i bez 
smetnji. 

Djed po imenu Grgur plaća Turcima, svojim gospodarima, porez, 
a sa svojim sinovima i njihovim obiteljima stanuje na zajedničkom 
ognjištu. Žive kao rimokatolici do svoje staračke nemoći. Tako žive i 

stanuju sa svojim obiteljima gotovo svi katolici između rijeke Save i 
Dunava, nedaleko od svojih crkava koje su ili sačuvane netaknute, ili 
se one razorene obnavljaju. Odijeljeni su od Turaka koji žive u utvrđe- 
nijim vojnim taborima, ali su odijeljeni i od šizmatika. 

Kod tog pobožnog i čestitog starca ostadoše o. Kašić i gosp. 
Simon nekoliko dana. Jednog jutra, pošto su sve ispovjedili, pođoše 
Oci na groblje, to jest na vjerničke grobove koji su obrasli drve- 
ćem.Prema prastarom običaju zasadi se drvo uz glavu pokojnika na 
sam dan njegova ukopa. Pod jednim takvim stablom, donijevši sve što 
je potrebno za podizanje oltara i za slavljenje Mise, svaki je svećenik 
služio sv. Misu za duše vjernika koji su ondje bili pokopani. Svete Mise 
odslužili su, na veliko udivljenje vjernika, posve slobodno, a da ih nima¬ 
lo nije ometala turska konjica koja je nedaleko odande prolazila, iako 
su konjanici sve gledali. Pošto su otpjevali i odrješenje nad mrtvima, po 
katoličkom obredu, vratiše se svojim domaćinima. 

Popodne smo krenuli u crkvu posvećenu Presvetoj Bogorodici na 
nebo uznesenoj, blizu Morovića. To su mjesto Turci utvrdili i nastanili 
da budu straža protiv upada pljačkaša koji rijekom Savom dolaze iz 
susjedne Bosne. Ta crkva ima mali trijem i dva zvonika podignuta 
iznad trijema. Malo su viši od samog crkvenog krova. Očistili smo unu¬ 
tra pod i jedini oltar, a slijedećeg dana smo se vratili da slavimo sv. 
Misu. Sa sobom smo donijeli sve što je bilo potrebno za svetu žrtvu, 
kao što smo to i inače vazda sa sobom nosili kad god smo negdje tre¬ 
bali misiti, osobito za blagdane. O tome smo prije obavijestili katolike 
po susjednim zaseocima i oni su se veoma pobožno, radosno i u veli¬ 
kom broju okupljali na naznačenome mjestu, a dolazila su oba spola. 
Neki su se, koliko je vrijeme dopuštalo, i ispovjedili. Ispovijed drugih 
odgođena je za drugi dan i za drugu crkvu kamo smo već bili pozivani 
i moljeni da dođemo. 

Slijedećeg jutra odosmo u drugu crkvu koja stoji na obali Save. 
Udaljenija je od seoskih kuća, a čitava je i netaknutih zidova. Svećenici 
su sada u nju ušli samo na brzinu jer su se žurili u drugu, nedavno 
obnovljenu. Taje bila sagrađena od drveta, a drvenog je i krova. Stariji 
njezini dijelovi bili su od kamena, a od kamena je bio i oltar sposoban 
da se na njemu slavi sv. Misa. U njoj i proslavismo sv. Misu još istog 
dana ujutro. Dotična se crkva nije mogla obnoviti, a da sudac (kojega 
zovu kadija) ne izda pisano dopuštenje, u kojem on priznaje da je na 
tom mjestu od davnijih vremena stajala kršćanska crkva te se stoga 
može iznova podići. Ipak je od okolnih kršćana bila prikupljena golema 
svota novca koji je predan sucu za taj pravni dokument. 

Odande prijeđosmo u nedaleko selo Maču, u pravcu Marinaca. 
Tamošnje stanište nalazi se usred šume. Ondje smo se okrijepili, a 
predvečer odosmo dp župnika kod grada zvanog Nijemci. Tamo smo 


one noći prespavali. Župnik je obavijestio vjernike po selima te župe da 
se barem oni iz obližnjih zaselaka u nedjelju okupe kod crkve sagrađe¬ 
ne od drvenih greda, u prostranoj ravnici. Stariji dijelovi te crkve bili su 
od opeke i kamena, a bila je dosta prikladna za četrnaest katoličkih 
sela i zaselaka u okolici. U nedjelju je, dakle, o. Kašić imao propovijed 
i proglasio narodu oprost papinskog jubileja za one koji se u narednih 
osam dana pravilno i valjano ispovjede i pobožno se pričeste euhari- 
^tijskim Tijelom Kristovim. Odsluživši Misu, a neke i ispovjedivši, 
pozvao je i ostale da dođu na ispovijed u sljedeća tri dana tog tjedna, 
kako već kome bude odgovaralo. Osmog pak dana bila je, nakon 
misnog prikazanja, propovijed. A pošto se svećenik u Misi pričestio, 
pristupiše Pričesti i svi oni koji su bili spremni. Dok je zatim drugi pa i 
treći svećenik misio, o. Kašić je ispovijedao one koji nisu bili na Misi. 
Pošto su se svi pričestili i primili blagoslov, odoše. 

Obavivši u Nijemcima sve što je trebalo, pođosmo odande u župu 
Ljubu udaljenu jedan dan hoda, gdje je živio pobožni svećenik Đuro. 
On se brinuo za crkvu Sv. Katarine djevice i mučenice, u kojoj su se 
vjernici okupljali osobito o blagdanima. Budući da se naglo smračilo, 
morali smo se za onu noć skloniti u kuću nekog šizmatika. Ondje smo 
dobili i skromnu večeru, a potom smo legli na sijeno blizu peći da pre¬ 
noćimo. Ipak je cijeloj onoj obitelji bilo od koristi to što je Otac kod njih 
proveo noć. Skupili su se, naime, oko ognja svi članovi obaju spolova, 
a Otac im je kratko izložio i objasnio temelje naše vjere o kojima nisu 
imali pojma. Svi su se divili i govorili da takvo što nikad nisu čuli od svo¬ 
jih svećenika. Čuvši Vjerovanje, Očenaš, Anđeo Gospodnji i Deset 
zapovijedi na dalmatinskom jeziku, bili su veoma zahvalni. Sve su, nai¬ 
me, dobro razumjeli, a kamo sreće da su i zapamtili. 

Rano ujutro požurismo u crkvu da bi župnik mogao okupiti vjernike 
na Misu, na propovijed i na ispovijed radi zadobivanja jubilejskih opro- 
sta. Otprilike dva sata nakon izlaska sunca, skupiše se vjernici na dati 
znak na Misu u crkvi Sv. Katarine djevice i mučenice. Nakon Mise 
mnogi su se ispovjedili. Na Pričest ipak nisu pristupili toga istog dana, 
nego tek slijedećeg i to, po običaju, samo pod prilikama kruha, služeći 
se vazda latinskim obredom kao što to običavaju činiti svi Dalmatinci. 
Oni naime zaziru od grčkog obreda kojim se služe Srbiji. 

Gospodin Simon i Otac (Kašić) ostali su ondje tri dana dijeleći 
sakramente onima koji su se okupljali zahvaljujući Bogu što su ta tri 
svećenika došla u udaljena mjesta gdje katolički Srijemci žive među 
žizmatičkim selima. Njih je inače g. župnik Đuro poučavao u katoličkoj 
vjeri i branio ih od šizmatika i luteranskih heretika. Pošto su dijeljenje 
sakramenata i naviještanje Božje riječi obavili pravilno po katoličkom 
obredu, obavijestili su katolike o svom daljnjem putu i na blagdan otišli 

u prastaru crkvu Presvete Bogorodice. Taje crkva bila kamenih zidova 
i ostala je neoštećena na ravnici, bez stanovnika u susjedstvu. Bila je 
dobro zatvorena, a vrata još i učvršćena prijevornicama. Pošto ju je 
župnik koji je imao ključ otvorio, svi su svećenici slavili svetu Misu na 
kamenom oltaru u nazočnosti velikog mnoštva vjernika. A kad je o. 
Kašić održao propovijed i navijestio jubilejski oprost, mnogi su se ispo¬ 
vjedili. Pozvani su također da Pričest dođu primiti slijedećeg dana u 
drugu crkvu gdje će biti sigurniji i smireniji jer se u njoj okuplja veći broj 
seljaka Iz susjedstva, pa će biti i svečanije slavljenje sakramenata. 
Upozorili su vjernike i na točno vrijeme kada će to biti. Pošto su neke 
ispovjedili na prilično neprikladnu mjestu i na neprikladan način, odoše 
odande. 

Utanačenog dana pošli su u župnikovu seosku kuću i ondje pripra¬ 
vili sve što je bilo potrebno za predstoječi blagdan. Mnoge su ispovje¬ 
dili. U onih nekoliko dana okupljalo se mnoštvo seljaka u crkvi gdje su 
mnogi obavili i sakrament pokore. Otac (Kašić) je prema običaju pro¬ 
povijedao za vrijeme Mise, a svi koji su bili pravilno pripremljeni, okri¬ 
jepljeni su i obradovani sakramentom Euharistije. 

Pošto se narod razišao u svoje seoske domove, odoše i g. Simon 
i o. Kašić, prilično umorni, u župnikovu kuću. Budući da su bili veoma 
iscrpljeni, proveli su onc^e nekoliko dana na odmoru. Svakodnevno su 
pozivali ljude na svetu Žrtvu. Poslije toga su obišli još mnoge crkve i 
sela u njihovoj blizini. Propovijedali su po običaju i dijelili svete sakra¬ 
mente kao što je malo prije opisano. Bilo je to dosta uspješno i na 
radost vjernika koji su se okupljali da slušaju sv. Misu. 

Nakon više dana naumi g. Simon povesti o. Kašića prema Vuko¬ 
varu gdje je na brežuljku blizu državne ceste stajala ne baš neznatna 
utvrda, a podno utvrde je kraljevski karavansaraj u koji slobodno zala¬ 
ze svi putnici i ondje danonoćno slobodno borave. Na udaljenosti 
odande koliko bi se moglo strijelom dobaciti, teče dosta širok i dubok 
Istar ili Danubius, hrvatski Dunav ili Dunavi. S lijeve strane utvrde, 
ispod velikog drvenog mosta, ulijeva se u Dunav rječica Vuka. Ona 
dotječe sa brežuljaka i nastavlja teći po ravnici na kojoj se vide jata 
gusaka sa svojim čuvarima, kao da su stada ovaca. Guske odande sli¬ 
jeću u Dunav, plivaju po njemu i naslađuju se njegovim ribama. 

Gospođin Simon povede o. Kašića pješke preko mosta na Vuki k 
nekakvim pustinjacima koji se kite imenom Sv. Ilije. Oni žive kao Turci, 
a oblače se u bijele lanene haljine s kukuljicom. Vrijeme provode u raz¬ 
nim praznovjerjima, u pjesmi i gatanju na zaravanku koji je uređen 
usred vrta. Gospodin Simon je s jednim njihovim starješinom razgova¬ 
rao turski i hrvatski, a taj je na sva pitanja odgovarao veoma uljudno. 
Pričao je_također kako su se i njemu dogodila čudesa pri nekakvom 


prebrojavanju kamenčića i gatanju nekakvim okretanjem kotačića. O 
tome kako ti pustinjaci žive nije se ništa govorilo niti se išta ispitivalo. 
Otišavši odande krenuli smo u šumarak da s obližnjeg brežuljka pro¬ 
matramo Dunav. I dok smo ga gledali, opazismo povorku ljudi koja ide 
prema mostu noseći u sanduku mrtvog Turčina da ga pokopa u šumi, 
po svom običaju, pod nekim drvetom. Mi svećenici krenuli smo odmah 
odande na državni put da ne bi možda naša nazočnost u blizini mrtva¬ 
ca u Turcima probudila kakav loš nagovještaj, te da se oni na poticaj 
đavla ne razbjesne protiv kršćanskih svećenika i ne naprave im kakvu 
nepriliku. Kad su Turci zamakli u šumu, svećenici su prešli most i sklo¬ 
nili se u karavansaraj. Pokopavši mrtvaca, svo ono mnoštvo se vratilo 
svojim kućama, a gospodin Simon i njegovi pratioci staviše svoju prtlja¬ 
gu na kola i krenuše putem preko mosta prema Esseku ili Osiku (Osi¬ 
jeku) i to državnim putem. Ta dionica puta nije bila sasvim bez opasno¬ 
sti i bez straha od razbojnika. Često se naime događa đa se na nekim 
mjestima, udaljenijim ođ sela, susretne pljačkaše ili kesedžije. Naiđu li 
ti razbojnici u blizini šume, na putnike bez oružja, opljačkaju ih i otmu 
im prtljag kao i robu koju putnici običavaju nositi da je prodaju na pana- 
đuru ili sajmu, te s plijenom pobjegnu u šumu. Usudi li tko braniti sebe 
ili svoju robu, teško ga ozlijede, a ponekad takvog i ubiju u onoj pusto¬ 
ši. Tada pobjegnu što dalje odande da ih stanovnici sela ili sami ranje¬ 
nici i opljačkani ne otkriju. Naši putnici stigoše ipak živi i zdravi u Osijek 
gdje ih u svoje domove primiše katolički Dubrovčani koji ondje borave 
kao trgovci. 

Već je sasvim blizu bio blagdan Sv. Jurja mučenika kojega u onim 
krajevima veoma štuju i časte svi katolici bez obzira da li se ravnaju po 
novom ili po starom kalendaru; isto tako heretici, šizmatici i Turci koji 
žive po starom kalendaru i ne odbijaju deset dana. Slavi se drugoga 
dana po Našašću Svetoga Križa (po našem katoličkom običaju 3. svib¬ 
nja, a njima je to 23. travnja). Toga dakle dana počinje osmodnevni 
sajam kojeg sami mještani nazivaju panađur. Traje osam dana bez 
ikakvih poteškoća. Ipak osječki Turci svake godine za taj sajam priba¬ 
ve naoružanu stražu i konjanike za suzbijanje razbojnika koji također 
dolaze radi pljačke I krađe. Stražu i konjanike pozovu da bi trgovci u te 
dane bili što sigurniji u dopremanju razne robe, a često i vrlo skupocje¬ 
nih stvari. Bili oni kršćani ili Turci, ti trgovci podignu male i dobro utv¬ 
rđene kućice ođ dasaka, a ispred njih kao i iza njih puno je staza. Sve 
to izgleda kao da je na ravnici izvan zidina Osijeka podignut novi grad. 
Kupci mogu svuda mirno prići i kupovati svakovrsnu robu bila ona 
prostrta na otvorenom, ili zatvorena u sanducima. Na prodaju se 
doprema svilena I lanena odjeća, raznobojni konci, raznovrsna platna 
te sve vrste živeža i alata, sve što je potrebno obrtnicima, muškarcima 
ili ženama za obavljanje njihovih zanatskih poslova. Napokon da saž- 

mem u jednu riječ: doprema se sve ono što je potrebno građanima. 
Svuda se sve pokriva, a u grad doprema svatko prema svome običaju 
i svojoj mogućnosti: na konjima, na kolima, na volovima i na magarci¬ 
ma. 

Kao svećenik svaki sam dan s katolicima slavio svetu Misu po 
kućama, na časnom i doličnom mjestu. Neke bih vjernike prije toga i 
ispovjedio. A da bi dobili jubilejski oprost, onima koji su postili i bili 
dobro pripremljeni, podijelio sam i Pričest. Prije toga održao sam krat¬ 
ku propovijed. Nakon Mise su po dvoje ili troje izlazili kroz gradska vra¬ 
ta na prostor sajma da pozovu katolike, ako bi ih našli, da dođu i prime 
sakramente potrebne za dobivanje jubilejskog oprosta, to jest da slije¬ 
dećeg dana dođu u određenu kuću i priprave se kao što treba. Osim 
toga smo ih poticali da vjernike koje poznaju pozovu i oprezno dovedu 
bilo kojeg dana. Nisu bili malobrojni oni koji su tako i činili. 

Oni koji su se vraćali u svoje seoske domove bili su upozoreni da 
vjernicima u susjedstvu svoga prebivališta priopće u kojoj se župnoj 
crkvi moraju okupiti nakon sajma, i to vrlo rano ujutro u nedjelju ili na 
neki drugi blagdan, i to vjernici obaju spolova, na sveti sakrament i na 
Božansku Žrtvu, kako bi se pravilno pripremljeni mogli dostojno okrije¬ 
piti Riječju Božjom i Kruhom života vječnoga. Zaista je bilo divno pro¬ 
matrati kako po svim stazama koje vode prema crkvi idu seljaci i 
seljanke. Bili su poput mrava koji idu skupljati žitno zrnje i drugo što im 
je potrebno za život, izlazeći i vraćajući se u svoje podzemne hodniči- 
će. 

Kad je završio sajam, i pošto su obavili svoje poslove u Osijeku, 
pošli su svećenici u nedjelju u župu Križevce, odnosno u crkvu Svetog 
Križa, u kojoj su čekali odasvud pristigli seljaci. Svećenici su »na uho« 
slušali ispovijedi onih koji su već bili tu. Činili su to sjedeći na kakvom 
kamenu ili na kamenoj ogradi, dok su pokornici dolazili i klekli sa stra¬ 
ne. Bilo je to prilično neudobno. Crkva je bila na čistini, a oko nje vidjelo 
se mnogo grobova preminulih vjernika. Tijela mrtvaca zakopavala su 
se dublje u zemlju da ih vukovi ili psi ne bi raskopavali. Takva mjesta 
stanovnici su posvuda nazivali groblja (grobya). Na svaki grob postave 
vrlo tešku drvenu gredu ili naslažu hrpu teškog kamenja. Žene na gro¬ 
bove svojih pokojnika stavljaju najčešće kruh, jabuke i druge plodove 
namijenjene siromasima za jelo, a ne za hranu dušama kao što to čine 
pogani. Čine to zato da bi, okrijepivši hranom tijela živih siromaha, oni 
još živi molili za preminule siromahe vjernike. Pošto se skupilo mno¬ 
štvo seljaka, i nakon što su se mnogi ispovjedili, o. Kašić je slavio svetu 
Misu i narodu održao kratku propovijed. Potom je sve, koji su bili pra¬ 
vilno i valjano raspoloženi, okrijepio Presvetom Euharistijom, sakra¬ 
mentom Tijela i Krvi Gospodnje, i to samo pod krušnim prilikama. 


Završio je s navještajern po^unog jubilejskog oprosta. Duhovno okri¬ 
jepljeni, radosni i razdragani, vjernici su se zahvalno vraćali u svoje 
seoske domove blagoslivljajući i hvaleći Gospodina. I svećenici pođo¬ 
še u župnikovu kuću đa se okrijepe jelom. Bili su veoma umorni i iscrp¬ 
ljeni te su slijedeće noći ondje i počivali. 

Idućeg jutra, vrlo rano, gosti se oprostiše od domaćina i odoše 
župniku u Kuzmince. Taj župnik je, upozorivši već ranije svoje vjernike 
na dolazak svećenik^, sve pozvao u svoju crkvu posvećenu svetim 
mučenicima Kuzmi i Damjanu. črkva je bila zidana od cigle. Nevjernici 
je nisu dirali te je ostala onakva kakva je bila od starine, ali je iznutra 
bila slabo uređena. Oltari su bili bez oltarnika, posve otkriveni. Tako su 
ih držali zbog lupeža i razbojnika koji, kad bi vidjeli oltare pokrivene 
oltarnicima kao što je običaj, i još ukrašene ostalim predmetima 
potrebnima za slavljenje Mise, razbili bi vrata i sve bi pootkidali i odni¬ 
jeli. U blizini crkve, naime, nema župne kuće niti se vidi ikakva seoska 
nastamba. Crkva je sagrađena posve uz državni put, ali su seoske 
nastambe ili kuće vjernika podalje u šumi. Tako su smještene zato da 
im putnici koji prolaze mimo ne bi svaki dan dolazili »u goste« proseći 
stalno od tih siromaha živež, te da drski ljudi i lutalice ne bi ugrožavali 
domaće obitelji još gorim stvarima. 

Svećenici uđoše sa župnikom u crkvu i pokriše oltare oltarnicima 
koje su donijeli sa sobom kao i sve ostalo što je potrebno za slavljenje 
sv. Mise. Svaki je od njih pojedinačno prikazivao božansku Žrtvu Bogu 
svemogućem i velikom, dok su drugi u to vrijeme slušali ispovijed. A 
bilo je to dosta neudobno jer nije bilo nikakvog sjedala. Iz sela se sku¬ 
pilo mnoštvo seljaka vrlo pobožnih, pristojnih i kršćanski čednih. 
Posljednji je Misu služio o. Kašić. On je propovijedao i ponudio jubilej¬ 
ski oprost svima koji su se ispovjedili i odmah nakon pričesti misnika 
pričestili se svetim Tijelom Krista Gospodina, da ne bi nakon ablucije, 
i pošto Misa završi, u čestičnjaku ostali ulomci hostija bez dužnog 
poštovanja. Obavivši zdušno i pobožno sve svete čine» razotkrili Su 
oltare i oltarnike pospremili da ih ponesu. Čuvari su zatvorili vrata i 
dobro ih učvrstili prijevornicama. Činili su tako zato da ne bi neki 
pokvarenjak ili nevjernik, iz prezira prema svetom mjestu, unutra ugo- 
nio stoku Ili goveda te tako obeščastio sveto mjesto. Vjernici su se vra¬ 
čali svojim seoskim kućama veseleći se i slaveći Gospodina, dok su 
svećenici otišli u župnikov dom. 

Naumili su da sutradan krenu ponovno prema Osijeku i da ondje 
ostanu možda dva dana u kućama katolika čekajući časnog starca 
Mađara o. Gregorija Vasarellya koji se trebao vratiti iz Pet Crkava. On 
je bio misionar u onim krajevima preko Drave u Pet Crkava (Ouingue 
Ecclesias) ili Pećuhu. Dobri je starac napokon i stigao do mosta na rije- 

ci Dravi. Porazgovorivši se dakle s o. Kašićem o raznim teškoćama 
svoje misije, a osobito o neslaganju sa svojim pratiocem, vratio se (sta¬ 
rac) u Pećuh. Napomenimo i to daje o. Vasarelly (Vasarhelyu) svakod¬ 
nevno vodio sporove s arijancima, kalvinima, muslimanima i drugim 
hereticima. Poseban se spor vodio o nekoj vcrkvi u kojoj su naizmje¬ 
nično držali propovijedi heretici i katolici, ali je taj običaj izmjeničnog 
propovijedanja kratko trajao. Konačno su svi odlučili parnicu i raspravu 
iznijeti pred turskog suca (kadiju). Sudac je po svom povjereniku donio 
odluku da se svađa prekine. Crkva neka se podijeli tako da se od dasa¬ 
ka podigne nešto kao zid, te neka jedan dio služi arijancima, a drugi 
katolici kako za propovijedi tako i za obavljanje drugih službi. Neka 
nijedna strana drugu ne ometa, niti se ubuduće usudi praviti bilo kakve 
neugodnosti, pa niti u svađi prigovarati tuđim običajima. Tako je učinje¬ 
no i svađa je utihnula, ali se nije posve ugasila. Heretici su stalno 
mrmljali, ali se nisu otvoreno protivili da im se ne desi štogod nezgod¬ 
no. Stvar je bila u tome što su mnogi heretici slušali katoličke oce pro¬ 
povjednike, a bilo je i takvih koji su i privatno dolazili da čuju katoličke 
istine. Nakon toga su odbacivali heretičke laži te, s Božjom milošču i 
pomoći, žarko prigrlili katoličku vjeru i u njoj radosno ustrajali. Neka to 
kratko izvješće o pećujskim prilikama bude ujedno dovoljno i o pećuj- 
skom narodu u kojem je bilo malo onih koji bi nešto znali o pravoj vjeri 
u Boga, iako su u razgovorima zalazili u rasprave. Samo poneki su bili 
zaraženi krivim arijanskim dogmama, ali ne i nekim prigovorima svojih 
starješina protiv katolika. Zbog toga očima nije bilo teško dokazima 
neke razuvjeriti te ih pridobiti i privući na katoličku vjeru, blago i ljudski, 
bez svadljivih rasprava. 

Pošto smo u Esseku ili Osiku s ono nešto malo katolika uspješno 
obavili sve što se odnosi na duhovne stvari i na savjest, učinilo nam se 
da je prikladno vrijeme za povratak u Taurunum ili Biograd, da se malo 
odmorimo te obnovimo i učvrstimo tjelesne snage. Povratak je potra¬ 
jao dva dana. Zaustavili smo se najprije na jednom mjestu u šumi, 
daleko od selš, a to nije bilo bez pogibija. Zatim smo još prije podne sti¬ 
gli do Vukovara. Poslije podne smo nastavili put do Sirmiuma, ili Mitro- 
vice, a sve u strahu od kesedžija ili bodežara koji se često pridruže kao 
tobožnji suputnici. Oni noću ostave karavansaraj te odu i lutaju šuma¬ 
ma i stazama da bi se ujutro, kad se razdani, pridružili putnicima koji ne 
slute ništa zlo. Oni su, dakako, nepoznati, ali jašu na konjima. Dobro 
su naoružani, a o lijevi bok im je pripasana zakrivljena sablja. Tebi 
lukavo prepusti desnu stranu, tobože iz nekog poštovanja, a da bi te 
mogao, ako slučajno putuješ sam s njim, negdje na samotnom mjestu 
i daleko od ljudskih očiju - napasti. Iznenada izvuče zakrivljenu sablju, 
njenim jednim udarcem odsiječe ti glavu i zbaci te s konja kojega ti 


.otme kao i sve ostalo što si imao. Cak te i svuče pa te ostavi gola. On 
pak s otetom odjećom i plijenom luta šumskim bespućem bježeći što 
dalje od državnoga puta. Kad se nađe na sigurnom mjestu, stavi oteti 
prtljag na konja ubijenog suputnika te nastavi drugim, udaljenijim 
putem. Pojavi se negdje gdje mu se svidi, kao posve nedužan putnik, 
da ne bi nitko u njemu prepoznao opasnog bodežara i najgoreg ubo¬ 
jicu. 

Otac Kašić i njegovi suputnici stavili su se pod zaštitu svemogu¬ 
ćeg Boga i njegova dobrog anđela, te im se u ta dva dana nije dogodilo 
nikakvo zlo, niti im je ikakvim lošim susretom život doveden u opa¬ 
snost. I tako su svikoliki putnici stigli zdravi i čitavi u Mitrovicu gdje su 
prenoćili kod gostoljubivog i dobrohotnog prijatelja. 

Mitrovica - to je onaj prastari grad (drugi Rim i Rimu takmac), sjaj¬ 
no sjedište careva sagrađeno nekoć na obali rijeke Save. Sada je taj 
grad sav srušen. Zidovi su sravnjeni sa zemljom. Vide se cigle tih 
temelja i zidova, a crvene se poput krvi. Te su cigle dosta velike. Nemi¬ 
losrdni zub vremena nije ih načeo te izgledaju gotovo neuništive. O, 
nedokučivih li nauma vječnoga Boga! Sjajan grad, ugodno i bogato 
sjedište careva, nekoć je bio cio, a sad je teško razrušen, sveden goto¬ 
vo ni na šta. Učinili su to Slaveni, pa Huni i napokon Turci pod čijom 
vlašću i mrtav stenje. Još postoje samo tragovi golema grada među 
kojima se ne nazire da bi stajala ijedna kršćanska crkva. Zbog toga je 
katolički svećenik morao, za utjehu vjernika, svetu Misnu Žrtvu svemo¬ 
gućemu Bogu prikazati u privatnoj kući kršćanskog domaćina, a to nije 
išlo bez suza. Pošto su i to obavili, otišli su svećenici u miru, zdravi i 
čitavi put Beograda. 


(Ovaj prijevod priredio je Valentin Miklobušec prema latinskom 
tekstu Kašićeve autobiografije: »Vita P. Bartholomaei Cassii Dalma- 
tae, ab ipsomet conscripta, et dona data a P. Raphaele Prodanello 
Ragusino, P. Raphaeli Tudisio, ex sorore filio«. Za tisak je Autobiogra¬ 
fiju pripremio dr. Miroslav Vanino D.l. Zagreb 1940. a izdala ju je JAZU. 
Prijevod str. 43-53. je mjestimično dosta slobodan. Kašić najčešće 
piše u 3. licu, iako se radnja odnosi na njega i na njegove pratioce, pa 
su takva mjesta - gdje je bilo nužno za razumijevanje - u hrvatskom 
prijevodu izražena u 1. licu jednine ili množine.) 

Ardelio Della Belia 

Pismo Della Belie isusovačkom generaiu Tyrsu Gonzalezu iz Du¬ 
brovnika 6. X. 1704. Na početku svog dugogodišnjeg misionarskog ra¬ 
da on opisuje misije održane iste godine u Poljicima. To je jedino sa¬ 
čuvano Della Beliino izvješće o njegovim misijama. 

Mnogo poštovani Oče u Kristu! 

Mir Kristov! 

Drugog ovog mjeseca sretno su stigli iz Ancone novi magistri koji 
su mi predali kutiju s pobožnim predmetima. Zahvaljujem na očinskoj 
ljubavi i pobožnoj darežljivosti Vaše Velečasnosti i ne znam kako da 
uzvratim Vašoj dobroti. Ali osim tri mise koje prikazujem za Vas na 
svakoj misiji dok dijelim komadiće Agnusa Dei, koji su tako dragocjeni 
da se istrijebe praznovjerni zapisi, odredit ču da sav narod izmoli za 
vas Očenaš i Zdravo Marijo. Sada ću Vam javiti pokoju vijest o dobru 
što se s milošču Božjom učinilo u zadnjim misijama u pokrajini Poljica. 
Taj kraj, koji je u početku prošlog rata (1683-1699) od Turaka prešao 
pod vlast Mletačke Republike, jako je brdovit i sav još okružen planina¬ 
ma, osim malog područja što gleda na more. Kraj je nastanjen naro¬ 
dom vrlo sposobnim u uređenju uprave po starinski na način republike. 
A plemići među njima, premda su većinom ljudi sa sela, diče se jako 
starim plemstvom. Drugačije je s crkvenim ljudima. Župnici, kojih ima 
u svemu nešto više od 50, svi su hrvatskog obreda (glagoljaši), nika¬ 
kve ili slabe naobrazbe, osim što znadu na hrvatskom čitati i pisati. O- 
tišao sam onamo koncem svibnja, nakon misija u Makarskoj i Neretvi, 
s Prečasnim vikarom iz Splita, jednim kanonikom i još jednim svećeni¬ 
kom, koji su mi revno pomagali u svim ovom misijama. A trebalo je Go¬ 
spodinu podnijeti dosta nevolja od zime i kiše na početku, a zatim od 
prevelike vrućine, i u kućama građenim bez vapna i pokrivenim crije¬ 
pom ili slamom. To je stari običaj ovog kraja u blizini Turaka, da budu 
siromašni kako ih bogate kuće ne bi mamile. 

Posjet je misijama bio zaista velik jer, premda je običajem obavlja¬ 
ti sve funkcije misija u svakom selu, budući da su kuće raspršene jed¬ 
na od druge i da se izbjegnu neredi kada se skupi mnoštvo svijeta uz 


sve to dolazili su mnogi iz sela, gdje je već bila misija, u druga mjesta, 
a i iz turskih krajeva došli bi po čitav dan hoda daleko. Bilo je zaista dir¬ 
ljivo gledati napose toliko siromašnih žena koje su dolazile izdaleka s 
djecom na rukama i po nesnosnoj žegi čekale dan-dva da bi se mogle 
ispovijediti, premda je osim nas četiri svećenika ispovijedalo još mno¬ 
go drugih iz onog kraja, svi pod kakvim drvetom jer je za toliki narod bi¬ 
la nepodnosiva vrućina u tijesnim crkvama. Zatim u procesijama, koje 
su išle u svakom selu od župne crkve do neke druge daleke jednu ili 
dvije milje, nije bilo nikog, da nije sudjelovao, i svi bosi. Muževi bi od¬ 
govarali na litanije koje su predmolili vikar i kanonik, dok sam ja među 
njima išao s velikim križem, a žene su pak, koje su išle odvojeno, pje¬ 
vale krunicu. Narod je imao visoko mišljenje o misionaru i utjecao mu 
se kao da ih može izliječiti od svakoga zla, i čovjek uistinu Božji mogao 
bi učiniti mnoga dobra, zato je bijednik za ono što vrijedim dugujem 
njegovu Božanskom Veličanstvu. 

Koliko se dobra učinilo po ispovijedima samo Bog zna jer se udo¬ 
stojao ostvariti ga. Općenito se može reći da su stotine duša oplakale 
svoje grijehe u kojima su godinama živjele bez ispovijedi. Veliki je plod 
bio da su iskorijenjene psovke i kletve koje su strašne u tim krajevima, 
na veliku štetu naše svete vjere i duša. Uklonjena su mnoga neprijatelj¬ 
stva koja samo što nisu završila prolijevanjem krvi. Među ostalima u 
selu Jasenica trajalo je veliko neprijateljstvo između dvije obitelji jer je 
neki Matija Kapić ozloglasio ženu Franje Naporovića. Ovaj se zakleo 
da će ubiti svoju ženu ako je kriva, a ako se nađe nevina ubit će kle¬ 
vetnika. I tako jedno jutro, dok sam se zahvaljivao u crkvi nakon mise, 
čuo sam vani veliku galamu. Izletim napolje i ugledam više od 400 ljudi 
podijeljenih u dvije skupine s oružjem u rukama. Prva pomisao mi do¬ 
đe, eto danas će misije u Dalmaciji doći na zao glas u Mlečana (tj. za¬ 
branit će ih). S pomoću Božjom nisam izgubio prisebnost već sam se 
vičući bacio u mnoštvo, stignem do spomenutog Kapića, zgrabim ga 
za prsa i silom odvučem u crkvu, a kasnije ga pošaljem drugamo. Vra¬ 
tio sam se gore spomenutim mužu i ženi i, bacivši se raspelom u ruci 
pred njihove noge, stišao sam gungulu. Nakon tri dana nagovaranja 
sklonio sam ih s pomoću Božjom na oproštenje. Zatim sam pridobio i 
Kapića da javno opozove klevetu, premda se ranije pritivio i govorio da 
će si prije iščupati jezik iz grla nego poreći što je bio rekao. Svi su se 
izgrlili u crkvi', zatim primili sakramente, i sa čitavim narodom, radosnim 
zbog pomirenja dviju moćnih obitelji u kraju, zapjevali su »Tebe Boga 
hvalimo«. 

Preko petnaest sličnih pomirenja sklopljeno je za vrijeme tih misi¬ 
ja, no ovdje ću ih ispustiti da ne duljim. Vrijedne su, međutim, spomena 
riječi konta Marka Bariča koji je prošle godine bio veliki knez čitave po- 

krajne (poljičke). On, kada se pomirio s kontom Matijom Šarićem, ko¬ 
me je bio opalio šamar, u prisutnosti naroda reće: »Spreman sam dati 
Vam zadovoljštinu koju god želite i volio bih više da mi je odsječena 
ova ruka, nego što sam Vas uvrijedio«. Nije to bilo malo za čovjeka koji 
je ranije obavljao prvu službu u kraju, imao je preko 70 godina i bio je 
više puta časnik u ratu i vrlo cijenjen od upravitelja Dalmacije. Puno se 
dobra učinilo time što su uklonjeni praznovjerni zapisi. Za jednoga od 
njih, što sam ga našao, jedan je čovjek dao vola, toliko su držali do njih. 
Način na koji su istrijebljeni bio je ovaj: najprije se rastumačilo kako su 
zapisi stvar isprazna i đavolska, a zatim se razdijelili komadići Agnusa 
Dei umotani u košuljice, te su se narodu pročitali njihovi spasonosni u- 
činci, ili im se davali koji drugi pobožni predmeti. Divno je bilo gledati 
kako muževi i žene kidaju zapise s vrata ili prsa da bi dobili komadić 
Agnusa Dei ili neku drugu nabožnu stvarčicu. 

Ništa manje značajan događaj pred Bogom i ljudima bilo je obra¬ 
ćenje petnaest drumskih razbojnika od njihova strašnog života, među 
njima dvaju harambaša s Pavlom Landekom, glasovitim u onim kraje¬ 
vima. Ja sam ih susreo kad sam išao pješice iz Koštanja u Srijane. Ti 
su razbojnici s ostalima mnogo štete nanosili i pograničnim Turcima i 
to je bio razlog da se bosanski paša često zbog njih žalio generalu Dal¬ 
macije zahtijevajući odštetu. Sada je generalu bilo drago kad sam mu 
ja poslao popis obraćenih razbojnika s molbom da budu pomilovani i 
poslani na službu u Italiju ili drugamo. 

Naposljetku spominjem kako sam u sedam župa uveo da se stal¬ 
no drži Presveto. Ni u kojoj poljičkoj crkvi nije su čuvala Hostija, prem¬ 
da je to zahtijevao Prečasni Nadbiskup i njegovi predšasnici su se tru¬ 
dili da to uvedu. Nažalost nisu mogli izlagati Presveto čitavo vrijeme 
kako su bili pod Turcima. Prečasni Nadbiskup je sada bio zadovoljan 
i nadao se da će se isto provesti i u ostalim župama. Još bi se mnogo 
toga moglo pripovijedati, ali bi predugo trajalo. Život koji mi Gospodin 
se udostoji darovati posvetit ću ovoj svetoj službi, za koju ja postajem 
sve manje dostojan. Sada se bavim svojim hrvatskim Rječnikom; mu¬ 
čan je to posao, ali ga darujem Gospodinu nadajući se da će se neka 
dobra duša moći njime poslužiti da nauči ovaj jezik i ostvariti ono dobro 
u dušama što ga ja ne činim. Ponovno neizmjerno zahvaljujem Vašoj 
Velečasnosti za pobožne predmete i uz najpobožnije poštovanje pre¬ 
poručujem se u molitve. Dubrovnik 6. listopada 1704. 

Vaše Velečasnosti 

nedostojni sluga u Kristu 
Ardelio Della Belia 

(Archivum Romanum Societatis lesu - Rom. 183, ff. 39r-40v) 


Juraj Mulih 

Mulih u dva predgovora svojih katekizama naglašava potrebu 
vjerske pouke, opće naobrazbe i pismenosti, te potiče narod da prigrle 
knjigu. Prvi je predgovor iz »Pisanice duhovne« (Beč 1734), posvećen 
Požežanima; a drugi iz »Posla apostolskoga« (Zagreb 1724), uprav¬ 
ljen Zagrepčanima. 

PRIDGOVOR 

Plernenita i Poglavita Gospodo Senatori, Purgari i svi ostali virni 
krstianini, navlastito pako otcj i matere, zdravo. 

Dugo sam mislio, što bi vam drugoga i korisnoga za uskrsnu pisa¬ 
nicu poklonio, i nisam našao što bi meni dostoinie vam pokloniti, ali 
vam koristnie i morebit dražie od mene uzeti bilo, nego ovu malenu kni- 
žicu, u kojoj se nahodi Nauk krstianski, koi premda vam nie toliko po- 
triban, ništa manje ufam se, da bude vrlo koristan za dragu dičicu vašu, 
koju ste dužni u Božjem strahu i u krstianskomu katoličanskomu zako¬ 
nu odhranitj. što se vidi iz onoga, što Moysesu G. Bog govori: Skupi mi 
puk, da slušaju riči moje i da se uče bojati mene u sve vrime života svo¬ 
ga na zemlji i neka uče dicu svoju. Drugda po S. Paulu govori: Koi na 
svoje, navlastito pako na svoje kućane brigu neima, on je viru zataio i 
jest od nevirnika gorji. 

S. Hieron (im) govori: mlogo kod Boga zasluži otac i mati i budu se 
zaista spasili, ako vrlo brigu imaju, da dicu odbrane u Isusovoj viri, lju¬ 
bavi i svetosti krstianskoj. Priličnim načinom govore mlogi s. otci i nau- 
čiteli s. matere Crkve, jer brez vire ne moremo Bogu ugodni biti niti se 
spasiti. To nas vira uči, a kako ćemo ono virovati, što ne slušamo, pita 
sv. Pavao. 

Zato na pomoć za dužnost vašu izpuniti i dušu spasiti, dajem vam 
ovu knižicu, daju ali sami, ako znate, vašim mladim kadkad šćiete, ali 
drugoga diaka šćiti pušćate, i zapovidate, da pomlivo slušaju, i koja 

slušaju, da vam kažu. Da vas pako još većma ganem na Nauk kristian- 
ski, znajte veliku vašu duhovnu korist. Jer svaki otac i mati kada godir 
budu svoju dičicu kućane, ali istoga sebe ovoga Nauka kristianskoga 
učiti ali štiti ali govoriti slušali, za svaki put mogu dobiti sto dana opro- 
štenje. Praeceptori pako kada u kući čeljad uče, ali kada u svetkovinu 
na Nauk svoje dite dovedu, sedam godina oproštenja. Ovo i mloga 
druga velika oproštenja dao jest Sv. Otac Papa Grgur XV. Dakle i opro- 
štenje toliko i dužnost vašu veliku promisleć, dragi otci i matere, brinite 
se za blago od kojega na svitu većega neimate, to jest: za dicu vašu. 
Jer i ja nisam se oblinio dugo misliti dobra načina, kojim bi vas k tomu 
pomogao i nisam našao niti sam ga u drugih pametnih vilaetih vidio bo¬ 
ljega za naučiti zakon i viru, nego je naučiti knigu. Evo vam jedna, gdi 
na svrhi jesam metnuo i libarice, da imadu lipu priliku naučiti se prie 
knigu štiti, pako onda i Nauka, ovakovu priliku nigde niste imali, a budu 
li igda vaša dica imala, ja ne znam, nego želim viditi, kako sam vidio i 
tužno promišljavao veliku brigu, koju imaju i pauri krivovirski, da svako 
dite mužko i žensko knigu uče zato, da se lasnie nauči svoga zakona, 
u kojemu tužno neima spasenia. 

A što mi virni kristiani (ako smo vridni ovoga imena) činimo za 
naučiti naš zakon ? kojega virujemo, da je istinito Božji ? koliko ih dolazi 
u nedilju na Nauk? O žalost! Ako pako od knige govoriti, znadem da 
nike starie Gospoje štiti znadu knigu, koju su se ali u Bosni, ali od Bož- 
njaka još pod turskim vladanjem ali malo posli naučile, i sada stide se 
knigu u ruke uzeti i druge učiti, kada je mir i draga krstianska sloboda. 
Gdi su koje se sada uče štiti ? ja ne znam nijedne. To mogu reći, da se 
na izpovidi odmah poznadu, jer razložitie govore, koje su se ali iz knige 
ali od knižnika naučile lipoga načina izpoviditi. 

Ali dragi Požežani, preštimajte vašu slobodu! učite dicu knige i 
moiite G. Boga, da vas opet ne pušća pod obiast neprijatelja naše vire, 
koju lasno zaboravite onda, ako knižnika ne bude, koji bi vas i na misto 
redovnika u viri i ljubavi Božjoj okripio, i što bi bilo da ne bi bilo kniž¬ 
nika? i da se to ne dogodi, pomogla je na moju molbu vami čak u Beču 
Sveta Ana srićna i Blažena Mati Blažene D(ivice) Marie. 

Gdi vidite, da ona i ja vrlo se brinem za sriču, blaženstvo i spase¬ 
nje vaše, ali znaite, dai to ne bude bez brige i truda vašega, za koi trud 
ufaite se, da budete vičnoga pokoja i veselja zajedno s dicom vašom 
u Raju nebeskom uživali, što vam često od Gospodina Boga prosim, 
pomnju u Nauka priporučujem i svu ovu knižicu Bogu na slavu, Blaže¬ 
noj D. M. i svetoj Ani na poštenje, vam pako na Duša Vaših i pridrage 
vaše dičice spasenje darujem. Premda Grišnik malovridni vam vazda 
gotov poslužiti. 

(Miroslav Vanino, Isusovic i hrvatski narod, II, Zagreb 1987, 633-635) 

PREDGOVOR PISCA 


Pokehdob čast Poslenika Apoštolskoga, ovo na šesnajsto leto, po 
več Biskupiah jesem obnašal, gdesem dosta mogel spoznati, i videti, 
kulika negde je med ljudstvom, vu duhovnom dugovanju pripostoča, 
ada i Navuka Kerščanskoga velika potreboča. Ter največ iz toga zrop- 
ka: kajtiga i knigo-znaci neimaju odkuda čitati, i druge navučati: arse 
našega jezika malo knig najde, kojebi Navuk Keršćanski vu sebe za- 
deržavale. Zato je Duhovnem Pastirom, knigo-znancem, i vsem osta- 
lem vernem Keršćanikom na pomoć šetajući (a k-tomu nagovorjen od 
Njih Gospodstva Gospodina Biskupa, za vseh nas zveličanje osebujno 
skerblivoga) jesemse na oveh knig složenje rad postavil. I to ne zato: 
da ime moje, med drugo ljudstvo, za nami na ov svet dojduće, ovak vu 
knigah prenesem, ali po drugeh Orsageh, i po već Biskupiah razne- 
sern, nego najbolje zato: da predragom, obodvojega spola Dušam, i po 
moje smerti ovak obilneše, na Zveličenje dojti pomorem. Želeći: da va¬ 
zda, i potlam na vnogo let, na mesto mene zakopanoga, i zagnjiloga, 
ove Iste knige, ali da bolje rečem: Dragi Knigo.znanci (ki se budu do- 
stojali vunje pogledati) naj negda (kaj Ijubleno, i ponizno prosim) Duše 
Keršćanske, na vsako dobro marlivo navučaju. Da ovak navučajuć, ku- 
liko falinge, iliti pomanjkanje moje poboišaju; tuliko najme svoje povek- 
šaju. Memorem toga tajiti; nego rad valujem: daše ovde najdu vnoga, 
koja vsem povoljna ne budu, kajme i je od ovoga truda nekuliko odvra¬ 
ćalo, da budem na miru, kaksu vnogi drugi, od mene vnogo vredneši, 
to dobro znajući: da našega naroda Ijudem, vu izgovarjanju i pisanju 
rečih, vsem ne moguće vgoditi; arse nekoji osmehavaju iz rečih, da ne- 
su prave horvatske; nekoji sude, da nesu pravo pisane, negobise dru- 
gač pisale: a nekoji druga prigovarjanja izmišljavaju, ter suproti postav¬ 
ljaju. ali ja takoveh nesemse zbojal: kajtisem iz jedne strane to spozna¬ 
ti: daše jošće na ov svet ne rodil, kibi vsem Ijudem vgodil. A iz druge 
strane, jesem premislil duhovnu hasen, kojase po oveh knigah, more 
negda, i po moje smerti včiniti: arse ufam, daše najdu vnogi Keršćene- 
ki, koji, ne samo vu Svetek; nego negde i vu delatnik, budu ove knige 
veselo čitali i druge marlivo navučali. I takovi znavši, da sam se ja vu 
izgovarjanju reših, moral prilagoditi samo k-Zagrebcem, pri kojeh ovo 
pišem, a ne Karlovčanom, niti Varaždincem, niti Požežanom, kaj ve- 
zda nemore biti. Zato na duše hasnuvati željeći, nebudue gledali na fa¬ 
linge izgovarjanja, niti pisanja, niti štampanja; nego budu samo duhov¬ 
ne hasne izkali, i vse ovo za dobro prijemali, kajsem ja, ne iz moje gla¬ 
ve iznesel, niti zmislil, nego (kakti verna pčelica med iz cvetja, ali rožic) 

iz vnogeh knig, dobro pregledaneh jesem izebral, izvadil, i ovak skupa, 
vu ove knige, najmre ono postavil, kajsem sudil, i negda spoznal, daje 
pri nekojeh Ijudeh manje znano; a vendar na pravo Keršćansko živle- 
nje, i na Dušno Zveličenje znati bolje potrebno, ali končema, hasnovi- 
to. I kaj goder ovde navuka menjka, to prosim ponizno! naj od mene 
vredneši Ijubleno izpričaju, a vučeneši naj nekaj poboišaju, a nekaj pri- 
bolšaju, ter akosu i vu imetku od mene premogučneši, naj nekaj vek- 
šega, i boišega, ali sami napravljaju; ali drugem nato gotovem, potreb¬ 
ne stroške pripravljaju, daše štampaju knige, koje vnogo verneše, i 
hvale-vredneše od vseh odvetkov, dobro debelo nadeleneh, dapače 
vnogo duglje, i dalje od isteh Cirkvih zazidaneh, ali Oltarev napravle- 
neh, vu već Biskupiah, i po smerti budu svedočile, ter odičeno i mučeč 
nazvešćale, takovoga svojega Dobro-činitela darežlivost, a za vseh 
Duš Zveličenje Ijublenu, Bogu povoljnu, Svetcem spodobnu, sebi i 
vnogem drugem hasnovitu, ter Apostolsku takvu skerblivost: koju 
vsem drugem premogućem budu preporučele: arje ovo, prave Božje 
Cirkve zidati, i zezidane, vu svojem dobrom redu zderžavati, tojeto; 
Duše Keršćanske na vekovečno Zveličenje pomagati. Od koje skerbi 
nikaj ne Kristušu, Angelom, i Svetcem spodobnešega, a Ijudem hasno- 
vitešega, dapače i potrebnešega. Zato ja dobivši ovu priliku (kada vam 
nemorem nazočiti govoriti) vazda za vsigdar, hotelsem vas po Otčinski 
opomenuti, i vam vsem Ijubleno pred oči serdca postaviti: da kakti Du¬ 
hovni Pastiri, Kapelani, i vsi drugi na duhovne časti postavleni, veliku 
skerb vsigdar imati moraju: da mladi, ter nevmetelni, iliti priprosti ljudi, 
na Navuk kerščanski vu Cirkvu dohadjaju, i onde najbolje potrebne Ko- 
trige Vere, marlivo poslušaju, Tak prispodobnem načinom. Gospodare 
i Gospodarice, a navlastito Otce i matere serdčeno nagovarjam! i za 
ljubav Zveličenja prosim I da svoju družinu i detcu, ne samo vu Cirkvu 
na navuk pošiljaju, nego takajse, da nje vu svojeh hižah takve potreb¬ 
ne Kotrige, sami po sebi, ali po drugom k-tomu vučenom gustokrat na- 
vučaju, ter njim po takvom Navuku, na put Zveličenja stupiti, i po njem 
hoditi pomagaju. Da ovak jošće vu mladosti. Veličanstvo Božje dobro 
spoznaju, svoje dužnosti razmeju, i tverdno zapamte one Kotrige, koje 
neznati, i zapustiti, jese skvariti; a koje znati i obderžavati,jese Zveličiti, 
kakse vu oveh knigah obilno iztolnačeno najde. Koje vsem predragem 
Dušam Keršćanskem na pomoć k-Zveličenju zebiram, pripravljam, al- 
dujem, i izručam, ter ne samo vu čtejenju; nego i vu drugeh navučanju, 
veliku marlivost Ijubleno preporučam: da ov moj trud, a Njih Gospod¬ 
stva Gospodina Biskupa k-tomu skerbliva pomoć, nebude zevsema 
prez vaše Duhovne hasne, koju samu, i jedinu išćemo, kada vam po o- 
veh knigah, na sveto, iliti: na trezno, pravično, terplivno, složno, i po¬ 
božno živlenje ovak na vnogo let pomoći željimo. Kaj lehko i stanovito 
zadobimo; ako nam vi po vašem marlivosti k-tomu pripomorete. I da to 


isto legle včinite; zato ja ostavivši diačke reći, jesem (kaksem najbolje 
znal) samo po naški ovde hotel govoriti, dame bolje razmeti more vsa 
općina, kojase morebit negda bude dostojala ovoga Navuka poslušati, 
Kajbise po Svetkeh i po Nedeljah, pri Cirkve jošće pred svetom mešum 
i Prodekum, negda kruto hasnovito moglo včiniti: dabi G. Skolnik, ali 
drugi knigo-znanec glasno čtal, a drugibi poslušali, i to bi dobro bilo, na 
mesto drugoga praznoga, nehasnovitoga, i negda grešnoga razgovar- 
janja, doklam duhovni Pastiri već ljudskih čekaju, alise za Prodeku pri¬ 
pravljaju, ali druge Duhovne svoje posle opravljaju. O kakbi to bilo lepo 
svetkovati I vnogo na Duše hasnuvati I i Svetce nasleduvati I Nut Kniga 
je k-tomu gotova, samo Bogbi dal I takove, kibi nato hoteli marlivo še- 
tuvati. (...) 

(Juraj Mulih, Posel apostolski, Zagreb 1742, 8-13 ) 


NEKROLOG O JURJU MULINU 

(Nekrolog o. Mulihu iz pera tadašnjeg rektora Zagrebačkog kole¬ 
gija Ivana Galjufa. Ovaj tekst je iz Litterea Annuae za godinu 1755, a 
nešto skraćeni je bio tiskan iste godine u Zagrebu) 

U Zagrebu je još prošle godine (1754), 31. prosinca u 10 sati na¬ 
večer završio život i tu godinu, usred apostolskih poslova, otac Juraj 
Mulih, muž zaista vrlo slavan sa svetosti i rada za slavu Božju po Iliriku 
u onom njegovu dijelu koji je danas podložan ugarskim kraljevima. 

Svjetlo je dana ugledao u Turopoljskoj oblasti Hrvatske 30. travnja 
godine 1694. Čim je izašao iz djetinje dobi, zagrijao se nekom osobi¬ 
tom revnošću za Presvetu Djevicu. Prvih je godina morao čuvati stado 
svog oca, ali bi svaki dan određene sate provodio moleći pohvale Ma¬ 
riji. Našavši se slučajno bez krunice sastavljene od zrnaca kako je o- 
bičaj, usjekao je na oduljem drvcetu, koliko pobožno toliko i spretno, 
neznanke prema broju zrnaca. Uvijek ih je nosio obješene o pojasu, pa 
dok bi drugovi tratili vrijeme igrom, on ih je opet i opet prolazio izgova¬ 
rajući pozdrav Majci Božjoj. Bog tako znade stvarno čudesnim nači¬ 
nom, pa i bez učitelja, privesti k sebi one koje je odredio za se. 

Od stada je prešao u Zagreb u školu. Tu je lijepim ponašanjem bu¬ 
dio u vršnjacima čestitost, a u profesorima naklonost. Na kraju, kad je 
već završio logiku, četrnaeste godine ovog stoljeća (1714) zamoli da 
bude primljen u Družbu. U nju stupi u Beču 27. listopada. U novaštvu 
se tako prožeo krepošću da se činilo da i kao otac Juraj jednako od nje 
živi. Nakon filozofije dan je za učitelja djeci. Njih je odgojio u svakom 

zakonu poštenja pa je ljepota njihova vladanja govorila o svetoj stezi 
njihova učitelja. 

Zatim je u Trnavi završio četiri godine teologije, a onda je u Banj¬ 
skoj Bistrici toliko povećao plamen ljubavi prema Bogu i bližnjemu da 
ga je želio proširiti čak u novi svijet. Zato je zamolio poglavare da ga 
pošalju u teške indijske misije. No, po Božjem naumu, koji ga je čuvao 
za rad u Iliriku, dogodilo se da nikad nije bio uslišen premda je bio jako 
prikladan. Stoga, budući da mu od Indije ne ostade ništa osim želje za 
njom, posveti sebe i sve svoje nastojanje spasenju ilirskog naroda. A 
da ne bi izgledalo kao da se čežnja za Indijom bez koristi smjestila u 
njegovo srce, njom se običavao hrabriti za sve napore, njom je kao ne¬ 
probojnim štitom suzbijao sve teškoće koje bi se suprostavile. Stoga 
kad bi nešto naporno jače navadilo (a da li je toga ikad manjkalo kod 
onih koji su se u srcu odlučili za velike stvari radi Boga), često bi u sebi 
ponavljao (kako je nađeno zapisao hebrejskim slovima u rukopisnom 
podsjetniku, izlizanu dugom uporabom): »Sjeti se želje za Indijom!« 
»neka ti se obnovi u srcu kakvom si željom plamtio prvog dana novici¬ 
jata« ! »Spremi se za apostolski život!« 

U istinu, ostvario je što si je obećavao: dvadeset sedam godina 
što ih je imao na raspolaganju proživo je u neprestanu radu kako uči A- 
postol. Po naravi i kreposti bio je pripravan da podnese sve, i ono što 
bi svakog drugog slomilo. Probio se kroz sve zapreke na koliko god ih 
je mnogo naišao u tom vremenskom razdoblju. Sve je prevladao i sve 
želio pretrpjeti. Smiješnima je učinio klevete kojima su ga neprijatelji 
kreposti često teretili ne bi li na nevinoga podjarili zavist i mržnju. Da¬ 
pače, gotovo nikoga nije bilo, pa ni među njima samima, koga ne bi ne 
samo pokrenulo na bolje nego ga i poveo, samo ako bi ga čuo. Jer u- 
pravo ničega nije bilo što ne bi postigao od svog slušatelja, pa ma ko¬ 
liko bio otvrdnuo u zlu, govorom bez kićenih riječi, ali oživljenim misli¬ 
ma punim sadržaja i oplemenjenim ponajčešće velikodušno prolive¬ 
nom krvlju (u pokorničkom samobičevanju). 

Dok je govorio, gorjelo bi lice, uvijek odsijevajući milinom i užižuči 
nekakav nebeski oganj u onima koji su ga gledali. Jednostavnost svoj¬ 
stvena Božjim slugama, rijetka čednost i ljubav što ju je do te mjere is¬ 
kazivao svima da je, nastojeći da drugima bude lijepo, sebe sasvim za¬ 
boravio pa bi često klonio od gladi, imala je vrlo veliku moć na srca. 
Stvarno, čim je izašao na bojno polje u borbu, tri stotine osoba je iz kri¬ 
vovjerja priveo u Crkvu. A koliko ih je tisuća iz raspojasana vladanja 
dozvao natrag do stavova dostojnih kršćanskog Imena to zna samo o- 
naj za koga je lio znoj. U podacima imamo ovo: prokrstario je sve po¬ 
krajine, pa i Ugarsku ukoliko je zahvaća ilirski govor. Pozivali su ga ta¬ 
mošnji biskupi natječući se u pismima. U sve je krajeve unio pobožnost 


koju će prenositi sinovima i unucima pa je stekao naziv »svetog oca« 
kojim ga i danas svi nazivaju kad o njemu govore. 

Kao borac u bojnom redu učinio je i ovo: poslije ljeta punog voje¬ 
vanja i bogatog svetim plijenom, došla je zima ne manje rodna svetom 
dobiti. Naime, jako mrzeći svako mirovanje, svu je zimu utrošio u pisa¬ 
nje knjižice na domaćem jeziku koje će poslužiti neukom puku prije 
svega, ili za svetih pohoda susjednim krajevima, ili napokon pri odga¬ 
janju srdaca sugrađana u kreposti. Za to je vrijeme neumorno pružao 
najljepši primjer svim sudrugovima, ponizno bio na raspolaganju, tako 
pažljiv u poslušnosti da mu je mig značio zapovijed, i trsio se da bude 
strog prema sebi. Svakom je petku u tjednu posvećivao posebnu paž¬ 
nju dragovoljnom pokorom u blagovaonici. Smatrao je pravednim da 
toga dana dade obilniji prinos svojoj pobožnosti jer ga je i Krist poseb¬ 
no počastio svojom smrću, a on ga je doživljavao posebno sretnim u 
vezi sa sobom i da mu dobro nagoviješta. Govorio je: »Tim su mi da¬ 
nom tijekom cijelog života započinjali najdraži događaji: tog sam dana 
rođen i opran svetom vodom krštenja; tog sam dana pošao iz očinske 
kuće prvi put u školu; tog sam dana krenuo sa škola u novicijat Dru¬ 
žbe; tog sam dana napokon prvi puta poslan na apostolski zadatak.« 

Budući da se tako svim marom brinuo jedino za slavu Božju, za¬ 
služio je da poput Apostola ne odloži svetu službu koju je obnašao ne¬ 
go kad i život: Podvečer je Izrekao veliku propovijed na riječi himna 
»Tebe Boga hvalimo« u zahvalu za božanska dobročinstva - taj po¬ 
božni običaj u Zagrebu baš njemu duguje početak - i po svom običaju 
završio govor pobožnom pjesmom. Odmah zatim leže u postelju i po¬ 
slije nekoliko sati smireno izdahnu, misli se od grča u malom trbuhu. A 
zaista je zaslužio da umre bez patnja duže bolesti on koji si je čitav ži¬ 
vot nametao toliko dobrovoljnih muka. Zaslužio je da umre tako reći od 
prekrasne teme o pohvalama darežljivom Bogu on koji ih je dvadeset 
i sedam godina nastojao promicati kod svih uz toliki znoj i krv, prolije¬ 
vanu neštedimice. Zaslužio je napokon da mu osobito svečana bude 
prva Spasiteljeva svetkovina na zemlji (1. siječnja - Blagdan davanja 
imena Isusu) on koji se tako zauzeto i tako dugo predao nastojanju oko 
spasenja sviju. 

Čim se pročuo glas o ovoj smrti, dragocjenoj pred licem Gospod¬ 
njim, gradsko je poglavarstvo moralo popustiti molbama da tijelo bude 
za sve iavno Izloženo u crkvi. Valjda nikoga nije bilo da mu nije došao 
iskazati počast. 

(Ivan Fuček, Nacrt života Jurja Muliha, Vrela i prinosi 15 (1985) 
48-50; preveo o. Josip Kukuljan Dl) 





Josip Milunović 

Predgovor djelu »Šest nedilja na poštenje sv. Alojžie Gonzage« 
(Zagreb 1759) svjedoči o velikoj brizi i zauzetosti za pismenost i pro¬ 
svjetu u našem narodu ne samo Milunovića već i ostalih hrvatskih mi¬ 
sionara toga vremena. 

(...) 

I radi toga poznati ćeš Najprvo ovo, da se navlastito s ovom knji¬ 
žicom moreš služiti ne samo u ovo šest nedilja s. Alojžie, nego također 
i u drugi svaki dan iliti nediljni i svetačni Hiti radići i posleni. Poznati ćeš 
Drugo, kolika je korist, koliko li naslađenje duhovno znati knjigu štiti i š 
njom se kako valja služiti: kako oda zla i od grihah odgovara, a kako na 
dobro, na kripost, na svetost i na Ljubav Božju nagovara. Poznati ćeš 
Treće, kolika je zloća i opačina onih, koji druge ludo i brezobrazno od¬ 
govaraju, da knjigu ne uče, da knjigu ne štiju, gdi ni sami, sram ji bilo! 
ne znaju pravo ni otčenaša ni Zdrave Marie izmoliti. Te još sa svim tim 
druge od Knjige odgovaraju, kako da će zato ali pametniji biti, ako bu¬ 
dale višje uza se budalah hrane, ali svetji, ako po neznanju stvarih za 
spasenje potribnih u muke paklene propadnu. Izmišljaju još nikakve to¬ 
bože razloge, ali, da istinite rečem, babje šurke, da druge mogu od 
knjige odgovoriti i slipci slipo u neznanosti svojoj do smrti živit i umrit. 
Kojim ovdi valja odgovoriti i ludost njihovu svitu ukazati, da odsele dru¬ 
ge ne varaju. 

Prvi dakle razlog onih, koji druge od knjige razmeću, jest ovi: Da 
navlastito Dica po selih uza se knjige prinose, a još ne znadu dobro ni 
Otčenaša moliti. Kojim valja ovako odgovoriti, da zaradi istoga uzroka, 
što još ne znadu Otčenaša ni Zdrave Marie dobro moliti, valjda da uza 
se knjige nose i knjigu uče, jer u malo vrime mogu knjigu naučiti, a po 
knjigi pako Otčenaš, Zdravu Mariu i ostalo, kako se lasno more.vidi u 
onih koji su knjigu naučili. Protivnim pako načinom od sto otaca i ma¬ 
tera, koji knjigu ne znadu, ne znade kad i kad ni jedan pravo izmoliti Ot¬ 
čenaša, Zdrave Marie, Virovanja i ostalo. Pak ti, koji ovo govoriš, od¬ 
govori mi, da ti odgovorim. Zašto ti, kad tako mrziš na knjigu, brez knji¬ 


ge ne naučiš mlađe tvoje pravo Boga moliti ? Zašto oko Uskrsa jedni i 
jedni k ispovidniku ne smidu ni pristupiti, bojeći se, da ji ispovidnik O- 
tajstva i druge stvari, koje su dužni znati, ne upita? Zašto jedne redov¬ 
nici ne će ispoviditi ? Nie li zato, jerbo ne znadu što valja znati ? A u Ni- 
mačkoj zemlji svaka ova znade najmanje dite; ali zašto? Nie li zato, 
jerbo znade knjigu štiti ? Ovo je dakle jedan način osobiti i najpriči, ako 
se navlastito (sic) nauči knjigu štiti puk krstijanski, naučiše i ono, što 
valja krstjaninu znati i obsluživati. 

Drugi je njihov razlog, da nie knjiga za čeljad mušku i žensku, koja 
su po selih. Kojima valja ovako odgovoriti: a zašto dakle uči knjigu i 
muško i žensko po selih u svoj zemlji Nimačkoj, Mađarskoj, Talijanskoj 
i ostalih mistih doista glasovitih? Zašto uči po selih i muško i žensko 
kod Luterana, Kalvina i ostalih? Nie li zato, da bolje znadu što njihova 
nevira zapovida? A zašto ne bi kod nas učili, da znadu što naša prava 
i jedna jedina vira zapovida? Hoćeš li ništo čuti, što se more biti i ne 
nadaš? Slušaj! Ja velim, da je većma od potribe znati knjigu štiti Ijud- 
ma seljanom, negoliti istim varošcem. Zašto ? Zato, jer u varošu može 
skoro svako svake nedilje na nauk krstjanski doći, a u selu ne može. 
U varošu ima toliko misnika i redovnika, koji mogu maloumne učiti i 
naučiti, a u selu ih nejma toliko. U varošu može svako svaki dan s. Mi¬ 
su čuti, ako isto hoće, a u selu ne može, da ih hoće. U varošu, ako se 
komu stešča, prag je uz prag, kuća uz kuću redovničku,može taki imati 
misnika, a u selu ne može. U varošu najposli, ako ih se mnogo na je¬ 
dan put razboli, na priliku deset ali dvadeset, može svakomu, budući 
blizu, redovnik doteći, a u selu ne može, jer su kad i kada sela na da¬ 
leko, a dva na priliku misnika ne mogu se na toliko mista jedan put ra¬ 
zići i razdiliti. Ako dakie po selih ne znadu (sic) knjige štiti, ni sebe ni 
drugoga ne mogu pomoći. Ne znadu se pravo pokajati ni ispoviditi, ne 
znadu drugomu, kad je na smrti, nadahnuti dila od vire, od ufanja, od 
ljubavi i ostala; ne znadu i kada svetac li je ? Radićak li je ? Jer se more 
desiti, da ali zlo vrime izvrne ali voda izađe, gdi ni Pastir k ovcami ni ov¬ 
ce k Pastiru ne mogu doći. Ali i osim ovoga neka svaki dobro promisli, 
nie li bolje da pastiri i pastirice uz marvicu idjući i knjižice štiući Boga 
dragoga fale i slave, nego prezaposleni dangubeći u one se stvari 
pušćaju, koje poslie suzam ih valjda prati pokornim, ako na vike ne mi¬ 
sle određene grišnikom pođepse podnositi. 

Treći je njihov razlog ovi: da su se jedni odvrgli od vire katoličan- 
ske u Nimačkoj zemlji štiući knjige luteranske. Kojim valja ovako odgo¬ 
voriti, da tomu nie bio uzrok, što su oni znali knjigu štiti, nego njihova 
zloća i opačina, jer su se zlo s knjigom služili i jerbo su proti zabranje- 
nju s. Matere Crkve knjige zabranjene štili. Pak da ovi što razlog valja, 
valjalo bi se ostati od stvarih, prez kojih ne možemo na ovom svitu ži- 
viti. Ne bi valjalo jisti, jerbo su jedni umrli zlo se i nerazložito s jistvinom 

služeći; ne bi valjalo vina ni rakie piti, jer se u vinu i u rakii može pian- 
stvo dogoditi; ne bi valjalo, za obraniti svoj život, uza se oružje nositi, 
jer se po oružju more ubojstvo učiniti. Ali recimo i ovo, da su se neki lu¬ 
teranske knjige štjući s puta svrgli i od vire katoličanske odstupili, mno¬ 
go ih je i mnogo veće, prez svake prilike, koji su po knjigi na putu od 
spasenja dovedeni, po pomanjkanju pako malih ne pomanjkanje sta- 
novitost mnogih, koji i dan današnji po knjigi i svetinji života i nevirnike 
nadvlađuju i svetu viru našu po svemu svitu razširuju. Dapače po šte- 
nju knjige čudnovatim načinom Bog obrati s. Augustina, s. Antuna Og¬ 
njenoga, s. Kolumbina i s. Ignaciu Družbe Isusove patriarku, koji dobro 
poznavši, koliko je koristno i potribno znati knjigu, skule po svitu diže 
i otvori, da po njima i polovirce pridobie i slavu Božju razširi. Najposli 
ovo je dosta reći, da se je s knjigom, kanoti drugmi štitom, vazda slu¬ 
žila i služi protiva svojim nepriateljom s. Mati Crkva katoličanska. Vidit 
je dakle očito, da niedan od ovih razloga druge ne može razvuči od 
knjige i nauka književnoga; da tko je dakle kriv, da se jedni ne če učiti ? 
Meni se čini ovako: da nitko drugi nego vlastiti otci i matere, koji dicu 
svoju ali ne gone, kaono bi dužni bili na dobro nagoniti, ali još i odgo¬ 
varaju, da se dica ne uče. O otci! Niste otci, nego u dići vašoj Isukrstovi 
progonitelji! Nečete da dica knjigu uče, a morate ji pušćati i obdan i ob¬ 
noć da se skitaju i vratolome od igre do igre, od kuće do kuće. Nećete 
da dica knjigu uče, a morate ji puščati na nikakvo vražje prelo, vražji 
končac, vražji jastučac. Nećete da dica knjigu uče, a morete ji izgle¬ 
dom vašim opakim učiti, da vragu pridaju, da viru, da dušu, da otca, da 
majku, da greb, da dasku sramote, ruže, grde, psuju i nepoštuju. Niste 
li dakle zlotvori duše vaše? Zlotvori diče vaše? Ni Boga se ni smrti ni 
suda ni pakla ne bojite. Ali doći će vrime, doći, strašnog suda i osuda 
Božje, gdino će se kozlići od janjaca, nepravedni od pravednih razstati 
i razdiliti, i svaki za svoja dila dostojnu plaću primiti. Mazite sada i la- 
godite dicu vašu, ne držeći ji u strahu Božjemu, nego im sve na volju 
pušćajući, dok odvijaju i pusta postanu, pak se još čudite da vas psuju 
progone i kad i za kose vuku. Čudite se, da toliko duša u muke paklene 
grne i vrvi. Nemojte se čuditi, otci su dosta puta krivi vikovičnjega po¬ 
gubljenja njihova, koji neće dicu iz mala učiti i u strahu Božjemu držati. 
Gdi su sada stara vrimena ona, gdi ii majke one, koje su drugačije učile 
dicu svoju, nego li sada uče i nastoje. Gdi Euridice žena ona ilirička, 
koja bivši veče sredovična, kao piše Piutarko, poče se knjigu učiti, da 
dicu svoju more naučiti ? Gdi mati Ivana Lugona, crkve rimske kardina¬ 
la, koja je ovoga istoga sina svoga počela učiti štiti i pisati, kada je još 
on bio ditešce od tri godinice dana, na toliko, da je on posli bio običajan 
reći; Ja se, veli, ne mogu spomenuti od onoga vrimena, u komu ne bi 
znao štiti i pisati, jerbo ga je navlastito vrlo malena mati počela učiti. Ali 
što ćemo od drugih govoriti, kad imamo prid očima našim Bosnu, ako 


1 ^ ovomu doista slavnu i bog’oljubnu, koja među sitih Turcih uči 

knjižicu štiti, gdino nie toliko misnika i redovnika, koliko ih ima u ovoj 
zemlji. Nagovaraju vas misionari, da se učite i Bogu služite, ali vi ništa 
ne marite i ne hajtate. Jao vami! Jao dići vašoj! Kada počnete strašne 

[ strašnome Sudcu razloge pridavati. Ako dakle želite i vašu i diče vaše 
dušu spasiti, molim vas za isto spasenje vaše, ne gubite duše, veće 
rnlađe vaše nukujte, nagovarajte, karajte, nagonite, da i knjigu i po knji- 
1 gi stvari svete i potribne uče i nauče. Vidite li, kako se muče i kako žele 
duhovni pastiri vaši, da po knjigi naučite, što ima jedan krstjanin nau- 
^ čiti. Vidite li koliko se oni trude, kada vas ispovidaju, videči da ne znate 
I _što valja jednomu krstjaninu, kada se ispovida, znati. Tebi najposli i’ 
muška i ženska glavo, velim i svetim Bernardom ovi svit dajem: Ako 
I hoćeš s Bogom vazda biti, vazda moli, vazda štij. Štij, rekao, i nemoj 

I se obliniti ovi isti Pridgovor drugim višje puta proštiti. Nemoj se obliniti 

i druge uza se, navlastito kućane i domaće tvoje štiti učiti i naučiti. Bog 
će ti trud tvoj na drugomu svitu platiti u slavi i diki nebeskoj, u kojoj da 
j se u niko doba moremo viditi i na vike raskošje ono nebesko uživati, 
j spomeni se, brate, često u molitvi tvojih, da na vike ne poginem zaradi 
priteških griha mojih. 

(Miroslav Vanino, Isusovci i hrvatski narod, II, 1987, 655-658) 



Mihovil Lovinić 

u godišnjem izvješću (Litterea Annuae) isusovaca Austrijske pro¬ 
vincije za g. 1731. postoji i opširan nekrolog o Mihovilu Loviniću, neu¬ 
mornom apostolskom radniku i redovniku kreposna života. Pri koncu 
tog izvješća su i njegove preporuke o pravoslavnima, iz g. 1721. 

Temišvar je g. 1730. u katalog mrtvih upisao i ime muža vrijedna 
da ga pamtimo zbog velike revnosti i sveta života, a to je o. Mihovil Lo¬ 
vinić, rodom iz Sutjeske u Bosni 1682. godine. Završivši u svijetu hu¬ 
manističke nauke i filozofiju u kojoj je stekao i naslov magistra, stupio 
je 1707. u našu Družbu. Tijekom četiriju godina s velikom se marlji- 
vošču i uspjehom posvetio studiju Sv. Tome, da bi 1722. mogao biti 
pribrojen profesima četiriju zavjeta. Govorio je više jezika: češki, slo¬ 
vački i njemački odlično kao i svoj domaći ilirski i hrvatski, a vlaški o- 
srednje. 

Značajno svedočanstvo marljivosti o. Milovila je i knjižica koja 
sadrži vjerske istine, a Otac ju je napisao za Vlahe i objelodanio njiho¬ 
vim pismom. Njom se i sada služe također učeni ljudi i veoma je cijene. 
Četiri je godine poučavao mladež a dvije godine predavao vjeronauk. 
Deset je godina veoma revno upravljao crkvom, a četiri je proveo kao 
misionar u Karašovi. Karašova je onaj predio što si ga je od poglavara 
sam najusrdnije izmolio, u kojem je jako mnćgo i veoma uspješno ra¬ 
dio na širenju božje slave i na nevjerojatnu korist duša. Ta se pokrajina 
stere naširoko brdima i dolinama sve do granica Dacije, a nastanjena 
je Vlasima i Ilirima. Vlasi su pridošlice koji žive ovdje ondje kao razasuti 
ostaci, dok su Iliri stari naseljenici i najbrojniji narod pokrajine. Kršća¬ 
nima, i to katolicima, smatrali su se i onda kad su Turci zauzeli te kra¬ 
jeve, i to su javno očitovali. Ipak, u istine vjere bili su tako slabo upu¬ 


ćeni da su se jedva znali i prekrižiti, a i to nevješto. Od ostalog što je 
potrebno vjerovati znali su tek nešto što je do njih doprlo kao slabo 
svjetlo kroz gustu maglu. Bablje bajke i pusta gatanja smatrali su isti¬ 
nom, a praznovjerja i sasvim lude i bezvrijedne običaje svetim obredi¬ 
ma. Suživot sa shizmaticima navodio ih je malo pomalo da poprime i 
njihova zastranjenja. Lako je otud odgonetnuti kakav je bio taj narod. 
Zaista se smije reći, i uopće se neće pogriješiti, da su živjeli više kao 
nerazumno blago, nego kao ljudi. No, u jednom ih ipak valja pohvaliti: 
oskvrnuće djevojke drže nečim najsramotnijim i zločinom koji se ne 
smije oprostiti ni na drugom svijetu. 

Takvi su, dakle, bili Karašovljani prije nego što je došao k njima o. 
Mihovil. Premda su prije toga bili kod njih već i drugi svećenici, ništa ni¬ 
su popravili, jer oni ili nisu umjeli postupati prema ćudi tog prostog pu¬ 
ka ili su izbjegavali dodijavanje i beskrajnu muku poslova. Mislili su da 
dovoljno čine što su kod njih čitali misu u kakvoj kolibici ili slabo oprem¬ 
ljenoj crkvici. 

No sada, hvala nebesnicima, stvari izgledaju drukčije. Preobrazba 
je nebu zasigurno predraga. O Karašovljanima danas više ne govore 
kao o stoci, nego kao o vrijednim ljudima i izvrsnim kršćanima. Oni 
znaju što treba vjerovati, što činiti, što izbjegavati. Zgražaju se nad pra¬ 
znovjerjem, odbacuju raskolništvo. Vladanje usklađuju se zakonima 
kršćanske stege. S dužnom pobožnošću pristupaju sakramentima po¬ 
kore i euharistije. Krunicu koja im prije nije bila ni imenom poznata mo¬ 
le vrlo pobožno časteći Djevicu Majku. 

A koliko je znoja, koliko rada, koliko truda i muke stajalo oca Mi¬ 
hovila to obrađivanje, jedva da se može iskazati. Nedjelje i blagdane u 
godini posvećivao bi sad svetim obredima sad propovijedima i pouča¬ 
vanju u vjeronauku. Time bi se neumorno bavio od ranog jutra do ka¬ 
sne večeri ne ostavljajući za sebe u podne ni četvrt sada da uzme ne¬ 
što malo hrane. Tek što bi je stavio u usta, ponovno bi žurio do skupina 
ljudi ili koliba, razasutih ovamo-onamo. I začas bi sad ovima sad onima 
predmolio Apostolsko vjerovanje. Molitvu Gospodnju, Anđeoski po¬ 
zdrav i drugo što spada na vjeronauk. 

U radne bi ih dane, pogotovo u zimsko doba kad su se zadržavali 
u kolibicama razasutim po brežuljcima, neprekidno obilazio i mnoge bi 
sate ugodna časkanja proplitao vrlo korisnim razgovorima. Po ugledu 
na velikog Apostola Indije (Sv. Franju Ksaverskog) osobitu je brigu po¬ 
svećivao prvenstveno onima u nježnoj dobi. Skupljao ih je u školu i 
bio njihov učitelj. Svaki ih je dan učio osnove kršćanske vjere, odušev¬ 
ljavao ih za pobožnost i odgajao u čestitu vladanju. 

Dok je to radio riječju, postizavao je još mnogo više velikom sve- 
tošću života. Nju su Karašovljani tako cijenili kod svog oca Mihovila da 

su ga izdaleka pozdravljali otkrivajući glavu uz duboki naklon, a kad im 
se približio, ljubili bi mu s poštovanjem ruke. Čim bi čuli ime oca Miho¬ 
vila, nitko se ne bi usudio učiniti išta ružno, drsko i nedolično. Sam mig 
predragog oca postidio bi izgrednike. Glas o njegovu životu bez traga 
zloće I velik sjaj kreposti tako su se širili da su i stanovnici krajeva izvan 
Karašove, premda slijede grčka zastranjenja, željno slušali »svetog 
oca«, kako su ga nazvali, i kao proročku riječ bi primali sve što je re¬ 
kao. Mnogi od njih, upitani koje su vjeroispovijesti, odgovarali bi da vje¬ 
ruju u Boga u koga vjeruje otac Mihovil; zar kojoj neistini uči taj muž 
bez traga grijeha i najsvetijeg vladanja? 

U rukama imamo pismo što ga je gospodin Predstojnik one pokra¬ 
jine poslao ocu Superioru u kome na brzinu piše što slijedi, spreman, 
ako treba, to potvrditi i zakletvom. Piše: »Gledom na hranu i piće otac 
je Mihovil živio vrlo uzdržljivo. Malokad bi u tjednu jeo meso, a jednako 
i toplu hranu. Svi su se njegovi obroci sastojali od hladne hrane i kruha, 
površno ispečena pod pepelom, (puk ga zove »malei«). Čitavo je pod¬ 
ručje prolazio pješke kad god je mogao. Kad su ga zvali bolesnicima 
ne bi htio uzeti poslanog ili ponuđenog konja, osim ako je bilo hitno. 
Noć bi gotovo svu proveo u svetom bdjenju. Češće su ga vidjeli gdje 
na otvorenu polju, pa i za najžešće zime, kleči na hladnoj zemlji i mno¬ 
ge sate provodi u molitvi.« 

Uz ovu strogost na koju je sveto pazio i duhom uistinu nepokole¬ 
bivim za sve vrijeme što ga je proveo u misiji, pokazivao je prema sebi 
još jednu nesmiljenu okrutnost: često bi dugo bičevao svoje tijelo, om- 
ršavjelo od mnogog posta. Kod toga je sam gosp. predstojnik, prislu- 
škujuči u znatiželji, ali i od sućuti, nejedanput čuo odjek udaraca i ne¬ 
malo se zaprepastio kad je nakon smrti oca Mihovila, koga je oplakivao 
iskreno i s mnogo suza, otkrio da mu se žičani pokornički pojas, već 
srastao s kožom, prilično duboko utisnuo u meso. 

U siromaškoj zaostavštini u kući nađena je knjižica, najpovjerljiviji 
čuvar osobnih tajni. U njoj se mogu pročitati stvari pred kojima duh o- 
staje jednostavno zapanjen. Evo otud tek nešto. Bilježi tu da je na nje¬ 
ga navaljivao pakleni neprijatelj divljim bijesom, da mu je uzrokovao ra¬ 
ne i druge neugodne vrste muka i pokazivao je toliku mržnju daje zbog 
toga već i smrt očekivao. Osim toga navodi opomene, upozorenja An¬ 
đela Čuvara koji je bio uz njega često vidljivim načinom, i mnogošta 
drugo što je na pobudu čitatelju i u srcu budi svete osječaje i želje. Ako 
poglavari pristanu, sve će to jednom objelodaniti i bit će poticaj našima 
da se i sami s poletom dadu na misijski rad. Nije nužno tražiti ga preko 
mora u Americi ili Aziji. Ima ga u izobilju i u našim krajevima pa tko ho¬ 
će može jednakim uspjehom u dušama zadovoljiti svoju revnost. 


Ponos je Karašovljana velika i skladna crkva koju je od temelja po¬ 
čeo graditi otac Mihovil kao prvu u Banatu. Otac Mihovil ju je sretno za¬ 
počeo, još sretnije doveo do krova, i konačno još za života potpuno do¬ 
vršio. Djelo je tako izvrsno napredovalo jer ga je gonio naprijed ne sa¬ 
mo svojom nazočnošću, nego i ponajviše žarom i poniznošću kad su 
primijetili da i sam ctac s radnicima kopa temelje i s mukom, razbija ka¬ 
menje, donosi žbuku i cigle, slaže skele, uključuje se spretno u poslove 
sad ovih sad onih postavši takoreći radnik svake struke. Time je bio i 
drugima poticaj da s voljom prionu uz posao, uistinu rado obavljaju i da 
ga završe. 

Ta je crkva istaknuto djelo oca Mihovila. On ga je sazdao objema ru¬ 
kama: jedna je prikupljala novčanu pomoć, ponizno isprošenu i darež¬ 
ljivo darivanu od prijatelja i pokrovitelja; drugom se i sam uključio u ra¬ 
dove. Nije podigao samo gole zidove i okrunio ih krovom, nego ju je 
opskrbio i unutrašnjim ukrasom za svetu službu. Pobrinuo se za tri ol¬ 
tara umjetnički izrađena od orahovine i za njih je od oca provincijala 
pribavio šest slika koje su izradili kistom umjetnici u Beču. 

Ti i vrlo mnogo drugih jako napornih apostolskih poslova gotovo 
bez ikakvog prekida za odmor, što ih je velikom revnošću obavio tije¬ 
kom svih tih godina, uz to onako strog i tvrd život o kakvom smo malo 
prije govorili, hrana mršava, čobanska, površno pripravljena pod pepe¬ 
lom, i konačno nebriga za samog sebe doveli su iscrpljeno i sasvim 
klonulo tijelo u smrtnu bolest. Kad se u Temišvaru doznalo za to, U Ka- 
rašovu su bez oklijevanja poslani najskuplji lijekovi, a odmah ujedno i 
naš svečenik da tješi bolesnika i bude uz njega u posljednjim časovi¬ 
ma. 

I kad se bolest toliko pogoršala da nije bilo pomoći ni od kakva li¬ 
jeka, vrlo oštri ubodi pod rebra, nesavladiva prehlada i jake tempera¬ 
ture ipak mu još nisu oduzele svijest, učini ispovijed odmah o cijelom 
životu. Okrijepljen i ostalim sakramentima uz iskaze najsvetijih čuvsta¬ 
va i ponavljajuči čine bogoslovnih kreposti (vjere, ufanja i ljubavi), pot¬ 
puno predan u Božju volju usnu sasvim mirno u Gospodinu na dan po¬ 
svećen obraćenju Svetog Pavla (25. siječnja) i blaženom svetačkom 
smrću preseli veliku dušu iz siromašne i skromne kolibice, koju si je 
sam sagradio, u onaj prostrani presretni »dom nebeskog oca u kojem 
ima mnogo stanova« (Iv 14,2). Pouzdano se nadamo da je s Aposto¬ 
lom pogana čiji je rad i darove Duha nastojao što vjernije nasljedovati 
več postigao »pripravljeni vijenac pravednosti« (2 Tim 4,8). 

Sprovod je bio pračen najiskrenijim oplakivanjem i jaukom Kara¬ 
šovljana koji su tugovali jer su ostali bez najboljeg oca. Vodio ga je o- 
tac Superior uz pratnju mnogo drugih svečenika u crkvu koju je sam (o- 
tac Mihovil) podigao svojim trudom. Pošto je obavljeno što se traži za 

pokoj duše, j poslije govora narodu, pokopan je uz veliki oltar. Činilo 
se, naime, da je pravo da dobije pokoj upravo na onom mjestu koje je 
uredio i zalio tolikim znojem. Karašovljani tako imaju uza se posmrtne 
ostatke tog svojeg apostola pa, kad god im se pred očima pojavi grob 
tog predobrog čovjeka, u promatranju mi se svaki put obnovi sjećanje 
na pouke koje su od njega čuli. 

Smrt oca Mihovila nije rastužila samo Karašovu nego i svu okolinu 
i sam Temišvar. Preuzvišeni zapovjednik vojnog logora čim je doznao 
da je 0 . Mihovil umro, jako se ražalostio zbog njegove smrti i izrekao je 
mnogo pohvala o njemu budući da ga je uvijek vrlo cijenio. Govorio je 
da je Banat izgubio neusporedivog muža, svetog svećenika i najžar- 
čeg apostola, kojemu zbog velike skromnosti duha kakvu je pokazivao, 
te zbog preponiznog vladanja, ništa nije mogao odbiti što god bi zamo¬ 
lio. Za Banat bi želio dobiti mnogo takvih kao što je bio otac Mihovil. 
Nada se da bi onda lako bilo dovesti sve shizmatike u jedinstvo Crkve. 
Presvijetli savjetnik carske dvorske kancelarije javno je ustvrdio da je 
uistinu čudesno koliko je toga postigao otac Mihovil. Konačno, svi koji 
su ga poznavali govore jednoglasno o njemu kao o svecu. Mnogi, sve 
do današnjeg dana, blagoslivljaju spomen na njega. Tako, naime. Bog 
uzvisuje one koji teže za onim što je ponizno pa njega koji se sakrivao 
kod priprostog puka kao u mraku postavlja na svjetlo jače od podnev¬ 
nog i nagrađuje ga poštovanjem sviju. 

Na pohvalu isusovačkih misionara valja tu ovo dodati: Kada su ti 
Karašovljani čuli da im je otac Superior temišvarske misije dodijelio 
svećenika iz neke druge redovničke družbe da u međuvremenu ne o- 
stanu bez ikojeg služitelja sakramenta, vidjelo se kako su stali spušte¬ 
nih glava i gorko razočarani govorili da ih se ponovno zapušta pa, ako 
ne budu imali drugoga slična pokojnom ocu Mihovilu, znaju da će ne¬ 
sumnjivo opet zapasti u prijašnju surovost i neznanje o božanskim 
stvarima. No čim im je isti otac Superior zadao riječ da će dobiti drugog 
svećenika iz Družbe Isusove kojega pošalje otac Provincijal, neobično 
su se razveselili. Ponovno i ponovno su ga preklinjali da ne zaboravi o- 
bećanje i neka se pobrine da im taj čovjek bude što prije poslan. 

xxxxx 

Točke dane shizmaticima na ravnanje 1721. godine 

Ilirski je dušobrižnik u Temišvaru sastavio sedamnaest vrlo korisnih 
točaka da se obuzda shizmatička drzovitost, isprave zablude i izbjegne 
ono što su smatrali da ranjava katoličku crkvu, (crkvu) ali i da se grkoi- 
stočnjaci pomalo raspolože da prihvate sjedinjenje. Izložio ih je na o- 

tvorenoj sjednici pred Časnom carskom upravom u nazočnosti mitro¬ 
polita i dvaju vladika. Oni su ih prihvatili, a prečasni General VVallis i o- 
stali članovi uprave potvrdili su ih kako slijedi: 

1. Neka mitropolit s popama zahtijeva da se provede rastava u 
slučajevima mnogoženstva i neka takvima ubuduće najstrože zabrani 
griješni odnos. 

2. Kad se radi o zabranjenom stupnju rodbinske veze neka po¬ 
pe, prije nego što dođe do odnosa, dobro sve ispitaju pa ako nađu da 
u nekoga ima zapreka koja brak čini ništavim, neka ih rastave. 

3. Neka se ne zabranjuje, nego nek se jasno dade do znanja i 
popama i narodu da smiju, premda su shizmatici, ulaziti u naše crkve 
i prisustvovati misama, propovijedima, procesijama, vjenčanjima tid. 

4. Nipošto neka se ne zabranjuje popama da razgovaraju s ka¬ 
toličkim svećenicima. Radije nek im se savjetuje da uspostave prijatelj¬ 
stvo. 

5. Vladika ili motropolit neka nikad ne sude ikome od katolika ili 
sjedinjenih, a pogotovo neka ih ne stavlja u zatvor ili na mučila. 

6. Kad se neki shizmatički popa ili svjetovnjak dragovoljno javi 
za sjedinjenje, ako ga zbog nečega prije kao shizmatika sebi podlož¬ 
nog nisu kaznili, neka mu to sada kad želi sjedinjenje ne predbacuju i 
neka ga više ne ocrnjuju i progone zbog izmišljenih razloga (kao što 
najčešće čine). 

7. Neka nipošto ne suzdržavaju ili odvraćaju shizmatičku mla¬ 
dež koja želi pohađati njemačku ili latinsku školu. 

8. Ako netko od shizmatika u bolesti zaželi katoličkog svećeni¬ 
ka, neka mu ga odmah dozovu. Ako se to ne učini, neka se teško kazni 
onaj koji je to skrivio ili zanemario. 

9. Zločinca osuđena na smrt, ako dragovoljno primi utješnu pou¬ 
ku ođ katoličkog svećenika, nikad neka nitko ne odrvaća u suprotno ili 
ga smućuje protivnim vjerskim naukama. 

10. Nikad ni pod kojom izlikom neka ne odgađaju dugo s krište- 
njem shizmatičke novorođenčadi jer se zna iz iskustva da ih je mnogo 
umrlo bez krštenja. 

11. Bolesnicima, pa i najsiromašnijima, neka se ne uskraćuju sa¬ 
kramenti bolesnika zato što nisu platili popama što su dužni i neka 
zbog toga razloga ne ostaju bez crkvenog sprovoda. 

12. Shizmatici neka ne prisiljavaju radnike, supruge, drugove, 
sluge i sluškinje koji su katolici na svoje postove i neka ih ne spreča¬ 
vaju u katoličkim postovima. Jednako neka ne prisiljavaju svoje supru¬ 
ge, služinčad i drugove na povredu zapovjednih blagdana Katoličke cr¬ 
kve ili ih silom zadržavaju od slušanja mise ili Božje riječi. 

13. Neka shizmatici nastoje izvršavati bez povrede najozbiijniju 
obvezu da suprugama, drugovima, vojnicima u zimovaiištu, siugama i 
sluškinjama ako su katolici, a nađu se u opasnoj bolesti, ne samo rado 
dopuste pristup katoličkog svećenika u svoju kuću i da im se sakra¬ 
menti podijele katoličkim obredom, nego neka domaćini sami pozovu 
katoličke svećenike katoličkoj služinćadi i pobrinu se za to još na vrije¬ 
me. Ako netko zanemari tu stvar, neka se najozbiljnije kazni kao krivac 
za propast duše. 

14. Svaki bi katolik morao duhovnim razgovorom posvuda prono¬ 
siti kršćanski nauk, pa i u shizmatićkim kućama i na trgovima i javnim 
mjestima uzirnajući u obzir okolnosti vremena, mjesta i osoba. One koji 
to žele slušati neka ne priječe nikakvim prijetnjama ili laskanjem. 

15. Svim se shizmaticima najsvetije zabranjuje ružiti katoličku 
vjeru zajedljivim dosjetkama, prezirati je, izrugivati i proklinjati. Osim 
toga, shizmatici će se suzdržavati od onih sablažnjivih izreka kojima o- 
bićavaju reći da bi se voljeli poturćiti nego postati katolicima, i si. 

16. Nijednom popi, osim u smrtnom slučaju i to iznenadnom, nije 
dopušteno krstiti katoličku novorođenčad, naročito nezakonitu koju bi 
možda poslali popama samo da izbjegnu crkvenu kaznu koju im žup¬ 
nik mora naložiti. 

17. Osim toga, neka se nitko ne usudi stupiti u bračni odnos s i- 
kojom katolikom ili katolkinjom da ne bi ušli u bračnu vezu koja ima za¬ 
preke poznate samo katoličkim svećenicima. A ondje, gdje je samo bi¬ 
lo jedno bilo drugo od supružnika katolik, valja im se u odgoju djece 
držati onoga čemu nas uči zakoni Apostolskog kraljevstva i izvrsni o- 
bičaji uvedeni u mnogim krajevima, to jest da djecu valja odgajati ka¬ 
toličkim načinom. 

(Nicolaus Nilies, Symbolae ad illustrandam historiam Ecclesiae o- 
rientalis in terris coronae S. Stephani, Oeniponte 1885, 796-802; prije¬ 
vod; 0 . Josip Kukuljan Dl) 

